הוועדה לביטחון לאומי, כנסת 25, פרוטוקול מספר 44, 2023-06-26 00:00

צביקה פוגל: בוקר טוב לכולם

צביקה פוגל:  תודה רבה לכל מי שהגיע

צביקה פוגל:  תודה רבה לשר, תודה רבה לחבריי חברי הכנסת

צביקה פוגל:  חצי שנה מאז שנכנסת לתפקיד, אדוני השר, חודש מאז שאושר התקציב

צביקה פוגל:  וחשבנו שזה הזמן הנכון, המתאים, להזמין אותך לכאן לתת לנו סקירה על פעילותו של המשרד שאתה עומד בראשו

צביקה פוגל:  קצת לדבר על היעדים, על החזון, על המדדים

צביקה פוגל:  על כל הדברים שבאמת מעניינים אותנו לשנים הקרובות

צביקה פוגל:  לפחות על השנתיים הבאות

צביקה פוגל:       אנחנו ניתן לשר משהו בסדר גודל של עד שעה לתת סקירה

צביקה פוגל:  אם תרצה קצת יותר, אז לא נעצור אותך

צביקה פוגל:  ומיד אחרי זה ניתן מספיק זמן לחברי הכנסת לשאול שאלות, להעיר את הערותיהם

צביקה פוגל:  בואו ננצל את ההזדמנות שהשר פה ובאמת נקשיב לדברים, כדי לראות באמת מה מתוכנן ופחות להסתמך על כל מיני שמועות שיצאו בימים האחרונים

צביקה פוגל:       תודה רבה

צביקה פוגל:  כבוד השר, בבקשה

איתמר בן גביר: בוקר טוב אדוני יושב הראש, אני יותר ממודה לך על ההזמנה הזאת, שהיא הזמנה חשובה

איתמר בן גביר:  באמת חצי שנה זו איזה שהיא תקופה שאפשר לבוא, להציג דברים, להראות תוכניות ובעיקר לדבר על החזון

איתמר בן גביר:  החזון הגדול, השאיפות הגדולות

איתמר בן גביר:  גם על הפרטים הקטנים

איתמר בן גביר:  זה לא ייקח שעה, זה ייקח פחות

איתמר בן גביר:  אני אוהב לעשות את הדברים בקצירת העומר

איתמר בן גביר:  אבל מאחורי כל הדברים שאנחנו נציג עומדות שעות רבות, עשרות של שעות, ימים, שבועות, חודשים של עבודה

איתמר בן גביר:       אני חושב שבאמת יש איזה שהוא פער בין העבודה שמתקיימת במשרד שלנו, במשרד לביטחון לאומי לבין מה שהתקשורת מנסה להציג

איתמר בן גביר:  האמת היא, אם נודה ברגע של גילוי, שעוד לא נתנה דקה אחת של חסד

איתמר בן גביר:  מהרגע הראשון סימנו אותי כשר שצריך לפגוע בו ולנסות כמה שיותר לעשות את זה

איתמר בן גביר:  אבל בפועל, בשטח, קורים דברים אחרים

איתמר בן גביר:  ומתקיימים תהליכים שלא התרחשו במוסד הזה שנים על גבי שנים

איתמר בן גביר:       וכן, היו גם דברים טובים שהתרחשו בעבר שאנחנו ממשיכים את המגמות שלהם

איתמר בן גביר:  אבל גם הייתה מגמה

איתמר בן גביר:  מגמה מאוד מאוד לא טובה

איתמר בן גביר:  צריך להודות על האמת, לא מתחילה דווקא בממשלה הקודמת

איתמר בן גביר:  אבל כן, אם אנחנו ניקח, וזה השקף הראשון שלנו, את תחושות הביטחון האישי

איתמר בן גביר:  בשנת 2022, בקדנציה שקודמת לקדנציה שלי, אנחנו רואים תחושות מאוד מאוד לא פשוטות

איתמר בן גביר:  זה סקר שערך המשרד, בקרב של יותר מ-5,000 אנשים

איתמר בן גביר:  ואתה רואה את הביטחון, את תחושות הביטחון

מירב בן ארי: אין מצגת לח"כים?     

איתמר בן גביר: כדאי לחלק את זה לכולם

איתמר בן גביר:  יש, יש, בוודאי

מירב בן ארי: או, תודה רבה

מירב בן ארי:  עדיף, אגב, בטאבלט

איתמר בן גביר: יש

איתמר בן גביר:  בכל מקרה, אז אנחנו רואים את התחושות הלא פשוטות

צביקה פוגל: אני מבטיח לך, חברת הכנסת מירב בן ארי, שאחרי הפגרה גם יהיו פה טאבלטים

צביקה פוגל:  כן, נשכלל את האולם הזה

צביקה פוגל:  בבקשה אדוני השר

איתמר בן גביר: בכל מקרה, אנחנו רואים תחושות מאוד מאוד לא פשוטות

איתמר בן גביר:  שימו לב לתחושות הביטחון האישי בחברה הערבית

איתמר בן גביר:  שימו לב לתחושות הביטחון האישי בערים המעורבות

איתמר בן גביר:  ששם אנחנו רואים, סתם לדוגמה, בקרב תושבי לוד, 47% ו-34% מחזיקים בתחושת ביטחון אישי נמוך מאוד, ביטחון אישי בינוני

איתמר בן גביר:  זה בשנת 2022

איתמר בן גביר:  ובשנה הזאת אנחנו רואים את ההידרדרות במצב של התחושות של כלל הציבור

איתמר בן גביר:  זה המשרד שאנחנו מקבלים

איתמר בן גביר:  זו המשטרה שאנחנו מקבלים

איתמר בן גביר:  אלה הדברים

איתמר בן גביר:       אנחנו דיברנו על לוד, אז יש גם את עכו, יש עוד ערים מעורבות ושכונות מעורבות ברחבי ירושלים

איתמר בן גביר:  ותמונת המצב הזאת ב-2022, אגב, אני מכיר אותה גם מקרוב, כי אני עברתי משכונה לשכונה, מעיר לעיר ושמעתי את התחושות הקשות של התושבים 'מפקירים אותנו'

איתמר בן גביר:  פשוט מפקירים אותנו, אנחנו מרגישים מופקרים

מירב בן ארי: בדקת רק את 2022?     

איתמר בן גביר: אנחנו מרגישים, חברת הכנסת בן ארי, אני אענה לכל השאלות

מירב בן ארי: לא, ב-2021 מה?     

איתמר בן גביר: אני אמרתי את זה מראש ואני אומר את זה גם עכשיו

צביקה פוגל: מירב, בואי נקשיב

צביקה פוגל:  נרשום לעצמנו את השאלות

צביקה פוגל:  גם אני רושם לעצמי, תאמיני לי

איתמר בן גביר: אני אמרתי מראש ואני אומר את זה גם עכשיו

איתמר בן גביר:  אני לא מאשים

איתמר בן גביר:  זה לא איזה נאום 'אני מאשים'

איתמר בן גביר:  כאן זה נאום של מה שאני מציג, של מה שאני עושה, של מה שאני רוצה לעשות

איתמר בן גביר:  והחזון, התקווה, השאיפות

איתמר בן גביר:  אני כן אומר, אני חושב שאמרתי את זה בהגינות רבה, זה לא התחיל בממשלה הקודמת

איתמר בן גביר:  אבל צריך להודות, בממשלה הקודמת בשנת 2022 התחושה הייתה מאוד מאוד לא טובה

איתמר בן גביר:       עכשיו, זה לא רק תחושות

איתמר בן גביר:  קחו למשל את אירועי הרצח

איתמר בן גביר:  מדברים היום על אירועי הרצח

מיקי לוי: השאלה אם מדברים על תחושות או על עובדות, זאת השאלה

איתמר בן גביר: טוב, אני, אדוני יושב הראש, אם יהיו הפרעות אז חבל לכולנו על הזמן

צביקה פוגל: חה"כ מיקי לוי, בואו ניתן לשר לדבר

צביקה פוגל:  תרשמו את ההערות

צביקה פוגל:  וואלה, לא באנו לפה בשביל לעשות הצגה

נאור שירי: לא, עשה קריירה מהפרעות, הוא אומר אם יהיו הפרעות אני אפסיק לדבר

נאור שירי:  אבל הקריירה שלך זה מהפרעה

איתמר בן גביר: הם באו לעשות הצגות, נו

צביקה פוגל: חה"כ נאור שירי, אני לא עשיתי קריירה מהפרעות

נאור שירי: לא, לא, השר

צביקה פוגל: אבל תנו לי לנהל את הדיון הזה

מירב בן ארי: כאילו עד 2022 חיו בשוויץ

מירב בן ארי:  ב-2022 - - -     

צביקה פוגל: חברת הכנסת מירב בן ארי, את רוצה שאני אתחיל לקרוא קריאה ראשונה, שנייה, שלישית?     

מירב בן ארי: לא, בכלל לא

מירב בן ארי:  אבל איך אתה מתמקד בשנה?      

צביקה פוגל: אז עזבו את זה

נאור שירי: אני רק שואל אם כולם שתו קפה על הבוקר, אני רק מיישר קו

נאור שירי:  שלא יהיה עוד איזה יציאות פה על כוח וגנר וכזה

נאור שירי:  רק אני מוודא

נאור שירי:  שתית קפה, הכול בסדר? אפשר להמשיך את הדיון

צביקה פוגל: חברי הכנסת מהאופוזיציה

צביקה פוגל:  אתם יכולים פעם אחת להתנהג כמוני?      

מירב בן ארי: כן

צביקה פוגל: אני לא הפרעתי לאף חבר, לאף שר

נאור שירי: האמת שאני לא מסוגל להתנהג כמוך

צביקה פוגל: לא קפצתי לשום מקום

מירב בן ארי: מכיוון שהשר היה אצלי בסקירה של עומר בר לב ואני אפילו לא אתחיל לפתוח מה היה בוועדה שלי

איתמר בן גביר: למה? נתנו לו דווקא לדבר, אבל הכול בסדר

מירב בן ארי: אותך אני מכבדת

איתמר בן גביר: דווקא נתנו לו לדבר, אבל בסדר

צביקה פוגל: תודה

איתמר בן גביר: אני חייב להגיד שאנחנו שמענו בקשב רב את עומר בר לב, אבל אתם כנראה לא באתם לשמוע

צביקה פוגל: מירב, אתם לא רוצים שאני אתחיל לספור

מירב בן ארי: אני רגע לא רואה טוב אבל זה - - -     

צביקה פוגל: חברת הכנסת מירב בן ארי

נאור שירי: לא, זה שודר בערוצי הטלוויזיה איך שמעת בקשב רב - - -      

צביקה פוגל: נאור, אתה רוצה להרוס את החברות בינינו?     

נאור שירי: - - - את עומר בר לב בזירת פיגוע

צביקה פוגל: חבר הכנסת נאור שירי, אתה רוצה להרוס את החברות בינינו ושאני אתחיל לספור קריאה ראשונה, שנייה?      

נאור שירי: רק רציתי להירשם לדיבור

צביקה פוגל: אני מבטיח לכם שלכל אחד מכם יהיה כמה זמן שאתם רוצים

צביקה פוגל:  אבל בואו נכבד את המעמד הזה ונקשיב, כדי שיהיה לנו מה לומר אחר כך

צביקה פוגל:  אנחנו אפילו לא מקשיבים

צביקה פוגל:  תודה רבה

צביקה פוגל:  כבוד השר, בבקשה

איתמר בן גביר: ואם דיברנו על הידרדרות המצב ב-2022, אין יותר נכון מלהביט בשקף הזה של אירועי הרצח ולראות את המגמה

איתמר בן גביר:  כן

איתמר בן גביר:  והמגמה, שימו לב, ממאי, יוני, יולי 2022

איתמר בן גביר:  מאי, יוני, יולי 2022, אנחנו רואים עלייה תלולה מאוד באירועי הרצח, בעיקר במגזר הערבי

איתמר בן גביר:  וזה נמשך גם בנובמבר, דצמבר, אירועים של עלייה של רצח במגזר הערבי

איתמר בן גביר:  כמובן שגם השנה הזאת הרצח רק עולה ועולה ועולה

איתמר בן גביר:  ותחושות הביטחון קשות, קשות מאוד

איתמר בן גביר:       השקף הבא מצביע לנו גם על העניין הזה של תחושות הביטחון אחרי שומר חומות

איתמר בן גביר:  שוב, לפי אותו סקר, לפי אותה בדיקה

איתמר בן גביר:  ואנחנו רואים את הירידה בתחושת הביטחון אחרי שומר חומות

איתמר בן גביר:  ולא פלא, אנשים הרגישו מותקפים, אנשים הרגישו וראו בעיניים שלהם פרעות, שריפות, יידוי בקבוקי תבערה, איומים וכן הלאה וכן הלאה

איתמר בן גביר:       אנחנו אולי נראה איזה שהוא סרטון קצר על מה שמתרחש באירועי שומר חומות

איתמר בן גביר:  אנחנו נמשיך הלאה

איתמר בן גביר:       (מוקרן סרטון)         

איתמר בן גביר: טוב, אלה, זה המצב

איתמר בן גביר:  זה מדוח מבקר המדינה, מציאות מאוד מאוד לא פשוטה

איתמר בן גביר:  וכשאני מגיע למשרד, עוזי, אולי תחפש לנו את השקף של המתפטרים, של ההתפטרויות

איתמר בן גביר:  מוצא משטרה במצב לא טוב

איתמר בן גביר:  משטרה במצב לא טוב

איתמר בן גביר:  ואנחנו מדברים כאן בעיקר על המשטרה, אבל האמת היא שגם ארגונים אחרים, צריך לומר בצדק, נפגעים מאוד מאוד

איתמר בן גביר:       שימו לב, אני דילגתי לעמוד 10 במצגת אצלכם, למרות שאנחנו אולי נחזור לשם

איתמר בן גביר:  אבל שימו לב למה שקורה מבחינת ההתפטרויות של השוטרים, של הסוהרים

איתמר בן גביר:  1,800 גם מתפטרים וגם פורשים

איתמר בן גביר:  שנת 2022

איתמר בן גביר:  אם אתם, לדוגמה, לוקחים את זה לשנת 2020 אז אנחנו מדברים שם על 889

איתמר בן גביר:  כלומר, הגל קופץ ועולה ועולה

איתמר בן גביר:  והאמת היא, מה הפלא? מה הפלא? קודם כל, בשומר חומות וגם לאחרי שומר חומות, צריך לומר את האמת, המציאות היא מציאות שהמשטרה נחלשת מאוד מאוד

איתמר בן גביר:  שוטרים מרגישים שאין להם גיבוי

איתמר בן גביר:  לוחמים מרגישים שאין להם גיבוי

איתמר בן גביר:  ושלא להוסיף כמובן את אחת הבעיות המרכזיות, שזה הבעיה של השכר

איתמר בן גביר:       כשאני מגיע למשטרה אני בהלם

איתמר בן גביר:  אני מוצא, וחברת הכנסת בן ארי, דווקא על זה דיברנו לא מעט בוועדה אצלך

איתמר בן גביר:  שוטרים שמקבלים נטו 7,000 שקלים, 7,500 שקלים, שכר נטו לעבודה גם בשבתות, גם בחגים

איתמר בן גביר:  גם בלילות, גם בבקרים

איתמר בן גביר:  ואתה לפתע מבין שהמציאות הזאת חוסמת אנשים מלבוא למשטרה

איתמר בן גביר:  לא רק חוסמת אנשים מלבוא למשטרה, אלא גם גורמת לגל ההתפטרויות של המון אנשים

איתמר בן גביר:  אגב, נמצאים כאן אנשי משרד האוצר, ראיתי אותם לשנייה

איתמר בן גביר:  וצריך להגיד להם יישר כוח, בסופו של דבר, שבאמת אחרי משא ומתן, אני מקדים את המאוחר, אנחנו עוד מעט נדבר על מה שעשינו

איתמר בן גביר:  אבל הבינו את המצוקה הזאת שיש במשטרה

איתמר בן גביר:  והמציאות הזאת היא מה שמלווה אותי כשאני נכנס למשרד

איתמר בן גביר:  משטרה שיש בה 1,800 מתפטרים ופורשים

איתמר בן גביר:  משטרה שנחלשת מאוד

מירב בן ארי: 1,800 בשנה?      

איתמר בן גביר: 1,800 בשנה, בשנת 2022, כן

מירב בן ארי: שהם מתפטרים?     

איתמר בן גביר: ופורשים

קריאה: 1,000 מתפטרים ו-800 פורשים

מירב בן ארי: מתפטרים ופורשים

איתמר בן גביר: נכון, נכון

מירב בן ארי: לפי הסכם הגג

צביקה פוגל: מירב, זה מופיע בכתובים, הוא גם ציין את זה

מירב בן ארי: לא, קודם כל בכתובים שלו

צביקה פוגל: לא נכון, הוא ציין מתפטרים ופורשים

איתמר בן גביר: אמרתי מתפטרים ופורשים כמה פעמים

איתמר בן גביר:  ואני חוזר על זה עוד פעם, מתפטרים ופורשים

איתמר בן גביר:  אגב, 1,000 מתפטרים, אם תשאירי את זה רק במתפטרים

איתמר בן גביר:  ולדעתי פורשים זה אותה בעיה, אבל נשאיר את זה שנייה בצד

איתמר בן גביר:  זה כמות חמורה, זה כמות אדירה

איתמר בן גביר:  וצריך להבין שחסרים, חסרים, חסרים שוטרים

איתמר בן גביר:  חסרים מרחבים שלמים

איתמר בן גביר:  חסרים מרחבים שלמים

איתמר בן גביר:  שלא לדבר על הבעיות שזה יוצר

איתמר בן גביר:  אם זה באגף החקירות, אם זה באגף המודיעין, אם זה בכל האגפים של המשטרה

איתמר בן גביר:  משטרה שצריך לומר, שוטרים עם מסירות נפש

איתמר בן גביר:  שוטרים שמקריבים מעצמם

איתמר בן גביר:  שוטרים שאני מעריץ אותם, על זה שהם קמים בבוקר, אוספים את עצמם והולכים לעבוד

איתמר בן גביר:  אבל שוטרים שלא מקבלים את הכלים שהם צריכים לקבל

איתמר בן גביר:       לכן השקף הבא, עמוד 6, מצביע על אותם פערי משילות משמעותיים

איתמר בן גביר:  מצביע על התגברות אירועי חירום וקיצון

איתמר בן גביר:  מדובר כאן גם על שינויי אקלים, אבל גם על הסדר הציבורי

איתמר בן גביר:  אירועים של סדר ציבורי

איתמר בן גביר:  אגב, אני לא יודע אם הייתי מכנה את זה רק אירועי סדר ציבורי

איתמר בן גביר:  בואו נקרא לילד בשמו, זה טרור לאומני

איתמר בן גביר:  זה מתרחש בלוד, זה מתרחש בעכו, זה מתרחש בנגב, זה מתרחש בגליל

איתמר בן גביר:  וזה מלווה אותנו לאורך השנים הללו

איתמר בן גביר:  וכן, דרישה ציבורית גוברת מאוד לביטחון אישי

איתמר בן גביר:  לתחושת הביטחון האישי

איתמר בן גביר:  אם תרצו, זו הסיבה שבשבילה נבחרתי

איתמר בן גביר:  כן? להחזיר את תחושת הביטחון האישי לרחובות

מירב בן ארי: עוד לא הגעת - - -     

צביקה פוגל: קריאה ראשונה

איתמר בן גביר: תודה מירב

איתמר בן גביר:  תודה מירב

מירב בן ארי: לא, אבל אי אפשר - - -     

צביקה פוגל: לא, אפשר, אפשר

צביקה פוגל:  אפשר לשאול שאלות בסוף, לא באמצע

צביקה פוגל:  גם אם את היית מדברת פה לא הייתי נותן לאף אחד להפריע לך

מירב בן ארי: לא, זה רק שאלות

צביקה פוגל: לא, זה לא שאלות

צביקה פוגל:  זו התנגחות מיותרת שאני לא אאשר

מירב בן ארי: אני לא מתנגחת איתו, באמת שלא

צביקה פוגל: מירב, אל תובילי אותי הלאה

מירב בן ארי: בסדר, אני רק אומרת

איתמר בן גביר: ואנחנו נעבור למדיניות שאני התוויתי במשרד אחרי כמה חודשים שאני נמצא במשרד, לומר את המשרד הזה

איתמר בן גביר:  אני חושב שזה משרד ענק וצריכים ללמוד את הגופים וללמוד את האנשים ולהכיר את האנשים

איתמר בן גביר:  ולאט לאט אני מגבש את מטרות השר, את המדיניות של השר, שממנה אמורה להיגזר הפעילות במשרד

איתמר בן גביר:       אז אם נעבור על זה בבריף קצר, ביסוס המשילות זו המטרה הראשונה

איתמר בן גביר:  חיזוק משטרת ישראל והקמת המשמר הלאומי

איתמר בן גביר:  אני חושב שאחרי זה אנחנו נעבור אחד אחד, נדבר על הדברים

איתמר בן גביר:  אבל אלה דברים שאני חושב שהם לא בכדי הופכים להיות המטרה הראשונה

איתמר בן גביר:  המשטרה מאוד מאוד רזה, צריכה לקבל כוח

איתמר בן גביר:  אבל מצד שני, איך אמרו לי כמה וכמה קצינים הכי בכירים? גם אם תוסיף לנו עוד 20,000 שוטרים זה לא יספיק

איתמר בן גביר:  זה לא יספיק

איתמר בן גביר:  משטרת ישראל היא אחת המשטרות הרזות ביחס של נפש לעומת שוטר

איתמר בן גביר:  ולכן כן, גם גוף שנקרא משמר לאומי

איתמר בן גביר:  אני עוד כמה דקות ארחיב עליו טיפה יותר

איתמר בן גביר:  אבל המטרה היא ברורה, המשמר הזה צריך לחזק את המשילות

איתמר בן גביר:  לחזק את התפיסה להיות שם עם מסות בדרום, בצפון, במקומות הקריטיים

איתמר בן גביר:  ולתת לא רק תחושת ביטחון, אלא ביטחון אמיתי

איתמר בן גביר:       הדבר השני זה מניעת הפשיעה, חיזוק הביטחון האישי ברחובות

איתמר בן גביר:  בכבישים, ביישובים ובתוך המשפחה

איתמר בן גביר:  גם את זה שמנו לעצמנו כמטרה

איתמר בן גביר:  הדבר השלישי מאבק בפשיעה החמורה בחברה הערבית

איתמר בן גביר:  שוב, אנחנו ראינו את הגרף של הרצח, שמתחיל משנת 2022

איתמר בן גביר:  עולה, עולה, עולה

איתמר בן גביר:  וכאן צריך לעשות שינוי מהותי והכרחי בדברים האלה

איתמר בן גביר:       דיברנו גם על עניינים של סייבר, של התמודדות של המשטרה עם כל מיני אתגרים שהם אתגרי ההווה

איתמר בן גביר:  וכמובן אם אני עובר מהמשטרה לשב"ס אז רצף הענישה, כליאה, שיקום וכן הלאה

איתמר בן גביר:  ועל זה אנחנו נקדיש עוד פרק כאן בניתוח

איתמר בן גביר:  מכבי אש, זה היערכות לשינוי אקלים, שריפות ענק, למצבי חירום

איתמר בן גביר:  ישראל לא ערוכה, לא ערוכה למצבי החירום הללו

איתמר בן גביר:  ומעל הכול, חיזוק ההון האנושי, קידום חדשנות ושיפור שירות, כדי שהאזרח ירגיש שהמשטרה בשבילו, המשטרה בשביל האזרח

איתמר בן גביר:       כל אלה, ולצורך הקיום של הדברים הללו, עשינו מאבק לא פשוט, על התקציב

איתמר בן גביר:  כאן אני רוצה באמת להודות גם למנכ"ל המשרד, בן אליהו

איתמר בן גביר:  גם לרמ"ט שלי חנמאל דורפמן, וגם לעוד כל מיני גורמים שפשוט ניהלו משא ומתן עם אנשים יקרים, יקרים במשרד האוצר

איתמר בן גביר:  אנשים שאני מעריך אותם מאוד

איתמר בן גביר:  ובאמת, בסופו של דבר עליות ומורדות, הגענו לתוספת תקציב שלא הייתה בתולדות מדינת ישראל ולא הייתה בתולדות המשטרה

איתמר בן גביר:       אם אנחנו רואים את התוספות הקודמות של מיליארד, מיליארד מאה, מיליארד מאתיים, מיליארד וחצי, הרי שאנחנו מדברים על תקציב תוספת דו שנתית צריך לומר, של 9 מיליארד שקלים ו-20 מיליון

איתמר בן גביר:  כולנו יודעים שזה מספר מדהים

איתמר בן גביר:  שאם שר אחר היה מביא את התוספת הזאת, אדוני, כלי התקשורת, חברי הכנסת כאן היו נעמדים בשורה ורק מוחאים, ורק מוחאים כפיים

מיקי לוי: אנחנו נרצה לראות את זה - - - ועדת כספים

איתמר בן גביר: רק מוחאים כפיים

איתמר בן גביר:  אתה יכול לראות את זה לידך

איתמר בן גביר:  מולך

איתמר בן גביר:  9 מיליון ו-20 מיליון שקלים

מיקי לוי: בסעיף תקציבי

איתמר בן גביר: והנה, חבר הכנסת לוי, למרות שאני לא אוהב הפרעות, למרות שאני לא אוהב הפרעות, יהפוך את השקף ויראה את הסיכום התקציבי איך זה, איך בדיוק הדברים האלה - - -     

מיקי לוי: סעיף, כדי שלא נוכל לבדוק את זה מול האוצר

מיקי לוי:  כי הם אומרים שלא מינה ולא מקצתה

איתמר בן גביר: אני לא - - -     

צביקה פוגל: חבר הכנסת מיקי לוי, אני מבטיח לך שתהיה לך אפשרות להעיר ולשאול גם בהמשך

מיקי לוי: סעיף תקציבי

צביקה פוגל: הבנו

צביקה פוגל:  גם אני ארצה לראות את הסעיף התקציבי

צביקה פוגל:  אתה לא היחיד, תודה

איתמר בן גביר: אדוני יושב הראש, הסעיף התקציבי קיים

איתמר בן גביר:  לא רק זה, חבר הכנסת לוי היה כאן בדיון שהוא שמע את הרפרנט של משרד האוצר שאומר יש 9 מיליארד שקלים

איתמר בן גביר:  רואים את זה גם בסעיפים

איתמר בן גביר:  אבל מה לעשות? אבל מה לעשות שהם פשוט לא מוכנים לעכל ולקבל שסוף סוף, שסוף סוף משקיעים במשטרה

איתמר בן גביר:  יש כאן נציגי משרד האוצר? יש כאן נציגי משרד האוצר

מירב בן ארי: בואי שבי ליד השולחן

מירב בן ארי:  מה, את מתביישת? שבי בשולחן

צביקה פוגל: מירב

מירב בן ארי: למה שלא תשב?     

צביקה פוגל: הדבר האחרון שאני רוצה זה להוציא מישהו

מירב בן ארי: ממש לא

מירב בן ארי:  אבל למה היא יושבת מאחור?     

צביקה פוגל: הם יושבים ואחרי זה גם תוכלי לשאול אותם

צביקה פוגל:  גם חבר הכנסת מיקי לוי יוכל לשאול אותם

מירב בן ארי: כי בגוגל זה 23 מיליארד

מירב בן ארי:  אז אני אשמח לשמוע

צביקה פוגל: חברת הכנסת מירב בן ארי, בואו נמשיך

צביקה פוגל:  תרשמו את השאלות

צביקה פוגל:  יש פה את כל הנציגים

מירב בן ארי: תאמין לי, אני מקשיבה לו לכל מילה שהוא אומר

צביקה פוגל: תודה

איתמר בן גביר: יושב ראש הוועדה, אני רק אומר דבר אחד

איתמר בן גביר:  התמימות היא מאתנו והלאה

איתמר בן גביר:  כי נדמה לי שחברת הכנסת בן ארי שאלה את נציג משרד האוצר או מישהו אחר, אני לא רוצה סתם להגיד

איתמר בן גביר:  ויש לי את ההקלטה שנאמר להם מפורשות יש 9 מיליארד

איתמר בן גביר:  יש 9 מיליארד

איתמר בן גביר:  רק מה? יש קמפיין

איתמר בן גביר:  וכשנמצאים בקמפיין זה לא מעניין אותנו כלום

צביקה פוגל: כבוד השר, בבקשה

איתמר בן גביר: אבל אני ברשותכם לא אתייחס לקמפיין שלכם

צביקה פוגל: תודה

איתמר בן גביר: אלא למציאות

איתמר בן גביר:  והמציאות מספרת על התעצמות לרבות - - - התעצמות טכנולוגית, התעצמות בגיוס אנשים, קרוב ל-3

איתמר בן גביר: 5 מיליארד, 3

איתמר בן גביר: 5 מיליארד אדוני, זה אלה נתונים חשובים

איתמר בן גביר:  תוספת שכר הסתדרות, צה"ל ותוספת ייעודית שמעולם לא הייתה, שמעולם לא הייתה, מיליארד 300

איתמר בן גביר:  אני כאן הולך על המספרים העגולים

איתמר בן גביר:  תקצוב שכר בהתאם לגיוס

איתמר בן גביר:  זה מיליארד ו-100

איתמר בן גביר:  אגב, שמעתי איזה טענה 'רגע, זה לא באמת 9 מיליארד, זה רק בהתאם לגיוס'

איתמר בן גביר:  בטח שזה בהתאם לגיוס

איתמר בן גביר:  מה? ישלמו כסף בלי שיגויסו אנשים? בלי שיבואו אנשים? איזו שאלה

איתמר בן גביר:  ומימוש התחייבויות העבר

איתמר בן גביר:  צריך לדעת שלמשרד הזה היו הרבה מאוד הבטחות

איתמר בן גביר:  הרבה מאוד התחייבויות שהבטיחו והבטיחו ולא קיימו

איתמר בן גביר:  וסברנו, במשא ומתן שניהלנו, שהגיע הזמן לקיים

איתמר בן גביר:  אחרי כל כך הרבה שנים שלא היה פה, שלא היה מי שיילחם על הדבר הזה, שלא היה מי שיבוא ויציג את המצוקה של השוטרים, את המצוקה של הסוהרים

איתמר בן גביר:  ואת מה שקורה במכבי האש ובכלל בכל גופי המשרד, הגענו למצב שבו הסברנו את עצמנו

איתמר בן גביר:  דיברנו והצלחנו

איתמר בן גביר:  הצלחנו להביא תוספת ייעודית

איתמר בן גביר:  שוב, סך הכול הכללי זה 9 מיליארד ו-20 מיליון שקלים

איתמר בן גביר:  וזה נתון שהוא נתון מדהים

איתמר בן גביר:       עכשיו אני עובר לשקף שמדבר על הקמת המשמר הלאומי

איתמר בן גביר:  זה לא החלטה שלנו

איתמר בן גביר:  זה לא משהו שאני חידשתי, זה לא איזה סיפור שאני הבאתי

איתמר בן גביר:  קודמיי דיברו על זה, ייחלו לזה

איתמר בן גביר:  אגב, זה לא מתחיל גם ממשלת בנט, צריך לומר את האמת

איתמר בן גביר:  זה מתחיל הרבה לפני זה

איתמר בן גביר:  גם השר אוחנה דיבר על זה, גם השר ארדן דיבר על זה, שרים קודמים דיברו על זה

איתמר בן גביר:  אבל צריך להודות שב-2

איתמר בן גביר: 4

איתמר בן גביר: 23 החליטה ממשלת ישראל על הקמת המשמר

איתמר בן גביר:  זה לא היה נקרא אז משמר לאומי, אלא זה היה נקרא אז משמר ישראלי

איתמר בן גביר:  תכלית המשמר לפי החלטת ממשלה 442 טיפול בתרחישי חירום שונים, חיזוק המשילות

איתמר בן גביר:  וזה הכיוון שהיה צריך להיות כבר אז, בתקופה של בנט

איתמר בן גביר:       לצערי, בתקופה הזאת זה לא נעשה

איתמר בן גביר:  זה לא נעשה

איתמר בן גביר:  אנחנו מדברים על שנת 2021

איתמר בן גביר:  ולא היה מי שיוביל את הדבר הזה

איתמר בן גביר:  כלומר, יש 46 תקנים על המשמר הזה

איתמר בן גביר:  יש כ-300 לוחמים

איתמר בן גביר:  אבל זה לא הדיבור שהיה אז

איתמר בן גביר:  בתקופה שבנט הקים אותו דיברו על משהו הרבה יותר גדול, על משהו הרבה יותר רחב

איתמר בן גביר:  שוב, זה היה נקרא משמר ישראלי

איתמר בן גביר:  כשאנחנו נכנסנו למשרד הובלנו את הדבר הזה שנקרא משמר לאומי

איתמר בן גביר:  וכן, בהחלטת ממשלה שלנו, החלטת ממשלה 442 מיום 2

איתמר בן גביר: 4

איתמר בן גביר: 2023 החלטנו, דיברנו

איתמר בן גביר:  והלכנו על הכיוון הזה של הקמת משמר לאומי במדינת ישראל

איתמר בן גביר:       המשמר הזה יהיה בנוי מכוח, שכרגע יש ועדה שיושבת במשרד לביטחון לאומי, עם כל מיני אנשי ציבור מאוד מאוד נכבדים

איתמר בן גביר:  כל מיני אנשים שבעברם היו קצינים בכירים, אלופים בצה"ל

איתמר בן גביר:  ניצבים במשטרת ישראל, דוקטורים, פרופסורים, אנשי ציבור, נציגי ציבור

איתמר בן גביר:  שהמטרה היא להקים את המשמר הזה ולבנות את המודל

איתמר בן גביר:  אגב, צריך לומר אדוני יושב הראש, יש שני מודלים במשמר הזה

איתמר בן גביר:  המודל, שהוא אני חושב המועדף על כולנו

איתמר בן גביר:  המודל שהוא יהיה בתוך המשטרה

איתמר בן גביר:  שהוא יהיה בתוך המשטרה, שהוא יהיה חלק ממג"ב

איתמר בן גביר:  באיזה שהוא שלב אולי יהיה מג"ב כולו נקרא משמר לאומי

איתמר בן גביר:  שהמטרה של המשמר הזה זה שוב לחזק את המשילות, זה להיות שם

איתמר בן גביר:  להיות במקומות האלה

איתמר בן גביר:  להיות בטובא זנגריה, להיות ברהט, להיות בערים המעורבות, להיות נוכח שם

איתמר בן גביר:  לתת את תחושת הביטחון ולעשות ביטחון בפועל

איתמר בן גביר:      עכשיו שואל, רגע, אבל יש בעצם מג"ב

איתמר בן גביר:  אז למה בעצם צריך משמר לאומי אם יש מג"ב? אתה אומר שאתה שולח אותם לערים המעורבות או לכל מיני מקומות בנגב ובגליל

איתמר בן גביר:  למה בעצם צריך משמר לאומי? ואני אספר סיפור קטן שאולי ממחיש את העניין ויסביר לכולנו את הסיפור

איתמר בן גביר:  הימים ימי הפגנת ימין מאוד מאוד גדולה

איתמר בן גביר:  כאן בירושלים

איתמר בן גביר:  אני מגיע ועוטפים אותי שם באהבה

איתמר בן גביר:  ובאיזה שהוא שלב צריך להוציא אותי

איתמר בן גביר:  ואז מביאים כוחות של מג"ב כדי להוציא אותי מאותה הפגנה

איתמר בן גביר:  ומגיעים אנשי מג"ב

איתמר בן גביר:  אז אני פוגש שם את אחד מראשי היחידות, שאמור למיטב ידיעתי להיות בנגב

איתמר בן גביר:  אני אומר לו מה אתה עושה פה? הוא אומר לי מה זאת אומרת? שולחים אותנו כל הזמן לתגבר את ההפגנות בירושלים ובקפלן ובאיילון

איתמר בן גביר:  וכן הלאה וכן הלאה

איתמר בן גביר:  וזה הסיפור אדוני

איתמר בן גביר:  מג"ב יש להם מלא משימות, משימות ברזל

איתמר בן גביר:  משימות שהם עושים ביום יום, שהן לא קשורות לייעוד המרכזי של מג"ב – טיפול בקו התפר, טיפול בטרור לאומני, טיפול בהפרות סדר

איתמר בן גביר:  הם קשורות לנושאים אחרים לגמרי: הפגנות, משימות על הפשיעה הכחולה קלאסית, תגבורים כאן, תגבורים שם, אפילו באירועי ספורט, אירועים אחרים

איתמר בן גביר:  ובסופו של יום אתה מגלה שמירב הכוח שלנו, של שאלה שאמורים להיות שם ברהט, שאמורים להיות שם בצפון, מנוצל לדברים אחרים

איתמר בן גביר:  ואם תרצו, זו אחת הבעיות שבשבילה אנחנו מקימים את המשמר הלאומי

איתמר בן גביר:       הרעיון במשמר הלאומי זה כוח ייעודי, ב-ע', אגב, שאף אחד כאן לא יתבלבל

איתמר בן גביר:  אני מכיר את חבריי מהאופוזיציה, ישר יקפצו

איתמר בן גביר:  אז זה לא יהודי, אלא ייעודי

איתמר בן גביר:  והמטרה להיות שם

איתמר בן גביר:  להיות במקומות האלה ולהגן על הילדים של כולנו

איתמר בן גביר:  כי אם יהיה לוחמים, אם יהיו לוחמים בטובא זנגריה, אם יהיו לוחמים ברהט, אם יהיו לוחמים בערערה, נקודת המוצא שלי היא שבבאר שבע ובטבריה יהיה הרבה יותר שקט

איתמר בן גביר:  וזה הכיוון של המשמר הזה

איתמר בן גביר:  אנחנו מדברים על תוספת תקינה משמעותית שתשמש לבניית כוח ייעודי מיומן

איתמר בן גביר:  כאמור, היום המשמר הישראלי מונה אולי 300 לוחמים

איתמר בן גביר:  וגם זה מחולקים לכל מיני אתגרים ומשימות שלא קשורות למשמר

איתמר בן גביר:  חיזוק פלוגות מילואים, תגבור מתנדבים

איתמר בן גביר:  היום הוא מושתת המשמר הזה על מתנדבים, אבל ברמה מאוד מאוד צרה

איתמר בן גביר:  ואנחנו רוצים להגדיל את הכמות של המתנדבים פי כמה וכמה וכמה

איתמר בן גביר:  וכמובן, השקעה בטכנולוגיות

איתמר בן גביר:       אני רוצה אולי עוד משפט על המשמר הלאומי

איתמר בן גביר:  בסופו של דבר, זו המדינה של כולנו

איתמר בן גביר:  וכולנו מגדלים כאן ילדים ורוצים להמשיך לחיות כאן

איתמר בן גביר:  ולצערי, יש כל מיני גורמים שלוקחים את המשמר הזה לכיוונים של 'אה, מליציות ומשמר של בן גביר'

איתמר בן גביר:  אם לא נתנתק ונבין שהכוח הזה חשוב כדי שעם ישראל יוכל לשרוד

איתמר בן גביר:  אדוני, אני לא מתבלבל בבחירת המילים, לשרוד ולהצליח ולנצח

איתמר בן גביר:  כן יש לנו איראן, כן יש לנו משימות בין לאומיות

איתמר בן גביר:  אבל יש לנו גם מה שקורה בבית

איתמר בן גביר:  ובבית יש שריפה

איתמר בן גביר:  והשריפה הזאת, נגיד את האמת, לא מתחילה מהממשלה הקודמת, גם ממשלות קודמות לא התנהלו בצורה הכי נכונה בנושא הזה של הביטחון הלאומי, ביטחון הפנים

איתמר בן גביר:  למרות שאגב, היו שרים מאוד מאוד מוכשרים

איתמר בן גביר:  אני רוצה כאן להזכיר שרים שאני באמת מאוד מאוד מעריך את העבודה ואת מה שהם עשו במשרד: גלעד ארדן, אמיר אוחנה

איתמר בן גביר:  אבל צריך להודות, ההשקעה אז במשטרה הייתה כאין וכאפס

איתמר בן גביר:  המצוקה של השוטרים רק גדלה וגדלה

איתמר בן גביר:  והשריפה בבית, התבערה הלכה וגדלה גם היא

איתמר בן גביר:       לכן העניין הזה של המשמר הלאומי, שאני מנצל את הבמה אדוני, לומר את זה גם לחבריי באופוזיציה ובעצם לכל כלל ישראל – זה פרויקט של כולנו

איתמר בן גביר:  זה פרויקט שאם נצליח להוביל אותו ולעשות אותו וליישם אותו, של ניצחון גדול גדול, אני מאחל לנו כחברה שנצליח לעשות את זה

איתמר בן גביר:  אני עוד אגע במשמר הלאומי

איתמר בן גביר:       אבל במקביל למשמר הלאומי אנחנו לא שוכחים את המשטרה הקלאסית, המשטרה הכחולה

איתמר בן גביר:  זה העיקר

איתמר בן גביר:  זה העוגן

איתמר בן גביר:  זה הבסיס

איתמר בן גביר:  ולכן כפי שתראו בשקף הבא, עלייה בשכר השוטרים והסוהרים

איתמר בן גביר:  אנחנו רואים אותו

איתמר בן גביר:  והיה לי ברור שאנחנו חייבים להעלות את השכר של השוטרים והסוהרים, כדי שירצו לבוא ולהתגייס

איתמר בן גביר:  אנחנו עוד מעט נדבר על 1,700 תקנים שיש למשטרה

איתמר בן גביר:  שהיה למשטרה ב-2022, שלא מולאו

איתמר בן גביר:  שלא אוישו משום שאנשים לא רצו לבוא למשטרה

איתמר בן גביר:  ולכן הדבר הענק, העצום, שהובלנו כאן, היא קודם כל תוספת שכר של בין 20% ל-40%, תוספת הדרגתית

איתמר בן גביר:  תוספת לדרגות הנמוכות

איתמר בן גביר:  וצריך לומר, כי יש עכשיו שאלה

מירב בן ארי: - - -     

איתמר בן גביר: שאלה לגיטימית, אני אזכור את הכול

איתמר בן גביר:  תנו לי את רשימת הדרגות

איתמר בן גביר:  התוספת היא של 1,000 שקלים

איתמר בן גביר:  תוספת של 1,000

איתמר בן גביר:  מה זאת אומרת? יש אנשי מקצוע כאן

איתמר בן גביר:  ואת האנשים מהמשרד כדי שיענו לשאלות שלכם

איתמר בן גביר:  תוספת של 1,000 שקלים

איתמר בן גביר:  1,000 שקלים לאותן דרגות שאנחנו נותנים בשלוש פעימות

איתמר בן גביר:  בשלוש פעימות

איתמר בן גביר:  אבל כבר בחודש אוגוסט, אדוני, זאת אומרת משכורת יולי, יותר מ-13,483 שוטרים וסוהרים הולכים לקבל תוספת של כ-1,000 שקלים

מירב בן ארי: איזה דרגות?     

איתמר בן גביר: אני מיד אתן לך את הדרגות

איתמר בן גביר:  ביקשת את הדרגות, אנחנו ניתן לך את הדרגות

איתמר בן גביר:  שאלת

צביקה פוגל: אמרתי שאלה לגיטימית

איתמר בן גביר: אנשים רוצים, אנשים יקבלו את הדרגות

צביקה פוגל: יביאו לו את הנתונים, תשמעי אותם

איתמר בן גביר: הכול בסדר

צביקה פוגל: הוא לא מסתיר אותם

איתמר בן גביר: חברת הכנסת בן ארי, אני עוד פעם, אתם אופוזיציה

איתמר בן גביר:  אני לא מצפה, אני לא מצפה שתבואו

איתמר בן גביר:  חברת הכנסת בן ארי, אני לא מצפה שאתם תבואו ותוקירו תודה

איתמר בן גביר:  לא צריך גם להגיד תודה, זה לא בשבילכם

איתמר בן גביר:  אבל בכל זאת צריכה להיות טיפת הגינות

איתמר בן גביר:  אתם ישבתם בממשלה שלא העלתה משכורות, שרק פגעה בשוטרים האלה

איתמר בן גביר:  שהייתה חלק מקו המשך, בוא נגיד כך, שלא שיפר את תנאי השכר

איתמר בן גביר:  באתי אני וכן שינינו

איתמר בן גביר:  אז הנה, ביקשתם את הדרגות: רס"ר, רס"ל, מפקח, פקד

איתמר בן גביר:  זה במשטרה

איתמר בן גביר:  רס"ר, רס"ל, מישר וכלאי זה בשב"ס

איתמר בן גביר:  ואנחנו מדברים על 13,483 שוטרים וסוהרים שהולכים לקבל את התוספת הזאת כבר בחודש אוגוסט

מירב בן ארי: בבסיס?     

איתמר בן גביר: אגב, יהיו עוד

איתמר בן גביר:  כן

איתמר בן גביר:  יהיו עוד

איתמר בן גביר:  זו פעימה ראשונה

איתמר בן גביר:  חברת הכנסת בן ארי, אמרתי לך כן, אבל רק תתני לי לדבר ברצף, אם אני יכול

מירב בן ארי: לא, לא

מירב בן ארי:  אני שואלת אותו את השאלה הכי דרמטית

איתמר בן גביר: כן, כן, כן

מירב בן ארי: ואתה יודע שאני שואלת - - -     

איתמר בן גביר: כן, התוספת בבסיס

צביקה פוגל: אבל שאלת, קיבלת תשובה

מירב בן ארי: רגע, אבל תן לי לסיים

צביקה פוגל: מירב

צביקה פוגל:  אני אתן לך לסיים יותר ממשפט

מירב בן ארי: אני לא רוצה, אני רוצה - - -      

איתמר בן גביר: לא, אבל יש לך שאלות

צביקה פוגל: שאלת וקיבלת תשובה

מירב בן ארי: זה הדבר הכי חשוב

צביקה פוגל: אבל שאלת וקיבלת תשובה

איתמר בן גביר: חברת הכנסת בן ארי, למרות שסיכמנו

מירב בן ארי: אני באמת בעד

מירב בן ארי:  אני חושבת - - -     

צביקה פוגל: מירב, אנחנו הולכים לקראת קריאה שנייה

צביקה פוגל:  חבל

מירב בן ארי: לא, אל תגיע לקריאה שנייה

צביקה פוגל: חבל

צביקה פוגל:  עצרי פה

מירב בן ארי: כי זו שאלה לגיטימית

צביקה פוגל: אבל נתתי לך לשאול שאלה לגיטימית, קיבלת תשובה

צביקה פוגל:  קיבלת תשובה, גם לגבי הדרגות

מירב בן ארי: אני לא מבינה, לא צריך לדבר? אני רק רוצה להבין

צביקה פוגל: מירב

מירב בן ארי: את מכירה, קיבלת את המצגת?     

צביקה פוגל: מירב וחברת הכנסת לימור סון הר מלך, עזבו

איתמר בן גביר: אם היית מבקשת, היית מקבלת גם

איתמר בן גביר:  הכול בסדר, חברת הכנסת בן ארי, את יודעת שאני מאוד - - -     

צביקה פוגל: כבוד השר, תן לי לנהל את הדיון בבקשה

צביקה פוגל:  חבריי, בואו

צביקה פוגל:  בואו נקשיב, בסוף אני אתן לכם הכול

צביקה פוגל:  אבל בואו נקשיב, אתם מפריעים לי

צביקה פוגל:  אני מזכיר לכם, אני גבר

צביקה פוגל:  אני לא מסוגל גם לשמוע אתכם וגם אותו

מירב בן ארי: אני יודעת, דיברנו על זה אתמול

צביקה פוגל: אז תנו לי להקשיב לשר

צביקה פוגל:  אני גם רוצה לרשום לעצמי שאלות

מירב בן ארי: אוקיי

צביקה פוגל: הבנתי

צביקה פוגל:  קדימה, בואו נתקדם

צביקה פוגל:  אני הבנתי שרב סמל, רס"ר, מפקח ופקד במשטרה

צביקה פוגל:  אני חושב, באופן אישי, שאלה הדרגות הנמוכות, אלה שנמצאות הכי הרבה בשטח

צביקה פוגל:  את יכולה לחשוב אחרת

מירב בן ארי: אני מסכימה

צביקה פוגל: ניתן לך זמן לדבר אחרי זה

מירב בן ארי: לא, אני לא רוצה, אני מסכימה איתך

צביקה פוגל: תודה

איתמר בן גביר: חברת הכנסת בן ארי, חברת הכנסת בן ארי, אני, שאלת כמה פעמים

איתמר בן גביר:  עניתי כמה פעמים

איתמר בן גביר:  וכדי שלא תישארי עוד פעם, מה שנקרא, כן, התוספת היא בבסיס

איתמר בן גביר:  כן, אנחנו נתנו משכורות לדרג שמקבל את ה-7,000 ו-8,000 שקלים נטו ו-9,000 שקלים נטו

איתמר בן גביר:  הוספנו להם את התוספת המרכזית

איתמר בן גביר:  אגב, גם אלו במשטרה שמקבלים משכורת ממוצעת של 13,000 ו-14,000 ו-15,000 שקלים, גם הם המשכורות שלהם יעלו

איתמר בן גביר:  יש תוספת הסתדרות, יש תוספת סל שניסו, תמיד מנסים לעשות איתה משחקים והפעם אנחנו מאוד מאוד התעקשנו

איתמר בן גביר:  יש מענקים, יש כל מיני דברים

איתמר בן גביר:  אבל לשאלתך, כן, העלינו דווקא לאותם בעלי דרגות נמוכות

איתמר בן גביר:  או בעלי דרגות שאנחנו יודעים שהם נמצאים בשטח

איתמר בן גביר:  אגב, מבחינתי השטח זה גם חקירות, סגן ראש האח"מ שנמצא כאן

איתמר בן גביר:  מבחינתי השטח זה כל המערך הזה של המשטרה שנותן את התפוקה ואת הפעילות

איתמר בן גביר:  וכן, בחרנו לתת להם תוספת תקציבית שבואו נודה על האמת, שנים רבות רבות לא היה כדבר הזה במשטרת ישראל

איתמר בן גביר:       דיברתי גם על תוספת מענקים למשרתים, 134 מיליון שקלים ושמירה על עקרון ההצמדה לצה"ל, שזה, שוב, נושא שהיה מאוד מאוד חשוב לשוטרים

איתמר בן גביר:  נלחמנו עליו

איתמר בן גביר:  ואני עוד פעם מודה לחברים שעשו את המשא ומתן והביאו את ההישגים כל כך חשובים האלה

איתמר בן גביר:  עכשיו, בוא נסביר מה המשכורות האלה אומרות

איתמר בן גביר:  נו, בסדר, העלינו משכורות

איתמר בן גביר:  מה אני רוצה בעצם? והשקף הבא מלמד את מה שאני רוצה

איתמר בן גביר:       אני רוצה להפוך את המשטרה לאטרקטיבית

איתמר בן גביר:  אני רוצה להפוך את המשטרה לכך שיקומו אנשים ויגידו 'כן, אנחנו רוצים להתגייס'

איתמר בן גביר:  אגב, אם הייתי יכול, הייתי מעלה ל-15,000, ל-20,000, ל-30,000 שקלים משכורת של שוטר בשטח

איתמר בן גביר:  מגיע להם

איתמר בן גביר:  אבל העלייה הזאת, שלא היה כדבר הזה במגזר הציבורי, היא עלייה שבעינינו הופכת - - -     

מירב בן ארי: יפה בן דוד

איתמר בן גביר: - - - את המשטרה לאטרקטיבית

איתמר בן גביר:  וכשהיא, המשטרה אטרקטיבית אנחנו מתחילים לדבר במספרים

איתמר בן גביר:  נשימה עמוקה, כי זה לא משהו שמגייסים ביום ולא ביומיים, לא בחודש ולא בחודשיים, גם לא בחצי שנה

איתמר בן גביר:  אבל המטרה היא להביא ל-3,225 תקנים שמתחלקים בצורה הזאת של משמר לאומי 1,825 תקנים ותגבור השיטור הקלאסי 1,400 תקנים

איתמר בן גביר:  אלה מספרים, שוב, זה הפוטנציאל, אני מקווה שהמשטרה תצליח

צביקה פוגל: זה מעבר לתקנים הקיימים?     

איתמר בן גביר: התקנים זה 3,225 ועוד יש תקנים, והשאלה של אדוני יושב הראש היא נכונה ומאוד מאוד במקום, עוד 1,700 תקנים שלא אוישו ושגם אותם אנחנו רוצים לאייש

איתמר בן גביר:  זאת אומרת שהפוטנציאל זה להגיע לקרוב ל-5,000 שוטרים ואנשי משמר לאומי

איתמר בן גביר:       עכשיו אני רוצה כאן הערה

איתמר בן גביר:  זה הכוח שאנחנו נותנים למשטרה, זה הפוטנציאל, זה היכולת

איתמר בן גביר:  אני לא יודע מה המשטרה תעשה עם זה

איתמר בן גביר:  אני מאוד מאוד מקווה, אני מסתכל עליך, כן, סגן ראש אח"מ

איתמר בן גביר:  ראש אחם יואב תלם

איתמר בן גביר:  אבל אני אומר לך, אני מאמין בכם

איתמר בן גביר:  אני באמת יודע שאתם תעשו הכול כדי להביא את השוטרים הללו

איתמר בן גביר:  והשוטרים הללו זה האוויר לנשימה במדינת ישראל

איתמר בן גביר:  ואם תרצו, בחצי שנה האחרונה, זה הצעד שאני לוקח אותו ואומר 'הנה, עשיתי כאן משהו

איתמר בן גביר:  עשיתי משהו לטובת החברה, לטובת המדינה'

איתמר בן גביר:  ואני עוד פעם אומר, אני מצפה שכולנו נהיה שותפים בדבר הזה

איתמר בן גביר:  זה לא משטרה שלי, זה לא משטרה של אבא ואמא שלי, זו משטרה של כולנו

איתמר בן גביר:      אתה יודע, אדוני יושב הראש, שבחלוקת הכספים הקואליציוניים הכנסנו סעיף שמדבר על מיליארד ו-200 מיליון שקלים גיוס שוטרים וכו', מהכספים הקואליציוניים של עוצמה יהודית

איתמר בן גביר:  אמרו לי מה זה הדבר הזה? כל אחד לוקח את הכספים הקואליציוניים שלו לסקטור

איתמר בן גביר:  מי שבחר בו, מי שתמך בו

איתמר בן גביר:  בהן צדק, אין לי מושג מה יואב תלם מצביע

איתמר בן גביר:  בהן צדק, אין לי מושג מה עשרות אלפי שוטרים מצביעים

איתמר בן גביר:  אבל מה שמעניין אותי זה לחזק את המשטרה

איתמר בן גביר:  זה לחזק את המפעל החשוב הזה

איתמר בן גביר:  ולכן לקחנו את הכספים הקואליציוניים שלנו, שכביכול הם נועדו כדי לחזק את הסקטורים שלנו, ונתנו למשטרה

איתמר בן גביר:  כי כשאני יודע שאני נותן למשטרה, אני נותן לכולם

איתמר בן גביר:  אני נותן לילדים שלך, אני נותן לילדים שלי, אני נותן לילדים של חברת הכנסת ניר, של חברת הכנסת בן ארי, של חבר הכנסת שירי

איתמר בן גביר:  כל חברי הכנסת שנמצאים כאן

איתמר בן גביר:  אני נותן לכולם

איתמר בן גביר:  ובעיניי זה הדבר משמעותי מאוד מאוד

איתמר בן גביר:       עכשיו אני מעביר שקף ומדבר על עניין המשימות שאנחנו לקחנו על עצמנו ורוצים לחזק את המשטרה בנושאים האלה

איתמר בן גביר:  כל אחד בפני עצמו

איתמר בן גביר:  כן, חיזוק הסיור בתחנות המשטרה, זה בעזרת השם, אם אנחנו נצליח לעשות את זה היום, אגף הסיור, זה אולי הלב, לב ליבה של המשטרה

איתמר בן גביר:  תחנות המשטרה, זה גם לא סוד, שהן נפגעו קשה קשה בכל השנים האחרונות

איתמר בן גביר:  תחנות חלשות

איתמר בן גביר:  תחנות שמתקשות לאייש את כל התקנים

איתמר בן גביר:  תחנות קטנות

איתמר בן גביר:  ולכן אנחנו מדברים על חיזוק הסיור

איתמר בן גביר:  הרחבת השימוש במצלמות, נדמה לי שלכולם ברורה המשמעות

איתמר בן גביר:  באמצעות המצלמות הללו פענחו לא פעם ולא פעמיים ולא עשרות ולא מאות, אלא אלפי פעמים מעשים של פשע

איתמר בן גביר:  עצרו מעשים של פשע, סיכלו מעשים של פשע

איתמר בן גביר:  ואלה דברים חשובים

איתמר בן גביר:       הרחבת התוכנית של הגנה על עדים מאוימים

איתמר בן גביר:  יש על זה פיילוט, שחברי הכנסת בן ארי כבר דיברנו כאן כבר כשהיינו בוועדה לביטחון לאומי

איתמר בן גביר:  להכניס יותר נשים לפיילוט הזה, לעדים מאוימים

איתמר בן גביר:  להכניס נשים מוכות לתוך הדבר הזה

איתמר בן גביר:  אני לא יודע כמה אנחנו נצליח, אבל אנחנו בכיוון של להרחיב ולהגדיל את היחידה החשובה הזאת

איתמר בן גביר:       הקמת יחידות סיור רגלי

מירב בן ארי: רק שאלה

מירב בן ארי:  אתה מדבר על הרשות להגנת עדים עכשיו?     

איתמר בן גביר: כן, אני מדבר על הרשות להגנת עדים

מירב בן ארי: הפיילוט הזה כבר עובד

איתמר בן גביר: הפיילוט הזה לא עובד

צביקה פוגל: חברת הכנסת מירב בן ארי, הוא לא אמר שהפיילוט לא עובד

צביקה פוגל:  הוא אמר שהוא עשה את זה בשיתוף פעולה יחד איתך

איתמר בן גביר: חברת הכנסת בן ארי

צביקה פוגל: זה השקף הכי חשוב

איתמר בן גביר: אני דווקא ניסיתי, דווקא ניסיתי לפרגן לך

איתמר בן גביר:  אבל להגיד לך את האמת? אבל להגיד לך את האמת?      

מירב בן ארי: כן?     

איתמר בן גביר: כן? יש בעיות שם

איתמר בן גביר:  לא, אתם לא עשיתם את מה שהייתם צריכים לעשות

איתמר בן גביר:  לא, לא עשיתם

מירב בן ארי: אפשר פשוט לעשות סרט

מירב בן ארי:  סרט "ואז הגיע בן גביר"

צביקה פוגל: מירב

איתמר בן גביר: בסדר, היא לא תיתן לי

צביקה פוגל: מירב, אני קורא לך קריאה שנייה

צביקה פוגל:  בפעם השנייה אני איאלץ - - -     

מירב בן ארי: ממש מרגיז

צביקה פוגל: אני ממש לא רוצה את יושבת הראש הקודמת של הוועדה הזאת להיות הראשונה שלי שמוצאת החוצה

צביקה פוגל:  אל תובילי אותי לשם בבקשה

צביקה פוגל:  תודה

איתמר בן גביר: האמת יחידות סיור רגלי, שזה נושא שהיה בזמנו בזמן השר ארדן

איתמר בן גביר:  אני מקווה שחברת הכנסת בן ארי לא תגיד לי 'אבל זה אנחנו, זה אנחנו'

איתמר בן גביר:  לא, זה לא אתם

איתמר בן גביר:  זה היה בזמן השר ארדן

איתמר בן גביר:  ואנחנו רוצים להחזיר את הסיור הרגלי הזה, אדוני, כדי שיראו יותר שוטרים בעיניים

איתמר בן גביר:  ביטחון אישי במרחב המקוון, זה כמובן כל מה שקורה ברשת האינטרנט

איתמר בן גביר:  והפשיעה שם גוברת וגדלה וגדלה

איתמר בן גביר:  דיון אחר כאן, לא קשור לנושא הזה

איתמר בן גביר:  אבל זה דיון על הטכנולוגיות של המשטרה, לא נפתח את זה במעמד הזה

איתמר בן גביר:  אבל כל הזמן צריך לדעתי לשמור על האיזונים

איתמר בן גביר:  מצד אחד כן לתת כלים למשטרה, ומצד שני כן לתת את כל הביטחונות והשסתומים והשלייקס והחגורה, כדי שאף אחד לא ינצל את הטכנולוגיות האלה לדבר שהוא רע

איתמר בן גביר:       אכיפת צווי בנייה בלתי חוקית

איתמר בן גביר:  אדוני, הגדלנו, עוד מעט אולי נראה את זה באיזה שהוא שקף, את האכיפה על הצווים הללו

איתמר בן גביר:  אני כל שבוע מבקש נתונים בהערכות מצב

איתמר בן גביר:  לא רק כמה, אלא תראו לי מה הרסתם

איתמר בן גביר:  תראו לי מה פעלתם, איך פעלתם

איתמר בן גביר:  כי אני חושב שהמציאות של כל כך הרבה בתים לא חוקיים בנגב, כל כך הרבה בתים לא חוקיים בגליל, כל כך הרבה כל דאלים גבר

איתמר בן גביר:  כל כך הרבה מערב פרוע

איתמר בן גביר:  זה נושא שצריך לטפל בו

איתמר בן גביר:  ושוב, אולי נראה גם איזה שהיא תמונת מצב בנושא הזה

איתמר בן גביר:       הרחבת שיטור עירוני ומועצתי

איתמר בן גביר:  אדוני, הנושא הזה של השיטור העירוני זה להיט

איתמר בן גביר:  זה להיט

איתמר בן גביר:  אין כמעט ראש עיר, אין כמעט ראש מועצה שלא בא אליי ואומר לי אני רוצה עוד שוטרים, תביאו לי עוד שוטרים

איתמר בן גביר:  ואנחנו מגדילים את זה

איתמר בן גביר:  אנחנו מרחיבים את זה

נאור שירי: בכמה?     

שרון ניר: אפשר לראות לוחות זמנים, מתי זה קורה? ראש עיריית לוד מדבר על - - -      

איתמר בן גביר: כן

איתמר בן גביר:  אז חברים, הבטחנו ששאלות בסוף

איתמר בן גביר:  תרשמו אותן

איתמר בן גביר:  אבל שאלת וכבר התחלתי לענות

איתמר בן גביר:  בעוד 2 70תקנים לערך אנחנו מרחיבים את זה ומגדילים את זה

נאור שירי: של השיטור העירוני?     

איתמר בן גביר: של השיטור העירוני והמועצתי

איתמר בן גביר:       מאבק באלימות במשפחה

איתמר בן גביר:  אז יש לנו סל של חקיקה שאנחנו מובילים, להחמיר את הענישה עם אנשים שמכים את בני או בנות הזוג שלהם

איתמר בן גביר:  עם גברים אלימים

שלי טל מירון: מה קורה עם האיזוק? אבל מה עם האיזוק?     

איתמר בן גביר: עם גברים אלימים

שלי טל מירון: אבל זה הנושא

איתמר בן גביר: לא, אבל תנו לי לסיים

איתמר בן גביר:  אחרי זה תשאלו מה שאתם רוצים

צביקה פוגל: אני אתן לך לשאול, תאמיני לי

שלי טל מירון: הבטיחו לנו חודש

שלי טל מירון:  עברו הרבה מאוד חודשים, בינתיים הנשים נרצחות

איתמר בן גביר: גברתי כנראה לא מעודכנת

איתמר בן גביר:  גברתי כנראה לא מעודכנת

שלי טל מירון: - - - אחד לא קיבלתי

איתמר בן גביר: חברת הכנסת טל

איתמר בן גביר:  חברת הכנסת שלי

איתמר בן גביר:  קודם כל, נעים מאוד

איתמר בן גביר:  אני חושב שפעם ראשונה אני פוגש אותך

איתמר בן גביר:  דבר שני, אני חייב להגיד לך שתתעדכני, העברנו על זה

איתמר בן גביר:  העברנו את זה בממשלה

שלי טל מירון: ראיתי - - - ועדת שרים לחקיקה

איתמר בן גביר: כן, אני אגב, כן, אגב - - -     

שלי טל מירון: - - - לגברים פוגעים, זה מה שקורה בהצעת החוק שהגשת

צביקה פוגל: שלי מירון, חברת הכנסת

שלי טל מירון: לא תערבבו אותנו עם העובדות

צביקה פוגל: זה בסדר, אנחנו לא נערבב אף אחד

צביקה פוגל:  בואו ניתן לשר

שלי טל מירון: את לא צריכה לדברר אותו, הוא יודע לדבר לבד

צביקה פוגל: חברת הכנסת שלי מירון, כשהוועדה תדון גם בחוק איזוק הזה אני מבטיח להזמין אותך

שלי טל מירון: בינתיים אנשים נרצחים, אין תשובות

שלי טל מירון:  כלום

צביקה פוגל: אני יודע

שלי טל מירון: שאילתות, אחת לא נענתה

איתמר בן גביר: טוב, אני, עוד פעם, אמרנו שנשיב לה לשאלות בסוף

צביקה פוגל: אדוני השר

איתמר בן גביר: אז שתשאל את השאלות

איתמר בן גביר:  אני כן אגיד, אולי משפט, בנושא של הצימוד

איתמר בן גביר:  זה לא נקרא איזוק אלקטרוני אלא צימוד

איתמר בן גביר:  עשינו פלאים בחוק הזה

איתמר בן גביר:  זאת אומרת, החוק הזה הגיע אלינו כשהוא החוק הזה, היה מאוד מאוד בעייתי

איתמר בן גביר:  לכאורה, על כל תלונה אפשר לצמד, להכניס איזוק

איתמר בן גביר:  איך אמרה לי מישהי מארגוני הנשים?      

שלי טל מירון: על כל תלונה?      

איתמר בן גביר: אני לא אשכח אותה

שלי טל מירון: איך אתה מגן על הגברים האלה?     

צביקה פוגל: חברת הכנסת שלי מירון, אני קורא לך קריאה ראשונה

איתמר בן גביר: אני לא אשכח אותה

שלי טל מירון: באיזה סרט?     

צביקה פוגל: חברת הכנסת שלי מירון, קראתי לך פעם ראשונה

צביקה פוגל:  אל תובילו אותי להגיע למצב שאני צריך להרחיק פה מישהו

צביקה פוגל:  תודה

איתמר בן גביר: אני לא אשכח את חברת הכנסת הזאת, אדוני יושב הראש, אמרה לי 'נו, אז מה? מה זה אזיק?' מה זאת אומרת מה זה אזיק? זו פגיעה בחירות

איתמר בן גביר:  אז כן, גברים אלימים הם חלאות אדם, צריך לטפל בהם

שלי טל מירון: החיים של נשים לא פחות חשובים מחירות של אף אדם, סליחה

צביקה פוגל: חברת הכנסת שלי מירון, קריאה שנייה

צביקה פוגל:  תודה

איתמר בן גביר: אגב, לצערי החוק הזה לא היה פותר שום מעשה רצח בחצי שנה האחרונה

איתמר בן גביר:  אבל כן צריך להגיד את זה, אנחנו עשינו את החוק הזה, שיפצנו אותו, שיפרנו אותו

צביקה פוגל: את רוצה לבדוק אם אני יודע להגיד קריאה שלישית?     

שלי טל מירון: אבל באיזה אופן שיפרתם אותו?     

צביקה פוגל: את רוצה לבדוק אם אני יודע להגיד קריאה שלישית? תודה

לימור סון הר-מלך: למה אתה רק מאיים?     

איתמר בן גביר: שיפרנו את החוק הזה

איתמר בן גביר:  הכנסנו בו כל מיני קריטריונים שבהחלט בהחלט גורמים לכך שיהיה קשה יותר לפעול בדרך של תלונות שווא

איתמר בן גביר:  ומצד שני, כן נותנים - - -     

שלי טל מירון: 2% תלונות שווא

שלי טל מירון:  2% תלונות שווא

איתמר בן גביר: - - - ממלאים את התכלית

צביקה פוגל: חברת הכנסת שלי מירון קריאה שלישית

צביקה פוגל:  תוציאו אותה בבקשה החוצה

שלי טל מירון: למה זה באותו סקאלה בכלל? למה נשים של חיים על 2% תלונות שווא?     

צביקה פוגל: חברת הכנסת שלי מירון אנחנו ניפגש בחוץ

צביקה פוגל:  תודה

שלי טל מירון: אני אשמח לא להקשיב למה שיש לו להגיד

צביקה פוגל: תודה רבה

איתמר בן גביר: הבאנו תקציב, אדוני, בניגוד לקואליציה הקודמת שלא מצאה בכלל תקציב לזה

איתמר בן גביר:  ושלא העבירה את זה

איתמר בן גביר:  הבאנו תקציב של 38 מיליון שקלים למימוש החוק הזה, יחד עם משרדי ממשלה שונים

איתמר בן גביר:  והעברנו אותו

איתמר בן גביר:  הם העבירו אותו רק בקריאה ראשונה

איתמר בן גביר:  העברנו אותו בממשלה ובעזרת השם אנחנו הולכים להעביר אותו, בניגוד לקואליציה הקודמת

איתמר בן גביר:       הגדלת מספרי נושאי נשק מיומנים

איתמר בן גביר:  שוב, יש על זה איזה שהוא שקף נפרד אדוני

איתמר בן גביר:  אני עוד אגיע לזה

איתמר בן גביר:  האמת, אני כבר רואה שאנחנו, רציתי, אמרתי פחות משעה, זה לא יהיה פחות משעה, אבל זו דרכו של עולם

איתמר בן גביר:  בכל מקרה, הנושא הזה של נשק, נושאי נשק כבר בתחילת דרכי אני הבנתי כמה זה חשוב

איתמר בן גביר:  אני הבנתי כמה זה חשוב

איתמר בן גביר:  בתחילת הדרך הייתי בשני פיגועים

לימור סון הר-מלך: זה באמת מציל חיים

איתמר בן גביר: אחד בנווה יעקב

איתמר בן גביר:  ששם ראיתי זירה של מחבל, זה היה שבת

איתמר בן גביר:  שעובר מאחד לאחד, מאחד לאחד, מפגע

איתמר בן גביר:  וזו אוכלוסייה חרדית, לא היה שם נשק, אדוני

איתמר בן גביר:  והוא רצח עוד אחד ועוד אחת ועוד אחד ועוד אחד

איתמר בן גביר:  כי לא היה נשק

איתמר בן גביר:  ולעומת זאת, בוקר למחרת, שבת בבוקר, בכפר השילוח מגיע מחבל בן 13 ופותח באש, יורה באש

איתמר בן גביר:  ושישה שבעה נשקים מכוונים אליו ומנטרלים אותו

איתמר בן גביר:  לצערי הוא לא מת

איתמר בן גביר:  אבל לפחות נטרלו אותו מלעשות מה שעשה

איתמר בן גביר:       אדוני יושב הראש, הבנתי עד כמה זה חשוב

איתמר בן גביר:  ולכן בישיבות הראשונות שלי קראתי לאגף לכלי ירייה, אמרתי להם 'רבותיי, מה שהיה לא יהיה'

איתמר בן גביר:  מה שהיה לא יהיה, הרישיונות לנשק היו 200 רישיונות בשבוע

איתמר בן גביר:  הייתה גם מדיניות של השר הקודם, זה לא סוד, שדיברה על זה שצריך לצמצם במתן רישיונות הנשק

איתמר בן גביר:  אצלי זה בדיוק הפוך

איתמר בן גביר:  אני חושב שמי שרשאי, שמי שכשיר, שמי שהיה לוחם בצה"ל, צריך לשאת נשק

איתמר בן גביר:  ואנחנו נדבר על זה בשקף, אני לא סיימתי עם הנושא של הנשק, אבל אנחנו נדבר על זה בשקף

איתמר בן גביר:  אנחנו נחזור לשקף הזה, עוזי, כי זה נושא מאוד מאוד חשוב

איתמר בן גביר:       הגברת הנוכחות במרחב החקלאי

איתמר בן גביר:  גם על זה אולי נקדיש כמה מילים

איתמר בן גביר:  מיקוד באמל"ח לא חוקי ופרוטקשן

איתמר בן גביר:  גם בזה, ובחקיקה שהעברנו, נקדיש כמה מילים

איתמר בן גביר:  מניעת אלימות סמים ואלכוהול, שאנחנו עושים את זה באמצעות הרשות לביטחון קהילתי, שגם עליה נקדיש כמה משפטים

איתמר בן גביר:       אז אני אולי אתחיל עם מה שעשינו בעניין החקיקה

איתמר בן גביר:  אמרתי, טיפלנו באמל"ח, טיפלנו בפרוטקשן

איתמר בן גביר:  והנה, שלל חוקים, שרק בחצי שנה, אדוני יושב הראש, רק בחצי שנה האחרונה העברנו וחלקם עדיין לא בקריאה שלישית

איתמר בן גביר:  אבל החוק הראשון שהעברנו בקריאה שלישית נכנס לתוקף, זה חוק המאבק בכלי הנשק הבלתי חוקיים

איתמר בן גביר:  מה שנקרא בזמנו על ידי הממשלה הקודמת חוק חיפוש

איתמר בן גביר:  צריך להודות, זה חוק שהממשלה הקודמת הביאה

איתמר בן גביר:  אבל הם הביאו משהו הרבה יותר רחב

איתמר בן גביר:  שדיבר גם על האופציה להיכנס למפגינים לבית, ולכל מיני אנשים שמוחים לבית

איתמר בן גביר:  את זה אני לא רוצה

איתמר בן גביר:  את זה אני לא מוכן

איתמר בן גביר:  כשאני קיבלתי את החוק הזה לידיים שלי אמרתי כן, חייבים לאפשר כניסה לבית גם בלי צו חיפוש

איתמר בן גביר:  מה לעשות? הרבה מאוד מקרים אין זמן להוציא את צו החיפוש, כשאתה יודע שהנשק ממתין לך בתוך הבית

איתמר בן גביר:  אבל רציתי איזונים

איתמר בן גביר:  כמו שעשיתי בחוק האיזוק האלקטרוני עשיתי כאן, איזנתי בין הדברים ואמרתי אני לא ארחיב את היריעה

איתמר בן גביר:  זה לא יהיה כניסה לבית על כל עבירה

איתמר בן גביר:  אבל בהחלט בשביל נשק ובשביל מצלמות זו הייתה המטרה

איתמר בן גביר:  אני חושב שהמשטרה כאן שנמצאת, יודעת שהחיים שלהם השתפרו פלאים מאז אותו חוק

איתמר בן גביר:  כן, אני רוצה שישתמשו בזה יותר

איתמר בן גביר:  כן חיכינו איזה שהיא תקופה לנוהל המשטרתי

איתמר בן גביר:  אבל אני, אגב, חושב שזה היה נכון לחכות לנוהל המשטרתי, כי אנחנו לא רוצים טעויות בנושא הזה

איתמר בן גביר:  19 אירועים בחודש וחצי

איתמר בן גביר:  בחודש וחצי

איתמר בן גביר:  זה מדהים וזה נקודה שהיא מאוד מאוד חשובה

צביקה פוגל: אנחנו בוועדה מאוד שמחים שזה קרה, כי להזכיר לאדוני, אנחנו עזרנו לך לחוקק את החוק הזה

איתמר בן גביר: בוודאי

איתמר בן גביר:  בוודאי אדוני

איתמר בן גביר:  אין ספק שכל החוקים שאני מזכיר כאן לאדוני היה יד ורגל בהם

צביקה פוגל: לוועדה

איתמר בן גביר: בסדר, הוועדה בוודאי

איתמר בן גביר:  אבל אדוני הוא יושב ראש הוועדה

איתמר בן גביר:  ובוודאי בוודאי החוקים האלה הם חוקים משמעותיים ביותר ויהיה לוועדה כאן תפקיד עוד יותר מרכזי, משום שיש עוד כמה חוקים שמגיעים לכאן

איתמר בן גביר:  שזה, זה בידיים שלכם

איתמר בן גביר:  זה בידיים שלכם לאשר את החקיקה הזאת

איתמר בן גביר:       זיקוקי דינור, עשינו תיקון להכרזה

איתמר בן גביר:  גם כמויות התפיסה מאותו רגע של זיקוקי דינור

איתמר בן גביר:  אגב, יש כשאלה שמזלזלים, אומרים אה, זה זיקוקי דינור

איתמר בן גביר:  מה זה בעצם? זה יכול לעוור אנשים, אדוני יושב הראש

איתמר בן גביר:  הכוורות האלה

איתמר בן גביר:  כל מיני פריטים שם יכולים לעוור אנשים, יכולים לפגוע באנשים

איתמר בן גביר:  ואלה הם דברים שחשוב מאוד היה להעביר אותם

איתמר בן גביר:  העברנו אותם והלכנו למהלך שהוא מהלך של לתפוס את הזיקוקים הללו

איתמר בן גביר:       עוד חוקים שנמצאים בקנה

איתמר בן גביר:  ושוב, כאן אני כן מדבר על הוועדה כאן כמי שבידיים שלו לאשר את הדברים האלה

איתמר בן גביר:  העניין של האייר-סופט, דמוי כלי ירייה

איתמר בן גביר:  חוק מאוד מאוד חשוב

איתמר בן גביר:  איזנתי גם שם, כי יש כל מיני ארגוני כליאה שמשתמשים ברובה הזה

איתמר בן גביר:  ושם נתנו להם את האפשרות

איתמר בן גביר:  אבל כן, אנחנו רוצים להילחם בדמוי כלי הירייה שרווח מאוד מאוד במגזר הערבי והפך להיות איזה שהיא מכת מדינה

איתמר בן גביר:       חוק שירותי אבטחה

איתמר בן גביר:  אנחנו הולכים להעלות בוועדת שרים לענייני חקיקה את החוק הזה

איתמר בן גביר:  החוק הזה הולך לעשות שינוי מאוד מאוד גדול בתפיסה של מי אלה חברות האבטחה, מי אלה המאבטחים שיכולים ללוות את בעלי העסקים

איתמר בן גביר:  למה זה כל כך חשוב? כי הפרוטקשן, בדיוק, הפרוטקשן, הצורה המכוערת שלו זה בדיוק בנושא הזה

איתמר בן גביר:  בוא, אני אקח את העסק שלך ואני אשמור לך על העסק

איתמר בן גביר:  וכביכול הכול חוקי והכול בסדר ומשם זה מתחיל

איתמר בן גביר:  הוא לא ממש שומר לך על העסק, אלא מוצץ לך את הדם

איתמר בן גביר:       עוד נושא שאמור להגיע כאן לכנסת, לוועדה משותפת של כאן ושל ועדת חוקה, זה קביעת עבירה ייחודית של סחיטה בחסות

איתמר בן גביר:  הבנו שיש סעיף, אם אני לא טועה 428, נכון? שמדבר על, איך זה נקרא הסעיף הזה? דמי חסות? סחיטה באיומים

איתמר בן גביר:  אבל ראינו שזה לא ממש עונה על הצורך של המשטרה

איתמר בן גביר:  לא ממש עונה בתפיסות של החזקה כדי להוכיח את העבירה

איתמר בן גביר:  וגם אנחנו מכניסים לשם עונשי מינימום

איתמר בן גביר:  יש לנו שם איזה שהוא דיון

איתמר בן גביר:  היועץ המשפטי כאן שלי, היועץ של הלשכה שלי, יש לי כאן יועץ של המשרד כאן

איתמר בן גביר:  גם היועץ סיזל שנמצא כאן

איתמר בן גביר:  אבל הוא מחייך, כי אנחנו יודעים בדיוק מה הולך שם

איתמר בן גביר:  יש לנו איזה שהם דין ודברים

איתמר בן גביר:  יש לנו שם דין ודברים בינינו לבין המדינה

איתמר בן גביר:  המדינה פחות רוצה, המדינה, אני מדבר על משרד המשפטים, פחות רוצים עונשי מינימום

איתמר בן גביר:  אנחנו חושבים שעונשי מינימום זה צו השעה

צביקה פוגל: הם פחות רוצים עונשי מינימום גבוהים

איתמר בן גביר: פחות רוצים עונשי מינימום

איתמר בן גביר:  זו העמדה העקרונית שאמרה לי בזמנו היועצת המשפטית לממשלה

איתמר בן גביר:  אני חושב שזו עמדה לא נכונה

איתמר בן גביר:  ועל זה אנחנו מקיימים דיונים

איתמר בן גביר:       אם כבר אני מדבר על החוקים האלה, הזכרתי כאן את היועץ המשפטי סיזל, אני רוצה יותר מלהודות לו, שהוא מלווה את החוקים האלה

איתמר בן גביר:  שהוא מוביל אותם, באמת בצורה הנפלאה שלו, בדרך העדינה, הרגישה מצד אחד

איתמר בן גביר:  אבל בנחישות ובאמונה ובידיעה שהמלחמה, המאבק בפשיעה מתחיל קודם כל בחקיקה הזאת

איתמר בן גביר:  תודה, תודה לך היועץ המשפטי שנמצא כאן

איתמר בן גביר:       אנחנו מדברים על מערכות צילום מיוחדות

איתמר בן גביר:  עין הנץ, שחשובה מאוד מאוד למשטרה

איתמר בן גביר:  יש עוד מערכת צילום, שרוצים גם אותה להעביר, אבל שם אנחנו רוצים יותר דיונים

איתמר בן גביר:  שוב, בגלל המתח הזה בין הפגיעה בפרטיות לבין הרצון לתרום ולפעול למען ביטחון ושלום האזור

איתמר בן גביר:       אם אנחנו רואים את הנתונים בשנת 2023 אנחנו רואים עלייה מאוד מאוד גדולה, גם בפתיחת תיקי אמל"ח, גם בעצורים, גם בתפיסת הנשק הבלתי חוקי וגם כן, המשטרה עובדת

איתמר בן גביר:  צריך לומר את זה

איתמר בן גביר:  השמיכה קצרה, צריך לחזק אותה, יש הרבה מה לשפר

איתמר בן גביר:  אבל המשטרה כן עובדת ואני עצמי השתתפתי בלא מעט אירועים יחד איתך, אדוני יושב הראש, גם בסיורים בתחנות משטרה, אבל גם באירועי פיצוח של סוכן כזה או סוכן אחר

איתמר בן גביר:  ואלו היו דברים חשובים מאוד מאוד

איתמר בן גביר:       אני אמשיך הלאה ואעבור לשקף שמדבר על מסלול ירוק

איתמר בן גביר:  מה שהיה בעבר נקרא מסלול בטוח

איתמר בן גביר:  המסלול הזה ממשיך

איתמר בן גביר:  ממשיך

איתמר בן גביר:  אנחנו פעם בשבוע מתכנסים

מירב בן ארי: מי מוביל את זה?     

איתמר בן גביר: עד עכשיו מי שהוביל את זה הייתי אני

איתמר בן גביר:  אני בהחלט מנסה לאתר פרויקטור שיוביל את הדבר הזה

מירב בן ארי: איפה? במשטרה?     

איתמר בן גביר: לא בטוח מהמשטרה

איתמר בן גביר:  אבל פרויקטור שיש לו ניסיון ויוכל להוביל (הפסקת ההקלטה) על הנושא הזה

איתמר בן גביר:  יחד עם זאת, צריך להודות, אין שבוע שלא באים אליי מאח"מ ומשאר האגפים של המשטרה, מודיעין והאגפים הנוספים

איתמר בן גביר:  כמובן אנחנו משלבים בזה גם את רשות המיסים, גם שב"כ, גם המל"ל, גם כל מיני ארגונים אחרים ומראים את הגרפים, מראים את המלחמה בפשיעה

איתמר בן גביר:  וצריך לדעת, יש מלחמה בפשיעה

איתמר בן גביר:  קחו לדוגמה את העניין של החילוט

איתמר בן גביר:  חולטו 210 מיליון שקלים מתחילת השנה עד מאי, לעומת 171 מיליון שקלים בתקופה המקבילה

איתמר בן גביר:  במגזר הערבי

איתמר בן גביר:  בוצעו 31 מבצעי אכיפה משולבים

איתמר בן גביר:  נקבעו מאות יעדי אדם, כאשר התובנה היא הברורה והפשוטה היא שחלק גדול ממעשי הרצח מתחיל שם

איתמר בן גביר:  כמובן במגזר הערבי וכמובן במשפחות הפשע וסכסוכי הפשע

איתמר בן גביר:  ויעדי האדם הללו הם האנשים שמובילים את הסכסוכים הללו

איתמר בן גביר:  תעצור אותם, תרתיע אותם, תפחית את מעשי הפשע

איתמר בן גביר:       יש לנו 36 סיכולים של מעשי רצח

איתמר בן גביר:  זה מספר מדהים, זה נתון מדהים

איתמר בן גביר:  ושוב, לא נהוג לפרגן למשטרה

איתמר בן גביר:  אבל אני כן רוצה לפרגן למשטרה, כי מגיע להם

איתמר בן גביר:  ולא נותנים את זה ולא עושים את זה מספיק, גם לא בבית הזה, גם לא בתקשורת

איתמר בן גביר:  צריך לעשות את זה

איתמר בן גביר:  העבודה היא עבודה קשה

איתמר בן גביר:  שוב, אני תמיד אומר, שלא נתבלבל, שלא נטעה

איתמר בן גביר:  יש מה לשפר, יש המון מה לשפר, אדוני יושב הראש

איתמר בן גביר:  אבל אני מפרגן להם פירגון מאוד מאוד רציני

איתמר בן גביר:       מניעת הטרור

איתמר בן גביר:  אז יש לנו צוות הסתה לטרור

איתמר בן גביר:  זה משהו שלא היה והוקם לפי הבקשה שלי, לפי הדרישה שלי

איתמר בן גביר:  וכל פעם בשבועיים אנחנו מתכנסים כדי לבחון את ההסתות האלה

איתמר בן גביר:  אדוני יושב הראש, זה לא צוות שמתעסק באירועי פשע, בדיוק, זה לא אירועי חופש ביטוי ולא אירועי דיבור ולא אירועי הפגנות

איתמר בן גביר:  זה טרור פר אקסלנס

איתמר בן גביר:  זה אנשים שנמצאים בטוויטר ובפייסבוק ובאינסטגרם ובטלגרם ואולי הכי חמור, בטיקטוק

איתמר בן גביר:  הייתה לנו פגישה מרתקת, אגב, עם נציגת טיקטוק בישראל

איתמר בן גביר:  היא הרשימה אותנו מאוד

איתמר בן גביר:  יש שיתוף פעולה מלא בינה לבין המשטרה, לבין כל הגופים

איתמר בן גביר:  והצוות הזה עשה מהפכה של ממש

איתמר בן גביר:  נפתחו מעל 110 תיקים, הוגשו כתבי אישום, היו עשרות חקירות

איתמר בן גביר:  הוסרו 330 תכנים, שזה מספרים מדהימים

איתמר בן גביר:  אני רוצה לומר לכם משהו, רבותיי וגבירותיי, כל סרטון כזה, כל אירוע כזה מייצר, יכול לייצר פוטנציאל של לייצר פיגוע, פיגוע רצח

איתמר בן גביר:  ותחשבו כשאומרים לנו כאן 330 תכנים שהוסרו, 330 פיגועים שנמנעו

איתמר בן גביר:  זה מספרים מדהימים

איתמר בן גביר:       נהלי הגנה עצמה

איתמר בן גביר:  אנחנו משנים גם את זה

איתמר בן גביר:  גובש נוהל

איתמר בן גביר:  היו לא מעט, הייתה לא מעט התדיינות בינינו

איתמר בן גביר:  אבל אני חושב שבסופו של דבר הגענו לנוהל מאוזן מאוד

איתמר בן גביר:  שהמטרה שלו שמי שמגן על עצמו, מי שמגן על עצמו באירועים של פיגועים וכל מיני כאלה, לא יהיה חייב, לא 'לא יהיה חייב', לא יעבור מצב שבו מפקירים את החיים שלו אחרי שהוא הציל את עצמו ואת האזרחים

איתמר בן גביר:  מקרה הדגל, שכל הזמן עמד לנגד עיניי זה אירוע באר שבע

איתמר בן גביר:  אתם זוכרים, ברוך השם אותו גיבור שירה במפגע, ירה במחבל

איתמר בן גביר:  ואנחנו מוצאים את הסרטון עם אותו איש משטרה שאומר לו תחזיר את הנשק ואפילו מאיים עליו במעצר

איתמר בן גביר:  אנחנו רוצים למנוע כמה שפחות אירועים, כמה שאפשר למנוע את האירועים הללו

איתמר בן גביר:  וכן, אנחנו גיבשנו נוהל עכשיו שמי שירה במחבל לא ייחקר באזהרה

איתמר בן גביר:  נשקו לא ייתפס כלל

איתמר בן גביר:  כמובן אנחנו מדברים על אירועים שאין בהם ספק שמדובר בירי על מחבל, בירי על מפגע

איתמר בן גביר:  ירי שנבע מתוך הגנה עצמית

איתמר בן גביר:  אבל יש לזה חשיבות גדולה

איתמר בן גביר:       צווי סגירה, מניעת פעולה של הרש"פ בשטחי מדינת ישראל

איתמר בן גביר:  חתמתי על כל מיני צווים כאלה ואחרים

איתמר בן גביר:  לדוגמה פעילות באוריינט האוס וכן הלאה וכן הלאה

איתמר בן גביר:  והדבר הנוסף זה מדיניות החזרת גופות מחבלים

איתמר בן גביר:  לצערי, לא הכול בידיים שלי

איתמר בן גביר:  יש דברים שהם בידיים של שר הביטחון

איתמר בן גביר:  אבל בהחלט בהחלט מה שבידיים שלנו, המדיניות, הדירקטיבה היא לחשוב מיליון פעמים לפני שמחזירים גופה כזאת

איתמר בן גביר:  גופות של מחבלים לטעמי לא צריכים לשחרר ולא צריכות להיות מוחזרות

איתמר בן גביר:       התוכנית הטכנולוגית במשטרת ישראל

איתמר בן גביר:  אז אנחנו גם 270 מיליון ש"ח לפרויקטים טכנולוגיים

איתמר בן גביר:  כאן המקום להודות תודתי קודם ליועץ המשפטי של המשרד שלנו

איתמר בן גביר:  כאן המקום להודות גם למירי שמואלי

איתמר בן גביר:  אני תמיד שוכח את ההגדרה המדויקת

מירי שמואלי: ראש אגף

איתמר בן גביר: ראש אגף

איתמר בן גביר:  אבל היא בכירה במשרד

איתמר בן גביר:  הייתי אומר שהיא יד הימין שלנו, בכל מה שקשור לתקציב

איתמר בן גביר:  ובכל מה שקשור לעשייה למען השוטרים

איתמר בן גביר:  ובכל מה שקשור לכספים שהמשרד הזה הולך להשקיע

איתמר בן גביר:  אני חושב שבקדנציה שלנו בחצי שנה הזאת עשינו לה המון עבודה

איתמר בן גביר:  אני חושב שהיא מאושרת מהעבודה הזאת

איתמר בן גביר:  כי באמת היא באה לעבוד

איתמר בן גביר:  תודה

איתמר בן גביר:  תודה מירי, תודה לכל אנשי הצוות שלה שנמצאים יחד איתה ובאמת מלווים

איתמר בן גביר:  ותודה גם לכל מי שנמצא כאן, לכל הצוותים של המשרד שבאמת פועלים ועושים ונותנים מן הנשמה ומן הלב

איתמר בן גביר:  אז 270 מיליון ש"ח לפרויקטים טכנולוגיים

איתמר בן גביר:  אני אעבור על זה בקצרה

איתמר בן גביר:  חלקכם מכירים את הפרויקטים הללו: אכיפה דיגיטלית, סייף סיטי, דיג דיגיטל, פטור מוויזה, מב"ט ירושלים שזה משהו מיתולוגי, שמאפשר פריסה מלאה, כמעט מלאה ברחובות ירושלים

איתמר בן גביר:  חיזוק תחום הכתב"מים, תובלה, מרכז נתוני תעופה ועוד ועוד דברים

איתמר בן גביר:  שהם נועדו כדי להתעצם טכנולוגית

איתמר בן גביר:       גם שירות בתי הסוהר, לא שכחנו את השירות הזה

איתמר בן גביר:  לא שכחנו את האנשים היקרים שעובדים בו, לא שכחנו לחזק את המערך הזה

איתמר בן גביר:  1,200 תקנים שאנחנו מביאים לשב"ס

איתמר בן גביר:  מפשירים עוד 195 תקנים שמגיע, שאנחנו רוצים לתת להם

איתמר בן גביר:  ועושים כל מיני תוכניות שם

איתמר בן גביר:  תוכנית בינוי אגפי כליאה חדשים, החלפת סוהרי וסוהרות בחובה בכלא באגפים הביטחוניים

איתמר בן גביר:  וזו נקודה שהייתי רוצה להרחיב עליה בדקה

איתמר בן גביר:       אדוני יושב הראש, אנחנו כולנו, מדינת ישראל כולה נחרדה לשמוע על הסיפור הזה של, לכאורה הייתי אומר, סרסור בסוהרות

איתמר בן גביר:  ופגיעה בסוהרות שלנו, פגיעה בבנות שלנו

איתמר בן גביר:  אגב, אני לא רואה את מי שדיבר כאן על זכויות נשים נמצא כאן עכשיו, דווקא בחלק החשוב

איתמר בן גביר:  כי בעיניי מה שנעשה כלפי הסוהרות זה כשל של מדינת ישראל

איתמר בן גביר:  ולכן מיד כשנכנסתי הובלתי את הנושא הזה של החלפת הסוהרות וסוהרי החובה בסוהרי קבע

איתמר בן גביר:  המדיניות הייתה ששמים חיילות בצה"ל מול אותם רוצחים, מול אותן משפחות פשע, מול אותם מחבלים ושונאי ישראל

איתמר בן גביר:  ואני רוצה להגיד תודה לשר הביטחון יואב גלנט, שבאמת אנחנו ביחד היינו בנושא הזה

איתמר בן גביר:  שנינו סברנו שזו בעיה קשה

איתמר בן גביר:  שנינו כשהיינו כאן באופוזיציה הבטחנו לעצמנו שאנחנו לא ניתן יד לדבר הזה

איתמר בן גביר:  והמגמה היום היא להוציא לאט לאט את סוהרות וסוהרי החובה ולהחליף אותם בסוהרי קבע

איתמר בן גביר:  בעיניי זה הרבה יותר משמעותי שבמקום בחור או בחורה צעירה, בגיל 18, 18 וחצי, יעמדו מול אותם רוצחים, חלאות אדם, סוהרים עם ותק

איתמר בן גביר:  זה א'-ב' וזה נושא שעשינו

איתמר בן גביר:       קפיצת מדרגה טכנולוגית

איתמר בן גביר:  צריך לומר, הנציבה התחילה את תוכנית קברניט עוד לפני שבאתי

איתמר בן גביר:  אבל אני מחזק את התוכנית הזאת

איתמר בן גביר:  מחזק את השינוי והשיפור בטכנולוגיה בשירות בתי הסוהר

איתמר בן גביר:  אם נעבור עוד שקף, ואני רואה שהזמן עובר עובר, אז אני אנסה לקצר במה שאני יכול

איתמר בן גביר:  התעצמות מערך הכליאה

איתמר בן גביר:  אז דיברנו על הוספת התקנים

איתמר בן גביר:  אשכול מגידו

איתמר בן גביר:  טוב, זה משהו עתידי

איתמר בן גביר:  2027 אם אני לא טועה, נכון? אבל זה משהו שמתחיל להתפתח

איתמר בן גביר:  המרת סוהרי חובה בקבע, דיברנו עליהם

איתמר בן גביר:  וכן, הרחבת שימוש בחלופות כליאה

איתמר בן גביר:  אנחנו סבורים שבגלל העומס הכול כך גדול בשירות בתי הסוהר, בגלל הצפיפות הכול כך גדולה, מי שאפשר שלא יהיה בבתי כלא, אלא יהיה בחלופות כליאה, לדוגמה אנשים שעברו עבירות שהן לא עבירות, איך אומרים? שהן עבירות נחשבות קלות

איתמר בן גביר:  אין עבירה באמת קלה

איתמר בן גביר:  אבל עבירות שהן לא מסכנות ציבור, שהן לא מסכנות אנשים

איתמר בן גביר:  שהם לא פוגעים, שהם לא אלמ"בים, שהם לא פוגעים במין, שהם לא פוגעים, אנשים כאלה אפשר לבחון ולשקול את חלופות הכליאה

איתמר בן גביר:  ולנסות להקל קצת יותר על העומס בבתי הכלא

איתמר בן גביר:      ולצד העניין הזה, ולצד השיקום שאנחנו כן עושים בבתי הכלא ומובילים בבתי הכלא, יש את הנושא הזה של המחבלים

איתמר בן גביר:  ושם הדירקטיבה שלי, המדיניות שלי, היא מדיניות חד משמעית

איתמר בן גביר:  אין כפפות של משי ואין איזה שהוא ניסיון, כמו שהיו בשנים עברו, לרצות אותם

איתמר בן גביר:  צריך כאן כמה שיותר יד ברורה מאוד, נחושה מאוד

איתמר בן גביר:  ואני לא מתבייש להגיד גם קשה מאוד

איתמר בן גביר:  אז אני כשלעצמי סבור שצריך להעביר את כל דוח ועדת קעטבי

איתמר בן גביר:  כולכם כאן מכירים את הדוח הזה, אותו דוח של קעטבי ואחרים

איתמר בן גביר:  שמדבר על שינוי בהמון המון תחומים בבתי הכלא

איתמר בן גביר:  אבל היות וצריכה לכך החלטת קבינט

איתמר בן גביר:  והיות והקבינט עדיין לא מתכנס בנושא הזה, אני פועל בחלקת האלוקים הקטנה שלי

איתמר בן גביר:  התחלנו עם הנושא הזה של המאפיות

איתמר בן גביר:  זה דבר לא נתפס, אדוני

איתמר בן גביר:  דבר לא נתפס

איתמר בן גביר:  רצחת יהודי

איתמר בן גביר:  ואתה מקבל כל בוקר לאפה טרייה

איתמר בן גביר:  אני כל כך גאה בשינוי הזה שהובלתי, שנעשה זמן קצר אחרי שנכנסתי למשרד

איתמר בן גביר:  שאמרתי אין יותר מאפיות

איתמר בן גביר:  אין יותר מאפיות

איתמר בן גביר:  לא יכול להיות שמי שרצח יהודי יקבל פיתה או לאפה טרייה

איתמר בן גביר:       ואני אגיד לך, אדוני יושב הראש

איתמר בן גביר:  היו כאלה שבאו ואמרו לא, אבל זה עולה יותר לשב"ס

איתמר בן גביר:  א', זה לא עולה יותר

איתמר בן גביר:  זה לא נכון, זה עולה פחות

איתמר בן גביר:  אבל אתה יודע מה? גם אם זה היה עולה יותר

איתמר בן גביר:  בעיניי הסמל הזה שמישהו שרצח תינוקת מקבל כאילו הוא באיזה מסעדה בשכונת התקווה? זה לא נתפס

איתמר בן גביר:  זה לא נתפס

איתמר בן גביר:       הלאה

איתמר בן גביר:  במקלחות, לאסירים ביטחוניים

איתמר בן גביר:  גם נושא ששמעתי עליו, הזדעזעתי

איתמר בן גביר:  אדוני, חבריי חברי הכנסת

איתמר בן גביר:  אסיר ביטחוני, שם מכובס למחבל, מתקלח 7 שעות ביום, פותח את המים החמים

איתמר בן גביר:  הוא לא באמת מתקלח

איתמר בן גביר:  מה שהוא עושה זה רק לבזבז למדינת ישראל את המים ואת האנרגיה

איתמר בן גביר:  ובנושא זה הובלתי איפה שזה אפשרי, לצערי לא בכל האגפים המקלחות הן מחוץ לאגף

איתמר בן גביר:  ברוב האגפים המקלחות דווקא בפנים

איתמר בן גביר:  אבל יש כמה אגפים ביטחוניים שהמקלחות בחוץ

איתמר בן גביר:  הובלתי שינוי בנושא הזה

איתמר בן גביר:  אין שום סיבה שביטחוני, שמחבל לא יתקלח ארבע דקות, חמש דקות, עשר דקות, הוא לא צריך שבע שעות

איתמר בן גביר:  וזה שינוי שהובלתי

איתמר בן גביר:       שינוי נוסף שהובלנו זה טיפולי השיניים

איתמר בן גביר:  אגב, היה את זה בנוהל

איתמר בן גביר:  אבל לא יישמו אותו ולצערי אסירים ביטחוניים שמגיעים, על חשבוני ועל חשבונך, אדוני יושב הראש, מקבלים טיפול שיניים חינם אין כסף

איתמר בן גביר:  שינינו את זה

איתמר בן גביר:  ומעכשיו הם ישלמו על שעות הכיסא, על הצילום הפנורמי

איתמר בן גביר:  יצטרכו להוציא מהכיס

איתמר בן גביר:  וזו נקודה חשובה

איתמר בן גביר:       עוד דבר שעשינו זה מתווה של מפגש של חברי הכנסת עם האסירים הביטחוניים

איתמר בן גביר:  אני יודע שיש כאן חברי כנסת שהתמרמרו, חבר הכנסת טיבי, חבר הכנסת עודה

איתמר בן גביר:  מאוד מאוד כעסו על הדבר הזה

איתמר בן גביר:  אבל כך אני מאמין, שלא צריכה להיות רכבת של חברי כנסת לאותם חלאות אדם, רוצחים, פושעים

איתמר בן גביר:  וגם צריך להודות על האמת, ראינו כבר את המחבל שהיה כאן חבר כנסת, באסל גטאס, שמעביר פלאפונים ומעבירים כל מיני מידעים

איתמר בן גביר:  אני לא רוצה לרדת לגופם של חברי הכנסת

איתמר בן גביר:  אבל אני כן, אבל אני כן חושב שהמתווה הזה שעשינו, שרק חבר כנסת אחד יוכל לבקר

מירב בן ארי: שלוש שנים כבר

איתמר בן גביר: כן, אבל אתם ביטלתם את זה

מירב בן ארי: לא ביטלנו

איתמר בן גביר: אתם ביטלתם

איתמר בן גביר:  לא, כשאני באתי זה לא היה קיים ואני עשיתי את הנוהל הזה

איתמר בן גביר:  אתם ביטלתם את זה

איתמר בן גביר:  אין מה לעשות, אתם ביטלתם את זה

איתמר בן גביר:  מה שנכשלתם, נכשלתם

איתמר בן גביר:  בואי, אני משתדל לתת לכם איפה שאני יכול

איתמר בן גביר:  אבל איפה שנכשלתם נכשלתם

איתמר בן גביר:  ביטלתם את זה וכשזה הגיע לשולחני אמרתי - - -     

נאור שירי: בכישלון אתה מבין

איתמר בן גביר: תודה

איתמר בן גביר:  ואמרתי בצורה מפורשת לא יהיה יותר

איתמר בן גביר:  לא יהיה יותר כדבר הזה

איתמר בן גביר:  ודבר אחד נוסף שאנחנו כרגע עובדים עליו זה ביטול השחרור המנהלי המקוצר לאסירים ביטחוניים

איתמר בן גביר:  אדוני, לא להאמין, אבל אסיר ביטחוני מקבל שחרור מנהלי

איתמר בן גביר:  זה איזה שהיא הורדה של כמה שבועות בימי, בזמן תקופת המאסר

איתמר בן גביר:  לא נתפס כדבר הזה

איתמר בן גביר:  וגם את זה ביקשתי

נאור שירי: הביטוי הוא "לא היה כדבר הזה" של נדב יעקובי

נאור שירי:  אתה אומר כל פעם "לא נתפס", זה "לא היה כדבר הזה"

איתמר בן גביר: תודה רבה

איתמר בן גביר:  לא נתפס כדבר הזה

נאור שירי: במשחק של ברצלונה נגד פ

נאור שירי: ס

נאור שירי: ז

נאור שירי:  "לא היה כדבר הזה"

איתמר בן גביר: תודה, תודה

איתמר בן גביר:  אני אמשיך אבל

צביקה פוגל: חבריי חברי הכנסת, אני אתן לכם לדבר את אותו זמן

נאור שירי: לא, אני פשוט שומע את זה, אני לא יכול

צביקה פוגל: בסדר, אני יודע שאתה לא יכול

נאור שירי: מדובר במשחק היסטורי והוא מעוות את המציאות

צביקה פוגל: חבר הכנסת נאור שירי, אתה יודע כמה דברים אני בחצי שנה האחרונה שומע שלא נעימים לי ואני לא קופץ כמוך? אני מקשיב עד הסוף

נאור שירי: אנחנו כבר סיכמנו, מה אתה רוצה שתקפוץ? אתה יכול לקפוץ, בא לך, אני עכשיו פרוטזה שלך, כי אתה לא יכול לקפוץ על המציאות ולהגיד איתמר בן גביר עשה, אתה מדבר פה שעה

נאור שירי:  אבל המציאות היא לא קשורה לגמרי למה שאתה מדבר

איתמר בן גביר: זה קשה להם, אדוני יושב הראש, זה קשה

נאור שירי: אז אני במקומך

נאור שירי:  אתה צריך להגיד לי תודה, אני אעשה את זה

איתמר בן גביר: תביא להם

איתמר בן גביר:  זה קשה, זה קשה

איתמר בן גביר:  זה קשה לשמוע את זה

איתמר בן גביר:  הם לא רגילים לזה

נאור שירי: אנחנו? אנחנו - - - הראשון של המציאות

איתמר בן גביר: הם לא רגילים, אדוני יושב הראש, תבין אותם

איתמר בן גביר:  תבין אותם

נאור שירי: אנחנו לא רגילים, אתה עשית הכול

איתמר בן גביר: אני רוצה לסנגר עליהם, זה קשה להם

איתמר בן גביר:  זה קשה להם

נאור שירי: לפני שאתה באת היה - - - אנחנו רגילים

איתמר בן גביר: זה קשה להם, זה קשה

צביקה פוגל: חבריי חברי הכנסת, נתתי לכם רגע

נאור שירי: שעה ורבע, הרג אותנו

צביקה פוגל: נתתי לכם רגע של התפרצות

נאור שירי: בבקשה

צביקה פוגל: ועכשיו בואו נעצור, ניתן לשר לסיים ואחרי זה תקבלו, יש את כל הבמה

צביקה פוגל:  הוא כבר מסיים

צביקה פוגל:  אני יודע, אני מכיר את המצגת, הוא כבר מסיים

צביקה פוגל:  תהיו סבלניים

נאור שירי: למה כולם מכירים את המצגת ואנחנו לא?     

איתמר בן גביר: דיברנו על כליאת האסירים הביטחוניים

צביקה פוגל: אתה מהמפלגה הלא נכונה, אבל על זה נדבר

איתמר בן גביר: על הנושא של סיום שירות חובה בשב"ס, מה שאמרתי

איתמר בן גביר:  אז הנה הגאנט שאנחנו רוצים להגיע אליו

איתמר בן גביר:  שימו לב, לאט לאט אנחנו מפחיתים את כמות סוהרות החובה בבתי הכלא, סוהרי החובה בבתי הכלא ומעבירים לסוהרי קבע

איתמר בן גביר:  ובעיניי זו משימה לאומית של כולנו לאור האירוע של סרסור הסוהרות

איתמר בן גביר:       מכבי אש, התעצמות כבאות והצלה

מירב בן ארי: אסירים פליליים לא קיימים? מה עם אסירים פליליים?     

צביקה פוגל: מירב, את נמצאת בקריאה שנייה

צביקה פוגל:  די

מירב בן ארי: אבל איפה המדיניות שלו על אסירים פליליים?      

צביקה פוגל: אני אתן לך אחרי זה להעיר כמה הערות שאת רוצה

מירב בן ארי: מה זה הדבר הזה?     

צביקה פוגל: עכשיו, בבקשה, תודה

איתמר בן גביר: היא לא שמעה שדיברתי על השיקום, היא כנראה נרדמה בפרק הזה

צביקה פוגל: כבוד השר, בבקשה

איתמר בן גביר: התעצמות כבאות והצלה בשנים 2023-2024

איתמר בן גביר:  אז אנחנו גם שם מתעסקים על היערכות בחירום

איתמר בן גביר:  רכש והחלפת רכבי הכיבוי ותוכניות בינוי ושיפוץ

איתמר בן גביר:  אדוני, אנחנו מקדמים את כיפת האש, שזה מרחב חכם, מרחב חכם ביערות

איתמר בן גביר:  יש, מכבי אש מפוזרים בכל מיני מקומות שלצערי עדיין לא מספיקים לתת לנו שליטה מלאה במדינת ישראל

איתמר בן גביר:  וביערות זה כפול ומכפיל, משום שלצערנו לא מעט אירועים של הצתה מתרחשים באותם יערות

איתמר בן גביר:  גם דליקות שהן דליקות אקראיות

איתמר בן גביר:  אבל גם הצתות לכל דבר

איתמר בן גביר:  ולכן אנחנו מקדמים ומרחיבים את הטיפול בזה

איתמר בן גביר:       הרחבת המערך המבצעי

איתמר בן גביר:  פורשים יותר רכבים קלים

איתמר בן גביר:  יותר מרחבים כדי לתפוס כמה שיותר שטח

איתמר בן גביר:  הכשרות באמצעים ייעודיים בתחום החילוץ, מענים טכנולוגיים והקמת קווי חיץ, שזה פרויקט שאנחנו עושים ברשויות המקומיות

איתמר בן גביר:       רישוי כלי ירייה, אני דיברתי אדוני, אבל אני רוצה בכל זאת להגיע על הנתונים

איתמר בן גביר:  בשנת 2021 ניתנו 6,625 אישורים מותנים

איתמר בן גביר:  בשנת 2022 המדיניות של עומר בר לב הייתה להפחית כמה שיותר את האישורים

איתמר בן גביר:  שנת 2023, חצי שנה, סך הכול חצי שנה, יותר מ-18,000 אישורים מותנים

איתמר בן גביר:  אדוני, זה מספרים שהם מספרים מדהימים

איתמר בן גביר:  אנחנו עשינו כמה שינויים כאן, עוד לפני שינוי הקריטריונים

איתמר בן גביר:  קודם כל, שיחות שלי עם אנשי האגף וחיזוק האגף הזה

איתמר בן גביר:  עוד לפני התקציב

איתמר בן גביר:       דבר שני, פטור מחובת התייצבות לראיון

איתמר בן גביר:  כן, כשאנחנו מדברים על אנשי כוחות הביטחון הם לא צריכים באמת להגיע לריאיון

איתמר בן גביר:  הריאיון הזה מיותר בעניין שלהם

איתמר בן גביר:  ותבחינים חדשים, שזה משהו שאנחנו עובדים עליו מעכשיו

איתמר בן גביר:  עד עכשיו שחררנו ונתנו 18,000 כלי נשק

איתמר בן גביר:  אבל מעכשיו אנחנו מדברים על שינוי קריטריונים

איתמר בן גביר:  בחזון שלי, אדוני, כל מי שהיה לוחם, לוחם בצה"ל, מדרגת רובאי 03 יכול לאחוז בנשק

ולדימיר בליאק: אני לא הבנתי אדוני

ולדימיר בליאק:  קודם שחררת, עכשיו אתה עובד על תבחינים?     

צביקה פוגל: ולדימיר

ולדימיר בליאק: לא, אני שואל

צביקה פוגל: מה אתה רוצה שהוא יעשה בסקירה? שלא יעבור על התבחינים?      

ולדימיר בליאק: קודם שחרר ועכשיו הוא עובד על תבחינים?     

אלמוג כהן: הוא לא שחרר תבחינים, הוא הוסיף כוח אדם

צביקה פוגל: הוא נותן לך סקירה

ולדימיר בליאק: לא, זה לא אמור להיות הפוך?     

צביקה פוגל: לא, זה לא אמור להיות הפוך

אלמוג כהן: הוסיף כוח אדם, זה לא שחרר תבחינים

נאור שירי: מה קורה? אתה לא בוועדה הנכונה

נאור שירי:  אני לא חושב שאתה בוועדה הנכונה

איתמר בן גביר: הוא לא הבין, ולדימיר

איתמר בן גביר:  חברי, חה"כ כהן צודק, אתה פשוט לא הבנת

איתמר בן גביר:  קודם כל, שחררתי את הפקק

איתמר בן גביר:  היה שם פקק

איתמר בן גביר:  וצריך היה לשחרר אותו

איתמר בן גביר:  הוספתי כוח אדם, נתנו יותר כוח וכן, בתקופה של עומר בר לב, צריך לומר, המדיניות הייתה לא לתת כלי נשק

איתמר בן גביר:  אני שחררתי כלי נשק

איתמר בן גביר:  עכשיו אחרי ששחררנו את כוח האדם הזה, כרגע אנחנו משנים את הקריטריונים

ולדימיר בליאק: קודם - - - קריטריונים ואחר כך לשחרר?     

איתמר בן גביר: לא

איתמר בן גביר:  כי גם לפי השיטה המחמירה - - -     

צביקה פוגל: ולדימיר בליאק, אנחנו לא נמצאים עכשיו בחגיגה שלך

צביקה פוגל:  אתה נמצא אצלי בוועדה, בוועדה שלי

ולדימיר בליאק: לא, אנחנו נמצאים בחגיגה שלו

צביקה פוגל: קריאה ראשונה

ולדימיר בליאק: אני שאלתי שאלה

צביקה פוגל: קריאה שנייה

צביקה פוגל:  תנסה אותי

איתמר בן גביר: תראה את העוזרות שלו, זה הצגה הרי

איתמר בן גביר:  הכול בסדר

צביקה פוגל: תנסה אותי ותראה איך אני קורא לך קריאה שלישית

ולדימיר בליאק: אל תאיים עליי

צביקה פוגל: קריאה שלישית

צביקה פוגל:  תוציאו אותו החוצה בבקשה

צביקה פוגל:  תודה

נאור שירי: מה, מה זה?     

צביקה פוגל: אני לא מוכן לסבול את ההתפרצויות האלה

צביקה פוגל:  תעזבו את זה, נו, בחייכם

צביקה פוגל:  אתם נמצאים בוועדה שלי, תתנהגו אצלי כמו שצריך

צביקה פוגל:  תודה רבה חבר הכנסת בליאק

איתמר בן גביר: אני רק לשאלתו אשיב לו

איתמר בן גביר:  ואני מניח שהוא שמע גם את התשובה מקודם

איתמר בן גביר:  קודם כל, הייתי צריך לשחרר פקק

איתמר בן גביר:  זה הדבר הראשון, אדוני יושב הראש

איתמר בן גביר:  ואחרי זה לשנות את הקריטריונים

איתמר בן גביר:  שינוי הקריטריונים לוקח זמן

איתמר בן גביר:  שינוי קריטריונים לוקח איזה שהיא תקופה

איתמר בן גביר:  צריך להעביר תקנות, צריך להביא אותן כאן לוועדה

איתמר בן גביר:  ולכן קודם כל לשחרר כמה שיותר, כמה שיותר נשקים

איתמר בן גביר:  ואחר כך בהחלט לשנות את הקריטריונים

איתמר בן גביר:  דבר שאגב, מקים לנו ונותן לנו פוטנציאל, אם אני מבין נכון, של כ-150,000 אנשים פוטנציאליים שיכולים לקבל נשק

איתמר בן גביר:  אם אנחנו נעביר את השינוי הזה

איתמר בן גביר:  זה תלוי בכם, ובעזרת השם אני מקווה שנעשה את הדבר הזה

איתמר בן גביר:       אכיפת דיני מקרקעין

חמד עמאר: מדינה, במדינה המשטרה צריכה לשמור על האזרחים שלה

איתמר בן גביר: אכיפת דיני מקרקעין

חמד עמאר: ולא האזרחים צריכים לשמור על המשטרה

צביקה פוגל: חבר הכנסת חמד עמאר, קריאה ראשונה

חמד עמאר: משטרה צריכה לשמור על האזרחים

צביקה פוגל: חמד עמאר, קריאה שנייה

חמד עמאר: עוד לא דיברתי, אמרתי משטרה

צביקה פוגל: חמד עמאר, קריאה שלישית

צביקה פוגל:  תוציאו אותו החוצה בבקשה

צביקה פוגל:  תודה

חמד עמאר: ככה לא מתנהגים

איתמר בן גביר: אכיפת דיני מקרקעין

צביקה פוגל: ככה מתנהגים אצלי בוועדה

צביקה פוגל:  החוצה, תודה

צביקה פוגל:  חמד עמאר, החוצה

צביקה פוגל:  תודה

חמד עמאר: רק אני לא מבין - - - אמרתי המשטרה צריכה לשמור על האזרחים

צביקה פוגל: תודה, תודה רבה חמד עמאר

חמד עמאר: לא האזרחים צריכים לשמור

צביקה פוגל: החוצה

צביקה פוגל:  תודה

איתמר בן גביר: אכיפת דיני מקרקעין

צביקה פוגל: הרי אם הוא לא היה עושה סקירה מפורטת, היו לכם טענות

איתמר בן גביר: לא הבנתי, היו אומרים מה זה

צביקה פוגל: אז הוא עושה סקירה מפורטת

צביקה פוגל:  נתנו לדיון הזה שלוש שעות, חבר הכנסת נאור שירי

צביקה פוגל:  בהגדרה

צביקה פוגל:  אני נותן לכם זמן עכשיו כמה שאתם רוצים

צביקה פוגל:  תעשו הרצאה עם סימן קריאה, תעשו שאלות עם סימן שאלה, הכול יהיה בסדר

צביקה פוגל:  אני יודע, גם לי

צביקה פוגל:  אז בואו נתקדם, בבקשה

איתמר בן גביר: אני כל כך מזדהה עם מה שאמרת, אדוני יושב הראש

איתמר בן גביר:  הרי אם הייתי בא ונותן 20 דקות היו אומרים זה כלום

איתמר בן גביר:  אבל כשאני נותן יותר אומרים מה זה

צביקה פוגל: כבוד השר, בבקשה

איתמר בן גביר: אני מסיים אבל

איתמר בן גביר:  אכיפת דיני מקרקעין, כמו שאמרתי, נושא שקרוב לליבי, חשוב

איתמר בן גביר:  לקחתי אותו כפרויקט

איתמר בן גביר:  אני כל הזמן מקבל את הנתונים

איתמר בן גביר:  ושימו לב לעלייה שיש בנושא של האכיפה

איתמר בן גביר:  מניעת אלימות במשפחה, דיברנו

איתמר בן גביר:  זה לא רק חוק הצימוד האלקטרוני אדוני, זה עוד חוקים שאנחנו מובילים, מקיימים, עושים

איתמר בן גביר:  כדי להביא להחמרה מצד אחד

איתמר בן גביר:  ומצד שני, כדי למנוע תלונות שווא

איתמר בן גביר:       ואם אני מסכם את כל המצגת הזאת ואת השיחה שנתתי כאן: אנחנו בדרך, ברוך השם, כבר חצי שנה

איתמר בן גביר:  חצי שנה הזאת הייתה מלאת אתגרים

איתמר בן גביר:  וכמו שאמרתי, קיבלתי משרד, אני אהיה עדין, בסדר? עם מציאות מאוד מאוד לא פשוטה

איתמר בן גביר:  אנחנו מובילים שינויים

איתמר בן גביר:  שינויים עצומים, שינויים שלא התרחשו במשטרה, אני מרשה לעצמי להגיד עשרות שנים

איתמר בן גביר:  עדיין לא הגענו למנוחה ונחלה, רחוק משם

איתמר בן גביר:  רחוק משם

איתמר בן גביר:  יש לנו עוד מה לעשות

איתמר בן גביר:       יש גם דברים שהם בתהליכים

איתמר בן גביר:  כשיש עכשיו, כמו שאמרנו, קרוב ל-5,000 תקנים שאפשר לאייש, שאפשר לשים גם במשמר הלאומי, גם במשטרה הכחולה, זה המון

איתמר בן גביר:  אבל זה לא לוקח יום וזה לא לוקח יומיים

איתמר בן גביר:  וזה גם לא לוקח חודש, חודשיים

איתמר בן גביר:  אבל אני, אדוני, מישיר מבט, לא רק אליך, אלא אל כל תושבי מדינת ישראל

איתמר בן גביר:  אומר שאנחנו עושים כאן רפורמות

איתמר בן גביר:  רפורמה בנשק, רפורמה במשכורות השוטרים, רפורמה במשמר הלאומי, רפורמה בכל התפיסה הזאת של איך משטרה צריכה להיראות

איתמר בן גביר:       ואני אסיים אולי במה שפתחתי

איתמר בן גביר:  המשטרה היא של כולנו, המשמר הלאומי של כולנו

איתמר בן גביר:  השוטרים הם של כולנו

איתמר בן גביר:  אני חושב שדווקא בנושאים האלה צריכים להתגבש כולנו יד אחת ולשמוח שהולך להיות שינוי

איתמר בן גביר:  שיהיה שינוי, שרואים שינוי

איתמר בן גביר:  שבעזרת השם יתברך השינוי הזה יהיה הרבה הרבה יותר גדול

איתמר בן גביר:  זה דרוש לכולנו

איתמר בן גביר:  זה דרוש למדינת ישראל, זה דרוש לילדים שלנו

איתמר בן גביר:  אני מקווה שנצליח

איתמר בן גביר:  תודה

צביקה פוגל: תודה רבה לך אדוני השר על הסקירה המאוד מפורטת הזאת ועל הזמן שהשקעת בנו

צביקה פוגל:  אבל עכשיו אתה תשקיע גם בנו, לשאלות שיש לנו

צביקה פוגל:  חברת הכנסת מירב בן ארי, בבקשה

מירב בן ארי: תודה רבה אדוני יושב הראש

מירב בן ארי:  אני אחרי הקריאה השנייה עצרתי, כי לא רציתי אחרי שישבתי פה שעה וחצי והקשבתי לכל מילה

מירב בן ארי:  טוב, מאיפה אני אתחיל? ממש קשה לי, אבל אנסה

מירב בן ארי:       קודם כל, איזה הבדל בין הסקירה של עומר בר לב, שהגיע, אגב, חודשיים וחצי אחרי שהוועדה הוקמה ולא חצי שנה אחרי

מירב בן ארי:  שהגיע, וקודם כל דיבר על מה הוא עושה

מירב בן ארי:  ולא אכלו לי, שתו לי, הממשלה הקודמת, השר הקודם

מירב בן ארי:  אני עשיתי

מירב בן ארי:  ממש כתבתי לעצמי, צריך תסריט לסרט "ואז הגיע בן גביר"

מירב בן ארי:  כמו בסרט "ואז הגיעה פולי"

מירב בן ארי:  אני לא יודעת, בטח לא ראית את זה

מירב בן ארי:  אבל איך פתאום הכול השתנה מאז שהגעת

מירב בן ארי:  אבל בסדר

מירב בן ארי:  בוא נתחיל

מירב בן ארי:  בוא, כתבתי הכול

מירב בן ארי:       קודם כל, אני עשיתי בגוגל תקציב בט"פ, 2024, כמו כל אזרח

מירב בן ארי:  וראיתי שהתקציב הוא 23 מיליארד, 19 שכר, 3 קניות

מירב בן ארי:  איפה ה-9 מיליארד? אני אשמח שתגיד לנו איפה

מירב בן ארי:  בגוגל, כל אזרח שיעשה תקציב המשרד לביטחון פנים יראה שהתקציב הוא 23 מיליארד

מירב בן ארי:  אני אשמח למצוא את ה-9

מירב בן ארי:  כרגע הוא לא נמצא בכל מקרה

מירב בן ארי:       דבר שני, אתה זורק נתון 1,800 שוטרים עוזבים ב-2022

מירב בן ארי:  מה זה 1,800? כמה פוטרו? כמה יצאו לפנסיה? כמה התפטרו? מה זה הנתון הזה? אגב, יש הבדל עצום בין שוטר שיוצא לפנסיה לשוטר שמתפטר

מירב בן ארי:  אתה לא שם את זה בסל אחד

מירב בן ארי:  מה זה 1,800 שוטרים? יש הסכם גג, שוטרים פרשו, שוטרים התפטרו? תרשום כמה

מירב בן ארי:  כמה? בכל אחד כמה עזבו

מירב בן ארי:  היינו אתמול בלוד, אני ויושב הראש שלך

מירב בן ארי:  אני היחידה שהצטרפתי ואני שמחה, אני אוהבת את לוד, זה פעם חמישית או שישית

מירב בן ארי:  בלוד יש 180 תקנים ו-130 שוטרים

מירב בן ארי:  50 תקנים חסרים בלוד

מירב בן ארי:  סקירה טובה, אמיתית, באה ואומרת כמה שוטרים, אגב, לא חסרים מרחבים, חסרים קרוב ל-12 תחנות

איתמר בן גביר: חסרים מרחבים גם

איתמר בן גביר:  בנגב חסר מרחב

מירב בן ארי: הם עוזבים, אני יודעת, תאמין לי

איתמר בן גביר: לדוגמה

איתמר בן גביר:  לא, אז אל תגידי סתם

מירב בן ארי: אין לי מחלוקת איתך שחסרים שוטרים

איתמר בן גביר: יפה, יפה

מירב בן ארי: עכשיו נתקדם? השוטרים לא עוזבים בגלל גיבוי, שוטר עוזב בגלל שהשכר נמוך והשחיקה עצומה

מירב בן ארי:  שבלוד עזבו בשבוע שעבר חמישה פקדים, פקדים שכבר קצינים שהמשטרה השקיעה, הם עזבו כי השכר נמוך

מירב בן ארי:  לא כי אין לו גיבוי

מירב בן ארי:  יש שם מפקד תחנה להעריץ אותו

מירב בן ארי:  באמת, שנתיים נותן את הנשמה שלו

מירב בן ארי:  אני עשיתי לילה בתחנה בלוד, פגשתי את ששי, אמרתי לו ששי, לך הביתה, אני מסתדרת עם המשמרת

מירב בן ארי:  וואלה, אחרי שעתיים נקלענו לאירוע ירי, יש ששי

מירב בן ארי:  אין להם חיים

מירב בן ארי:  איך אמר לי לוחם בימ"מ? אני לא יכול לקבוע ארוחת ערב עם אשתי במסעדה

מירב בן ארי:  זה לא בגלל שאין לו גיבוי

מירב בן ארי:  תמיד הממשלות גיבו

מירב בן ארי:  גם ארדן, גם אוחנה, גם עומר בר לב, גיבינו

מירב בן ארי:  הבעיה שהוא נשחק ושיש לו ביקור בית וביקור זה

אלמוג כהן: מחאות, מחאות גם

אליהו (אלי) רביבו: וקפלן

מירב בן ארי: איזה חוקר, איזה חוקר - - -     

אלמוג כהן: מחאות ששותות את כל היסמ"גים

אלמוג כהן:  כל היסמ"גים

אליהו (אלי) רביבו: וקפלן

מירב בן ארי: מה אתה צועק עליי? תגיד לי, - - - שעה וחצי, אל תתערב לי בכלל

אלמוג כהן: שנייה, רגע

מירב בן ארי: אל תתערב לי, לא

אלמוג כהן: רגע, שנייה

אלמוג כהן: סליחה

אלמוג כהן: את מדברת על ביידן?     

צביקה פוגל: חברי הכנסת אלמוג כהן ורביבו

אלמוג כהן: מחאה, 24 שבועות

מירב בן ארי: אני בקריאה שנייה

מירב בן ארי:  וואו

אלמוג כהן: כל היסמ"גים של מדינת ישראל שם

צביקה פוגל: חבר הכנסת אלמוג כהן, אל תכריח אותי לעשות לך גם קריאה ראשונה

צביקה פוגל:  בבקשה

מירב בן ארי: אני בקריאה שנייה כי הערתי לגופו של עניין

אלמוג כהן: חופשי

צביקה פוגל: לא, אני לא רוצה

צביקה פוגל:  אני, חשוב לי שתהיה פה

מירב בן ארי: קראו אותי לסדר

מירב בן ארי:  על זה שיש הפגנות ומחאות, איזה שאלה? זה חלק מהשחיקה

מירב בן ארי:  אני לא מתכחשת לזה

מירב בן ארי:  אני רק אומרת ששוטר עוזב היום כי השכר לא הולם

מירב בן ארי:  וכשהדבר הכי חשוב במצגת שלך, שכר שוטרים, שניסיתי לשאול, אבל, אני גם מבינה אותך, אתה רוצה לשמור על הסדר

מירב בן ארי:       תביא סלייד, תרשום דרגות של מג"ב

מירב בן ארי:  דרגות של משטרה כחולה

מירב בן ארי:  כמה עולה

מירב בן ארי:  מה זה שלוש פעימות, 1,000 שקלים

מירב בן ארי:  מה זה? זה ברוטו, זה נטו? אני שואלת בשביל השוטר שצופה עכשיו

מירב בן ארי:  אני סיפרתי לדעתי לך, או לא יודעת, או למישהו מהקואליציה, שפגשתי לפני, בחג שבועות שוטרת שהיא חוקרת

מירב בן ארי:  ו-וואלה, פגשתי אותה לפני שלוש שנים, היא עבדה בבידוק בשדה דב

מירב בן ארי:  סגרו את השדה, דיברנו

מירב בן ארי:  היא אמרה אני הולכת למשטרה

מירב בן ארי:  אמרתי לה לכי, את מדהימה, תלכי

מירב בן ארי:  פגשתי אותה, היא כבר שנתיים שוטרת חוקרת

מירב בן ארי:  מבסוטית, באמת עבודה מרתקת

מירב בן ארי:  אני אומרת לי 'אבל אני רוצה לעזוב'

מירב בן ארי:  אמרתי לה 'למה?' היא אמרה לי 'אני לא מסוגלת עם השכר הזה לחיות

מירב בן ארי:  לא מסוגלת

מירב בן ארי:  ואני מתה על העבודה'

מירב בן ארי:  אתה יודע מה אמרתי לה, אלמוג? אמרתי לה תישארי

מירב בן ארי:  השר אמר שהוא יגדיל את השכר

מירב בן ארי:  אני, שוואלה יש לי איתו מחלוקות

מירב בן ארי:  אמרתי לה תישארי

מירב בן ארי:  אני מתחננת אליך

אלמוג כהן: אני מאמין לך

מירב בן ארי: אני אוהבת את המשטרה, ואתה יודע

אלמוג כהן: אני מאמין לך

מירב בן ארי: גם הוא מאמין לי

מירב בן ארי:  אבל את הדבר הכי חשוב שעיניי נשואות, הנה אני אומרת לך

מירב בן ארי:  תביא איזה דרגות, כמה כסף? שלוש פעימות

מירב בן ארי:  כמה שנים? זה מה שיגרום לשוטרים להישאר

מירב בן ארי:  גיבוי הם מקבלים, יש מפקדים מעולים, יש שוטרים מעולים

מירב בן ארי:  תאמין לי, ראיתי אותם, הסתכלתי להם בעיניים

איתמר בן גביר: מפקדים מעולים, גיבוי פחות, מהדרג למעלה, בשנה שעברה לא היה

מירב בן ארי: כיוון שאני אומרת שב-12:00 אני חייבת לצאת לנשיאות ואני פה מ-10:00, אפילו 9:55, אתם תסלחו לי אם יש תשובות, גם נאור יעביר לי

מירב בן ארי:       המשמר הלאומי, גם אתמול בלוד

מירב בן ארי:  משמר ישראלי, לא משנה

מירב בן ארי:  זה לא עוזר ביום יום

מירב בן ארי:  אמר לנו אתמול המפקד, אחד השוטרים או השיטור העירוני

מירב בן ארי:  ביום יום משימת העל היא להגדיל את המשטרה הכחולה

מירב בן ארי:  זו משימת העל

מירב בן ארי:  אז בסדר, תעשה משמר לאומי, משמר ישראלי, לא אכפת לי מה

מירב בן ארי:  תעשה סדר עדיפויות

מירב בן ארי:       מסלול פתוח

מירב בן ארי:  פרויקט מדהים, שישה משרדי ממשלה

מירב בן ארי:  כל מקום, אני בוועדה כל חודשיים הזמנתי את סגלוביץ'

מירב בן ארי:  עכשיו אתה אומר לי אחרי חצי שנה שאתה מחפש פרויקטור? איפה הלכת? זה הדבר הכי חשוב שיש, היית צריך תוך חודש

מירב בן ארי:  במשרד החינוך שלושה שרים, במשרד הרווחה ארבעה שרים, במשרד לביטחון פנים סגן שר, שיהיה אחראי על מסלול פתוח

מירב בן ארי:  אין את זה

מירב בן ארי:  אתה מחפש פרויקטור

מירב בן ארי:  שאלתי אותך אם זה מהמשטרה, לא מהמשטרה

מירב בן ארי:  לא הבנתי, אני אשמח אם תבהיר את זה

מירב בן ארי:       ובוא נמשיך הלאה

מירב בן ארי:  קודם כל, אני מבקשת ממך, הפרויקט הזה של נשים מאוימות של הרשות להגנת עדים

מירב בן ארי:  זה פרויקט שאני עשיתי עם תומר לוטן, בכסף קואליציוני 5 מיליון שקלים

מירב בן ארי:  ואתה כל הזמן מדבר על זה

מירב בן ארי:  זה כסף שאני עשיתי

מירב בן ארי:  יש שתי נשים מאוימות שנמצאות כבר בחו"ל, מכסף קואליציוני

מירב בן ארי:  אז אל תגיד לי לא עשיתם

מירב בן ארי:  עשיתי

מירב בן ארי:  סבבה שאתה לוקח קרדיט על אחרים, זה שלי

מירב בן ארי:  זה שלי

מירב בן ארי:  אני דיברתי עם האישה איפה שהיא נמצאת

מירב בן ארי:  אתה לא יכול לעמוד פה ולהגיד, לשבת פה ולהגיד לא עשיתם

מירב בן ארי:  אני דיברתי עם האישה שנמצאת עם הילדים שלה

מירב בן ארי:  אל תיקח קרדיט על דברים

מירב בן ארי:  מילא של עומר שלא נמצא פה, אבל אני נמצאת פה

מירב בן ארי:  וזה כסף קואליציוני שעשיתי עם תומר לוטן, מנכ"ל המשרד

מירב בן ארי:  והשיחה הכול כך מרגשת עם אישה שאומרת לי למה זה מגיע לי, למה המדינה עוזרת לי? כי אמרתי לה שאת מאוימת דרגה 6, את והילדים שלך

מירב בן ארי:  ואם לא היית בחו"ל עכשיו היית מתה

מירב בן ארי:  אז אל תיקח על זה קרדיט, זה לא שלך

מירב בן ארי:       מה זה האיזוק האלקטרוני, הסימטריה? אין סימטריה באלימות פיזית, מילולית, כלכלית, מינית

מירב בן ארי:  80% מהנשים לא מתלוננות

מירב בן ארי:  עד שהיא אוזרת אומץ ומתלוננת

מירב בן ארי:  מישהו דיבר על אזיק לכל גבר? אתה חושב שיש לי מלחמה עם גברים? אוי ואבוי לי, אני מתה על גברים

מירב בן ארי:  יש לי בעיה עם גברים אלימים

מירב בן ארי:  עם פוגעים

מירב בן ארי:  זה לא מלחמה של ארגוני נשים נגד ארגוני גברים

מירב בן ארי:  גם כשישבת בשולחן, למה עשית את זה בכלל? אנחנו במלחמה עם גברים אלימים

מירב בן ארי:  צריך להוקיע אותם מהחברה

מירב בן ארי:  ברגע ששמת חמישה ארגוני נשים, ואני יודעת, כי הם דיברו איתי, וארגוני גברים – מה אתה עושה סימטריה? מה זה תלונות שווא? זה 2% בלחץ ביום טוב

מירב בן ארי:  בסוף האישה המאוימת מפחדת לצאת מהבית

מירב בן ארי:  היא מפחדת

מירב בן ארי:  והאזיק הוא לא כלי מציל חיים, הוא איכות חיים

מירב בן ארי:  כי היא לא צריכה לברוח למקלט

מירב בן ארי:  היא והילדים שלה

מירב בן ארי:  הוא יכול ללכת לבית הספר והיא יכולה ללכת לעבודה

מירב בן ארי:  וכן, אם הוא מתקרב לרדיוס רואים אותו

מירב בן ארי:       וחמישה חודשים ייבשת אותנו, ובסוף הבאת את אותו חוק, עם הערות

מירב בן ארי:  מה אמרתי לפוגל? לפני שלושה חודשים אמרתי תביא את החוק

מירב בן ארי:  תביא את החוק

מירב בן ארי:  נשב בוועדה, נתקן

איתמר בן גביר: בלי הערות

מירב בן ארי: ועכשיו אני גם אשמח, אם זה כבר עבר, פשוט שפוגל, תגיד מתי יש דיון

מירב בן ארי:       הלאה, נמשיך עם זה

מירב בן ארי:  יש סבב מינויים במשטרה ושב"ס

מירב בן ארי:  למה זה תקוע? למה זה לא מתקדם? אנשים יקבלו דרגה, יקבלו שכר יותר גבוה

מירב בן ארי:  למה לעכב מינויים של קצינים שמחכים כל כך הרבה זמן? תראה, אני חושבת שמה שקורה עם המפכ"ל, באמת, בעיקר כשאתה שר חדש, חצי שנה

מירב בן ארי:  מפכ"ל מקצוען, מיומן

מירב בן ארי:  מה אתה חושב? שהוא ועומר ראו עין בעין? מי כמוך יודע, היית אצלי בוועדה

מירב בן ארי:  כמה ויכוחים היו בינו לבין בר לב

מירב בן ארי:  כשסגרו את החדר ודיברו

מירב בן ארי:  קרה

מירב בן ארי:  אבל אתה שר חדש, אתה חצי שנה

מירב בן ארי:  יש לך מפכ"ל מיומן

מירב בן ארי:  למה לא להאריך לו בעוד שנה? למה? למה? בשביל המדינה, בשביל המדינה הזאת שאתה אוהב

מירב בן ארי:  עכשיו שילך הביתה? ואז גם מפכ"ל חדש, גם שר חדש? אללה יוסטור מה יקרה פה

מירב בן ארי:       והנושא, אתה יודע, שב"ס

מירב בן ארי:  שב"ס הוא וואחד ארגון

מירב בן ארי:  זה ארגון מדהים

מירב בן ארי:  אני התעסקתי בו, ביקרתי בו בלי הרף, מנחשון למצדה, לאסירים ביטחוניים, אסירים פליליים

מירב בן ארי:  נתת לו סלייד וחצי? שהכול על הפיתות והמקלחות? סבבה שזה בנפשך

מירב בן ארי:  אבל חצי כמעט, אם לא יותר, שלושת רבעי מהכלא זה אסירים פליליים

מירב בן ארי:  איפה שיקום? איפה טיפול? איפה הרתעה? איפה סגירה של רצידיביזם של אסירים פליליים? מתקני כליאה

מירב בן ארי:  מה זה כלא מגידו 2027? כלא מגידו יצא לתכנון כבר לפני שנה

מירב בן ארי:  איפה הוא מתקדם? יש בשב"ס אנשים עם מפתחות שכותבים בחוברת

מירב בן ארי:  אין לו לפטופ אפילו

מירב בן ארי:  בחוברת

מירב בן ארי:  מתי אסיר נכנס, מתי אסיר יוצא

מירב בן ארי:  נתת לו סלייד וחצי

מירב בן ארי:  מה זה? וכן שאלתי על פליליים, כי פליליים זה בנפשנו

מירב בן ארי:  בסוף הוא חוזר אלינו הביתה

מירב בן ארי:  אחלה, ביטחוני, אתה נלחם, נלחם, נלחם

מירב בן ארי:  אבל בסוף אני פוגשת את האסיר הפלילי הזה בגינה

מירב בן ארי:  איפה שהבת שלי משחקת

מירב בן ארי:  אני רוצה לדעת מה יחידת צור עושה

מירב בן ארי:  אני רוצה לדעת

מירב בן ארי:  כלום

מירב בן ארי:  שום דבר

מירב בן ארי:  ביטחוני, ביטחוני, פיתות, מקלחות

מירב בן ארי:  בסדר, צריך לתקן

מירב בן ארי:  סוהרות? אגב, אני בגישה שלי שלא צריך להוציא, צריך לתקן את המקום

מירב בן ארי:  ואם תבוא סוהרת אישה לא יטרידו אותה? תטפל במטרידים, תשלח אותם לצינוק, תשלח אותם לבידוד

מירב בן ארי:  כל פעם שאישה יטרידו אותה יגידו לה אוקיי, אל תיכנסי יותר? צריך לתקן את המקום, לא להוציא את האישה

מירב בן ארי:       וגם כב"ה

מירב בן ארי:  כב"ה זה ארגון מדהים

מירב בן ארי:  גם אצלו הוועדה הלכה לסיורים, ישבה בסקירות

מירב בן ארי:  אנחנו במשבר אקלים מטורף

מירב בן ארי:  מטורף

מירב בן ארי:  אנשים מפונים מהבתים שלהם

מירב בן ארי:  יש יישובים במדינת ישראל שסגורים

מירב בן ארי:  יישוב כמו כסלון, מי שמכיר, זה יישוב סגור

מירב בן ארי:  אם יש שריפה, חבל על הזמן

מירב בן ארי:  גם סלייד אחד בסוף של הגברת הכבאות

מירב בן ארי:  מה זה? זה ארגון שלך

מירב בן ארי:  דיברת יותר על אגף רישוי כלי ירייה, שכבודו במקומו, ואלי אבישר עושה עבודה, יותר מכבאות והצלה

מירב בן ארי:  והם מצילי חיים

מירב בן ארי:  ועוד לא דיברנו, עזוב רגע הצתות, אני מסכימה איתך

מירב בן ארי:  אבל יש משבר אקלים

מירב בן ארי:  אי אפשר להתעלם ממנו

מירב בן ארי:  היו כאן ימים אנשים הלכו ברחוב, נשרפו

מירב בן ארי:  רק מהעשן, מהאובך

מירב בן ארי:  מה זה? אתה שר לביטחון לאומי

מירב בן ארי:  לא רק של המשטרה ואסירים ביטחוניים

מירב בן ארי:  גם של שב"ס, שהוא ארגון מדהים, וגם של כב"ה

מירב בן ארי:  לא ראיתי כאן שום דבר שלהם

מירב בן ארי:       ודבר אחרון, ועם זה אני מסיימת באמת

מירב בן ארי:  יש לך תחושה כל הזמן שאתה רדוף, מהתקשורת, מחברי הכנסת

מירב בן ארי:  הנה, אני אומרת לך, אני הסתובבתי עם פוגל אתמול חצי יום

מירב בן ארי:  באמת, רק אני באתי מחברי הכנסת

מירב בן ארי:  הסתובבנו בלוד

מירב בן ארי:  והנה, אני אומרת לך, ופוגל יודע, כל דבר ענייני שהוא מביא, אני עוזרת

מירב בן ארי:  גם נאור, אגב

מירב בן ארי:  אתה, אני יודעת שאתה לא יכול

מירב בן ארי:  אני יודעת, עזוב

מירב בן ארי:  הסתובבנו, הוא יגיע לכל מקום

מירב בן ארי:  כל דבר ענייני שתביא האופוזיציה תעזור

מירב בן ארי:  תפסיק עם תחושת הרדיפה הזאת

מירב בן ארי:  באמת אני אומרת לך, תפסיק עם זה

מירב בן ארי:  לא התקשורת רודפת ולא מירב בן ארי ולא חברי הכנסת

מירב בן ארי:  תעשה דברים טובים

מירב בן ארי:  אתמול פוגל אמר לי מירב, השיטור העירוני דרמטי

מירב בן ארי:  היום הוא עולה בשנייה שלישית, בסוף סדר היום, בלי התנגדויות

מירב בן ארי:  תפסיק עם תחושת הרדיפה הזאת

מירב בן ארי:  תביא דברים ענייניים נהיה שם

מירב בן ארי:  תתעסק לי בשב"ס, 80% בפיתות ומקלחות, ולא תדבר על שב"ס on camera

מירב בן ארי:  כל כך הרבה דברים למשטרה, וואלה, אנחנו נעשה לך אופוזיציה

מירב בן ארי:  ותפסיק להיבהל מזה

מירב בן ארי:  אתה עשית לי שנה שלמה אופוזיציה בוועדה

מירב בן ארי:  שנה שלמה עשית עליי קמפיין

מירב בן ארי:  10 מנדטים, כמה שקיבלת, רק מלשבת אצלי בוועדה ולהילחם במכתזיות שהיום אתה אוהב אותן

צביקה פוגל: רגע, אני צריך להבין מזה שמה שאת עושה לי עכשיו זה בשביל לקבל מנדטים לפעם הבאה?     

מירב בן ארי: וואלה, אני אין לי סיכוי

מירב בן ארי:  לא להקים מפלגה ולא פריימריז

מירב בן ארי:  אז אין מה

מירב בן ארי:  אין לי פוגל, אין לי זה

מירב בן ארי:  אבל אני רק אומרת שהוא כל הזמן נבהל

מירב בן ארי:  הוא עשה אצלי אופוזיציה

מירב בן ארי:  שעומר בר לב עשה סקירה, תראה, אולי אין לך זמן, עזוב, זה שלוש שעות

מירב בן ארי:  חבל על הזמן

מירב בן ארי:  אני יכולה להגיד לך שככה - - -     

איתמר בן גביר: לא, זה לא היה שלוש שעות שם

מירב בן ארי: כמו שאני ישבתי עכשיו שעה וחצי

איתמר בן גביר: לא היה, לא היה שלוש שעות

מירב בן ארי: היה

מירב בן ארי:  הוא לא היה

איתמר בן גביר: לא היה שלוש שעות

מירב בן ארי: הנה אני אומרת

מירב בן ארי:  אז רק במילה אחרונה, תפסיק עם התחושה של הרדיפה

מירב בן ארי:  כשתביא דברים ענייניים, רציניים ומקצועיים אתה תבדוק אותנו

מירב בן ארי:  תביא דיונים על האיזוק, נהיה כאן בדיונים ענייניים

מירב בן ארי:  אוקיי? כשתביא דברים פופוליסטיים, תשמע אופוזיציה

מירב בן ארי:  זה התפקיד שלנו

מירב בן ארי:  תודה רבה

צביקה פוגל: תודה רבה

איתמר בן גביר: טוב, אני אשיב?     

צביקה פוגל: רק תן לי להודות לה, אדוני השר

איתמר בן גביר: אה, בסדר, בסדר

צביקה פוגל: תודה רבה לחברת הכנסת מירב בן ארי

צביקה פוגל:  אני יודע כמה זה בא לך מהלב, וזה בסדר

צביקה פוגל:  אני שומע את זה גם בדיונים וגם בסיורים

צביקה פוגל:  ונרשה עכשיו לשר לענות ומיד אחרי זה חבר הכנסת נאור שירי

צביקה פוגל:  בבקשה

איתמר בן גביר: אני מיד אתן לאנשי המקצוע לדבר

איתמר בן גביר:  הרי יכול להיות שמה שלא, לא נתפס בנאום שלי, יכול להיות שאם אנשי המקצוע יבואו ויבהירו את הדברים אז יהיה לחברת הכנסת בן ארי יותר פשוט

איתמר בן גביר:  אני אגיד דבר אחד לפני שאני נותן כאן למירי שמואלי את רשות הדיבור בעניין ה-9 מיליארד והעדכני והמשכורות

איתמר בן גביר:       חברת הכנסת בן ארי, את מציירת את התמונה, ואת יודעת את זה מצוין, בצורה דמגוגית מאוד

איתמר בן גביר:  שב"ס, מה עשית בשב"ס? למה בשב"ס, אתה לא פועל בשב"ס? ואתה מדבר איית כאן על אסירים ביטחוניים, אסירים ביטחוניים, אבל מה עשית בשב"ס? רק אסירים ביטחוניים

איתמר בן גביר:  לא

איתמר בן גביר:  1,200 תקנים זה משהו שהוא ענק

איתמר בן גביר:  הוא עצום

איתמר בן גביר:  אתם יודעים את זה מצוין

איתמר בן גביר:  תוספת משכורות בשב"ס של אלפי סוהרים

איתמר בן גביר:  ושמעת את הדרגות, שאלת את הדרגות, קיבלת את הדרגות

איתמר בן גביר:  זה קיבלת, אמרתי אותם

איתמר בן גביר:  ואם תרצי, אני אחזור עליהן עוד פעם

איתמר בן גביר:  זו תוספת עצומה

איתמר בן גביר:  רק מה? כן, אתם בטנטרום

מירב בן ארי: די כבר עם - - -     

איתמר בן גביר: אתם, לא, לא, בואו נגיד את האמת

איתמר בן גביר:  אתם לא רוצים שנצליח ולא רוצים שיראו את ההצלחה

איתמר בן גביר:  ולכן כשמדברים אתכם אז כל דבר אתם מגחכים ועושים צחוק

איתמר בן גביר:  עושים אה-הו

איתמר בן גביר:  האמת היא, זה לא מה שמשנה

איתמר בן גביר:  התהליכים שאנחנו מובילים הם תהליכים שהם היסטוריים

איתמר בן גביר:  כשהמשרד מוסיף 1,200 תקנים לשב"ס ברור לך שזה לא רק באגפים של האסירים הביטחוניים

איתמר בן גביר:  ברור לך שזה לא רק לטפל באותם חלאות אדם ומחבלים, וכן, אני אומר את זה בצורה חד משמעית: בעיניי הבעיה מספר אחת בשב"ס, לא הייתה התנהלות מול האסירים הפליליים אלא הייתה התנהלות מול האסירים הביטחוניים

איתמר בן גביר:  בעיניי הבעיה המרכזית של מדינת ישראל היו אותן קייטנות, אותה תחושה של כל, איך אומרים? אפשר לעשות, אפשר לעשות כיפים

איתמר בן גביר:       ותתפלאי, אני מאחל לבת שלך, חלילה וחס, שלא תפגוש ולא תראה ואף ילד שלנו, שלא יראה את אותם מחבלים

מירב בן ארי: יש סיכוי שהיא תפגוש פדופיל מאשר את - - -     

איתמר בן גביר: אבל המחבלים האלה, המחבלים האלה חוזרים לסורם

איתמר בן גביר:  ואנחנו צריכים לעשות הכול כדי לדאוג שלא יהיה להם קייטנות

מירב בן ארי: אתה יודע שהרצידיביסטיות הכי נמוכה זה אצל - - -     

איתמר בן גביר: אז דקה, אז דקה

איתמר בן גביר:  אז ודאי שכשמביאים 1,200 - - -     

צביקה פוגל: אדוני, חברת הכנסת מירב בן ארי, וואלאכ, דיברת רבע שעה

צביקה פוגל:  הוא הקשיב לכל מילה

איתמר בן גביר: אף אחד לא הפריע לה גם

מירב בן ארי: אבל הוא לא ענה לי, פוגל

מירב בן ארי:  הוא לא עונה

צביקה פוגל: זה בסדר

איתמר בן גביר: אף אחד לא הפריע לה

צביקה פוגל: זה בסדר

רון כץ: זה מה שהוא יודע, זה מה שהוא יעשה

איתמר בן גביר: תודה רבה על המחמאות

צביקה פוגל: רון, רם נכנסת ואתה כבר רוצה, חבר הכנסת רון? אתה כבר רוצה שאני אתחיל עם קריאות ראשונה, שנייה?     

רון כץ: אני בעד

צביקה פוגל: אל תבחן אותי, חבל

רון כץ: אין בעיה, חופשי

צביקה פוגל: אני רוצה שתהיה פה איתי, חשוב לי

רון כץ: תודה

רון כץ:  תודה רבה, אני מעריך את זה

צביקה פוגל: תודה

מירב בן ארי: תן לו לענות

איתמר בן גביר: אז ברור אדוני שכשמוסיפים 1,200 תקנים כן מטפלים בדברים האלה

איתמר בן גביר:  ובצור חתמתי על כל מיני סמכויות של היחידה הזאת

איתמר בן גביר:  אפשר לשבת כאן לא שלוש שעות, אלא 30 שעות

איתמר בן גביר:  אבל בוודאי שאני רוצה לספר את השינוי

איתמר בן גביר:  והשינוי המרכזי, בעיניי, בשירות בתי הסוהר, זה שני דברים: זה תקנים, שכולם מקבלים

איתמר בן גביר:  זה עליית משכורות, שכולם מקבלים

איתמר בן גביר:  וכן, בהחלט, זה גם הטיפול באסירים הביטחוניים, שהיום הוא שונה מהקו שהוביל קודמי

איתמר בן גביר:  עכשיו אנחנו ניתן למירי שמואלי לדבר

איתמר בן גביר:  אני אחרי זה אחזור לכמה השלמות, כי כתבתי כמה הערות

איתמר בן גביר:  אני מקווה שאת עוד תהיי כאן, תישארי לשמוע את התשובות

מירב בן ארי: אני אמרתי שאני הולכת, כי יש לנו סיור

נאור שירי: היא הולכת, אז יענה לכולנו ביחד?     

איתמר בן גביר: לא, לא, שאלתם על 9 מיליארד, אני רוצה שהיא תענה

מירב בן ארי: איפה התקציב של ה-9 מיליארד? כי אני לא רואה את זה בגוגל

איתמר בן גביר: הנה, בבקשה

מירב בן ארי: ב-2024 יש 23 מיליארד

רון כץ: על הקרח, מה זה איפה?     

איתמר בן גביר: תנסו פחות להאמין לגוגל

איתמר בן גביר:  זו הבעיה שלכם, שאתם רק מגוגל

איתמר בן גביר:  במקום להסתכל, לפתוח בספר התקציב

מירב בן ארי: ספר התקציב

איתמר בן גביר: במקום לפתוח את הספר אתם הולכים לגוגל

צביקה פוגל: חבריי חברי הכנסת, אתם רוצים לקבל תשובה או שאתם רוצים שנלך הביתה?     

איתמר בן גביר: פחות גוגל, פחות גוגל

צביקה פוגל: אני אתן לך, כמה זמן שאתה רוצה

צביקה פוגל:  אני אתן לך

צביקה פוגל:  בואו, תנו

מירי פרנקל-שור: אני אתחיל להשיב ואורלי תשלים אותי ממשרד האוצר

מירי פרנקל-שור:  ואז אם תהיינה שאלות, אז כמובן אנחנו כאן ונשמח להשיב עליהם

צביקה פוגל: תודה רבה מירי, בבקשה

מירי פרנקל-שור: כשאנחנו מסתכלים על ה-9 מיליארד שקלים בסופו של יום, כשאני מסתכלת על בסיס התקציב של המשרד לביטחון לאומי על כלל גופיו, אנחנו יוצאים מבסיס של 19

מירי פרנקל-שור: 2 מיליארד שקלים ותכף ניישב את זה אל מול החוברת

מירי פרנקל-שור:  גם אורלי פה תשלים אותי

מירי פרנקל-שור:       כשאנחנו מסתכלים על ה-9 מיליארד שקלים הם מורכבים מתקציבים שהם תקציבי בסיס והם תקציבים חד פעמיים

מירי פרנקל-שור:  הבסיס עצמו, כשאנחנו מסתכלים על הבסיס עצמו, אנחנו רואים גידול ב-2023 של 2

מירי פרנקל-שור: 9 מיליארד שקלים

מירי פרנקל-שור:  שהוא, אתם יודעים, בסיס זה גם התעצמות טכנולוגית, גם בינוי, על כלל הגופים

מירי פרנקל-שור:  אם רוצים יותר פרטים אנחנו כאן לכל פירוט שיידרש

מירב בן ארי: זה כולל שכר?     

מירי פרנקל-שור: לא כולל שכר

מירב בן ארי: בלי שכר בכלל?     

מירי פרנקל-שור: הוא כולל כן הצטיידות בגין תקנים שאנחנו כן מקבלים אותם באופן ודאי, ללא קשר לגיוס בפועל

מירי פרנקל-שור:  תכף נדבר על השכר לפי ביצועים בפועל

מירי פרנקל-שור:  כאן אנחנו מדברים על 2

מירי פרנקל-שור: 9 מיליארד

מירי פרנקל-שור:  אני אגיד גם מילה על הפלטים עוד שנייה

מירי פרנקל-שור:       כשמסתכלים על 2024 אנחנו מדברים על עוד 2 מיליארד שקלים נוספים לבסיס התקציב

מירי פרנקל-שור:  מעבר לזה, יש לנו פה תוספות חד פעמיות

מירי פרנקל-שור:  אני כן אסבר לכם את האוזן עם איזה שהוא נתון, כשמסתכלים בממוצע חמש שנתי לעומת באמת סיכומים תקציביים קודמים אנחנו רואים פה גידול של 300% בתקציב החד פעמי

מירי פרנקל-שור:  אנחנו מדברים על 2 מיליארד שקלים - - -     

מירב בן ארי: כן, אבל זה תקציב חד פעמי, זה לא שכר

מירי פרנקל-שור: שנייה מירב, אני, נכון, תכף נדבר גם על השכר

מירב בן ארי: אני שאלתי על השכר

מירי פרנקל-שור: אנחנו מדברים בחד פעמי, תכף נגיע לשכר

מירי פרנקל-שור:  2 מיליארד שקלים ב-2023 ועוד 2 מיליארד שקלים ב-2024

מירי פרנקל-שור:      תוספות השכר באופן מצטבר, גם ציין את זה השר וראינו את זה במצגת קודם, אנחנו מדברים על 1

מירי פרנקל-שור: 3 מיליארד שקלים שהוא מורכב משלושה נדבכים

מירי פרנקל-שור:  אוקיי? יש את התוספת הייעודית של המשרד לביטחון לאומי, לראשונה באמת תוספות שכר גם לשוטרים וגם לסוהרים, שיתקבלו בשלוש פעימות

מירי פרנקל-שור:  בשנתיים הראשונות, ולכן אנחנו פה לא לוקחים בחשבון עוד תוספת שתינתן ב-2025

מירי פרנקל-שור:  אנחנו מדברים רק על 2023 ו-2024

מירי פרנקל-שור:  יחד עם המענקים על תוספות של כחצי מיליארד שקלים בתוספת שלנו

מירי פרנקל-שור:  ועוד תוספת הסתדרות וצה"ל שתוספות שגם ישבנו עם החברים במשרד האוצר, כדי לראות בוודאות שמשטרה ושירות בתי הסוהר בסופו של דבר ישורשרו אליהם גם התוספות הללו

מירי פרנקל-שור:  אנחנו מדברים במצטבר על 1

מירי פרנקל-שור: 3 מיליארד שקלים

מירי פרנקל-שור:  זה ככה בגדול, במספרים מלמעלה

מירב בן ארי: אז איפה ה-9?     

מירי פרנקל-שור: ה-9 פשוט מאוד, בואי נסכום 2

מירי פרנקל-שור: 9, לבסיס

רון כץ: אנחנו ב-4

רון כץ: 9

מירי פרנקל-שור: 2

מירי פרנקל-שור:  עוד 2 לחד פעמי ועוד 2 שיש לכם

מירב בן ארי: אבל חד פעמי זה לא שכר

נאור שירי: מה זה חד פעמי? חד פעמי זה - - -     

מירי פרנקל-שור: ה-9 כולל חד פעמי וכולל בסיס

מירב בן ארי: שאלתי אותך - - -     

מירי פרנקל-שור: לא אמרנו ש-9 זה שכר

מירב בן ארי: שאלתי אותך, קודם כל, מענק חד פעמי זה לא מעניין אותי

מירב בן ארי:  שאלתי - - -     

איתמר בן גביר: מה זה לא מעניין אותך?     

מירי פרנקל-שור: זה חלק מהתקציב

מירב בן ארי: יש הבדל

מירב בן ארי:  סליחה, יש הבדל - - -     

איתמר בן גביר: "לא מעניין אותך"

מירב בן ארי: אנחנו גם נתנו מענקים, הייתי שם

איתמר בן גביר: די, עם 'אנחנו, אנחנו'

איתמר בן גביר:  לא נתתם שקל לשוטרים והפקרתם את השוטרים

מירב בן ארי: אבל אתה כל הזמן אומר שלא עשינו כלום

מירב בן ארי:  הפרקנו את השוטרים?     

איתמר בן גביר: מה 'נתנו'? הפקרתם את השוטרים

מירב בן ארי: די כבר אתה, תשתלט על עצמך

מירב בן ארי:  אנחנו, סליחה מירי, כמה שנים את במשרד?     

איתמר בן גביר: 'אנחנו נתנו', נתנו נתנו

איתמר בן גביר:  בגלל זה 1,800 אנשים התפטרו ופרשו

מירב בן ארי: כמה שנים? 1,800 לא התפטרו, כבר תיקנתי גם על זה

איתמר בן גביר: כן

איתמר בן גביר:  התפטרו ופרשו

איתמר בן גביר:  במשמרת שלכם

צביקה פוגל: כבוד השר, תודה

מירב בן ארי: שנייה רגע, סליחה

מירב בן ארי:  אנחנו נתנו מענקים, גם, מה לעשות, זו האמת

מירי פרנקל-שור: 34 מיליון שקלים

מירב בן ארי: היא יודעת את זה

מירב בן ארי:  כמה מענקים נתנו? וכמה כסף?     

מירי פרנקל-שור: אם יורשה לי לענות, סך הכול מה שניתן בסיכום הקודם זה 34 מיליון, מבסיס התקציב של המשטרה

מירב בן ארי: יפה, נהדר

מירי פרנקל-שור: זה לא היה און טופ, זה היה מתוך הבסיס

צביקה פוגל: מבסיס התקציב, מירב

מירב בן ארי: עזבי רגע מענקים

מירב בן ארי:  גם אנחנו נתנו מענקים, זה אחלה, כל הכבוד למענקים

איתמר בן גביר: כן, בטח

איתמר בן גביר:  34

מירב בן ארי: בבסיס, כמה יהיה השכר בבסיס?     

מירי פרנקל-שור: בסוף בבסיס, כשאנחנו מסתכלים על עליות השכר הייעודיות, אנחנו מדברים על חצי מיליארד שקלים התוספת שלנו

מירי פרנקל-שור:  במצטבר 1

מירי פרנקל-שור: 3 מיליארד שקלים, אלה התוספות

מירי פרנקל-שור:  אם את רוצה לנכות מזה את המענקים, מה שלא נכון בראי המקצועי, אבל נניח שמנכים את זה

מירב בן ארי: כן, כי מענק לא - - -     

מירי פרנקל-שור: סך הכול 130 מיליון מתוך 1

מירי פרנקל-שור: 3 מיליארד

מירב בן ארי: זהו? זה הרבה פחות מהמענקים - - -     

מירי פרנקל-שור: מה שניתן במענקים הקודמים, בגלל שאני מכירה את הנתונים אני יכולה להגיד, זה 34 מיליון שקלים, מבסיס התקציב שהיה ממילא במשטרה

מירי פרנקל-שור:  זה לא היה און טופ

איתמר בן גביר: גם בזה פי שש נתנו

מירב בן ארי: 130 מיליון העלאת שכר לשוטרים

איתמר בן גביר: מענקים

איתמר בן גביר:  מענקים

איתמר בן גביר:  תפסיקי לעשות דמגוגיה, נו

איתמר בן גביר:  את מבינה מספרים

איתמר בן גביר:  הרי את לא, את באמת אינטליגנטית

צביקה פוגל: כבוד השר, בואו

איתמר בן גביר: מסבירים לך שאפילו במענקים נתתי פי כמה ממה שאתם נתתם

איתמר בן גביר:  שלא לדבר על המשכורות, שאתם בכלל לא מגיעים לקצה קצהו

איתמר בן גביר:  די, מתי תודו, מתי תודו?     

מירב בן ארי: אני שאלתי מה - - -     

איתמר בן גביר: הנה, שאלת גורמי המקצוע

איתמר בן גביר:  זה גורמי המקצוע

איתמר בן גביר:  אומרים לך 9 מיליארד

איתמר בן גביר:  את לא מוכנה לקבל גם את זה

איתמר בן גביר:  אני רוצה, אדוני יושב הראש, להוסיף משהו אחד

איתמר בן גביר:  בעצם כמה, כי אני רוצה להתייחס לדברים של מירב

איתמר בן גביר:  תודה מירי, תודה רבה

מירב בן ארי: לא, אבל היא לא ענתה

איתמר בן גביר: דיברה מירב כאן על זה שחסרות משכורות

איתמר בן גביר:  והשוטרים לא עוזבים בגלל חוסר גיבוי

איתמר בן גביר:  קודם כל, זה נכון, חסרות משכורות

איתמר בן גביר:  לא היו טובות

איתמר בן גביר:  וזה מה שעשינו

איתמר בן גביר:  והנה, שמעת עכשיו את אשת המקצוע, שמספרת לך את ההבדלים התהומיים בין מה שיש עכשיו - - -     

מירב בן ארי: אני מכירה את זה

צביקה פוגל: מירב, נו באמת

צביקה פוגל:  מירי, משוחדת? מוסרת לך נתונים לא נכונים?     

מירב בן ארי: לא

איתמר בן גביר: היא לא עובדת אמון שלי

איתמר בן גביר:  היא לא, היא באה מהמשרד

מירב בן ארי: אבל לא סיימנו - - -     

איתמר בן גביר: אני רק אומר, לא, אני משיב לך

מירב בן ארי: כן?     

איתמר בן גביר: שגם בנושא הגיבוי, אחרי העניין של המשכורות שהיה חשוב ביותר

איתמר בן גביר:  ואני מסכים איתך, זה דבר ראשון

איתמר בן גביר:  כן העניין של הגיבוי ושל עוד דבר שמפריע לשוטרים וזו התרבות הארגונית

איתמר בן גביר:  ואני אסביר

איתמר בן גביר:  קודם כל, בגיבוי, צריך להודות על האמת

נאור שירי: מה לך ולתרבות ארגונית?     

איתמר בן גביר: לא היה גיבוי כמו שצריך

נאור שירי: איזה גיבוי? גיבוי

איתמר בן גביר: אני אתן לדוגמה את הסיפור של השוטרת אוריאן

נאור שירי: תרבות ארגונית

איתמר בן גביר: שכשאני נכנסתי - - -     

מירב בן ארי: היא באה ממג"ב

רון כץ: מה הקשר אבל?     

איתמר בן גביר: די, נו, נו

איתמר בן גביר:  מג"ב זה גם משטרה

איתמר בן גביר:  ריבונו של עולם

נאור שירי: די

צביקה פוגל: מה 'די'? לך אני נותן לדבר כמה שאתה רוצה ואתה לא רוצה שהוא יענה?     

נאור שירי: אני מת

נאור שירי:  בחיים לא ישבתי פה שעתיים ושמעתי את סיפורי הסבתא האלה, באמת

צביקה פוגל: אז הנה, הזמנתי אותך לשעתיים של סיפורים

צביקה פוגל:  מה אתה רוצה?     

מירב בן ארי: כל הזמן לקחו לו, שתו לו

מירב בן ארי:  הממשלה הקודמת, היא לא עשתה כלום

צביקה פוגל: נאור, די

נאור שירי: לא, אבל אתם מעירים - - -     

צביקה פוגל: מירב

מירב בן ארי: בחיים לא שמעתי סקירה כזאת

צביקה פוגל: מירב, את ממש רוצה את הקריאה השלישית, אה? די, נו, באמת

רון כץ: בוועדה אחרת היה שר הבריאות מדויק, נתונים, כמו שצריך

רון כץ:  מהפכות

איתמר בן גביר: אתה לא היית כאן, אתה באת לפני חמש דקות

איתמר בן גביר:  איזה נתונים?     

מירב בן ארי: אני הייתי כאן, זה היה מזעזע

איתמר בן גביר: איזה נתונים?     

רון כץ: עקבתי אחרי הכול, ותראה מה קורה פה כבר כמה דקות

צביקה פוגל: חבר הכנסת רון כץ

איתמר בן גביר: הוא בא עכשיו

איתמר בן גביר:  איזה נתונים יכולת לראות? אתה לא באת, באת בסוף המצגת

צביקה פוגל: אדוני השר, בואו נעשה פה רגע סדר

צביקה פוגל:  כי אחרת אנחנו, באמת, סתם מבזבזים את הזמן שלנו

מירב בן ארי: בצורה כזאת בחיים שלי לא ראיתי, ואני פה מ-2015

צביקה פוגל: לא כל התשובות - - -     

מירב בן ארי: אל תטרח להוציא אותי, אני הולכת

צביקה פוגל: - - - לא, נהדר

מירב בן ארי: מ-2015 פה, לא ראיתי סקירה כזאת

מירב בן ארי:  בושה וחרפה

נאור שירי: אפשר לדבר, אדוני יושב הראש? מירב הלכה

איתמר בן גביר: אני רק רוצה להשיב לה, אדוני

איתמר בן גביר:  אדוני, אני רוצה להשיב לה

נאור שירי: לא, אין מה לענות לה

נאור שירי:  היא לא פה, שחרר

צביקה פוגל: חבר הכנסת נאור שירי

איתמר בן גביר: אני רוצה להשיב

נאור שירי: היא לא פה, היא לא פה

איתמר בן גביר: אדוני, אני רוצה להשיב

נאור שירי: די, אני חייב ללכת

אליהו (אלי) רביבו: השאלות שלה מעניינות גם אותנו

צביקה פוגל: יש לך פה שר

צביקה פוגל:  בוא נכבד את המעמד, בסדר? גם אם אתה לא מכבד את האיש, בוא נכבד את המעמד

נאור שירי: אבל הוא רוצה לענות לה כשהיא לא פה

נאור שירי:  אוקיי, בוא נכבד את המעמד

צביקה פוגל: אבל יש פרוטוקול

נאור שירי: תענה למירב

נאור שירי:  תענה

צביקה פוגל: בוא ניתן לו

צביקה פוגל:  בבקשה

נאור שירי: תענה

נאור שירי:  תענה למירב

איתמר בן גביר: תודה אדוני

אליהו (אלי) רביבו: - - - שהוא לא יענה

נאור שירי: חברת הכנסת מירב

איתמר בן גביר: תודה אדוני

איתמר בן גביר:  אז אני אומר, עניין של הגיבוי הוא כן חשוב

איתמר בן גביר:  משום שבעניין של הגיבוי, אני אתן דוגמה של אוריאן

רון כץ: תתחיל מגיבוי - - - אתה מדבר על גיבוי

צביקה פוגל: חבר הכנסת רון כץ, קריאה ראשונה

איתמר בן גביר: הכול בסדר

איתמר בן גביר:  השוטרת, לוחמת מג"ב אוריאן, שלצערנו, לצערנו, ולא היה לי ברור למה המערכת מתנהלת איתה כפי שהיא התנהלה

איתמר בן גביר:  וכן, אני מודה, הובלתי קו וזה הדירקטיבה שלי, לתת גיבוי לשוטרים, לתת גיבוי לסוהרים, לתת גיבוי ללוחמים

איתמר בן גביר:  אתה יודע אדוני יושב הראש, כשנכנסתי לתפקיד ירו באיזה מחבל שהניף רובה פלסטיק

איתמר בן גביר:  ואני זוכר את הדיון שהיה

איתמר בן גביר:  וכאילו באים אליי ואולי, אמרתי רבותיי אתם לא מבינים

איתמר בן גביר:  אתם לא מבינים

איתמר בן גביר:  מה, מחבל מניף לעבר לוחם שלנו רובה? רובה פלסטיק או לא רובה פלסטיק, הלוחם צריך לדעת את זה? טוב מאוד שהלוחמים שלנו מגנים על עצמם כשהם מרגישים שהם בסכנת חיים ממשית

איתמר בן גביר:  זה דבר אחד

איתמר בן גביר:       דבר שני, וזה צריך לומר גם, ואני כאן לא, זה תרבות של הרבה הרבה שנים

איתמר בן גביר:  התרבות הזאת של חבר מביא חבר

איתמר בן גביר:  של מינויים בשיטת חבר מביא חבר

איתמר בן גביר:  זה לא יכול להימשך

איתמר בן גביר:  וכן, אני הפסקתי את הגישה הזאת

איתמר בן גביר:  אמרה כאן חברת הכנסת בן ארי 'אין מינויים במשטרה'

איתמר בן גביר:  זה לא נכון

איתמר בן גביר:  היו מינויים

איתמר בן גביר:  יש עכשיו מחלוקת על הסבב הנוכחי

איתמר בן גביר:  יש סבב שרוצים להעביר

איתמר בן גביר:  אנחנו נשב עם המפכ"ל, שאני אגב, מאוד מאוד מכבד אותו

איתמר בן גביר:  מאוד מאוד מוקיר

נאור שירי: מאוד

איתמר בן גביר: זה הזמן גם להגיד לו תודה רבה על שנות שירות ועשייה למען מדינת ישראל

איתמר בן גביר:  אנחנו כמובן נשב ונדבר

נאור שירי: כמובן

איתמר בן גביר: אבל צריך לומר את האמת, אנשים הרגישו שהתרבות הארגונית הזאת של המינויים לא, לא הייתה נכונה

איתמר בן גביר:  וכן, אני מוביל משהו, משהו אחר

איתמר בן גביר:       אני רוצה עוד שלושה דברים לא להשאיר ריק, כי חברת הכנסת בן ארי שאלה

איתמר בן גביר:  אני רוצה להשיב

איתמר בן גביר:  אני ממש בקצרה אעשה את זה

איתמר בן גביר:  חברת הכנסת בן ארי אומרת למה משמר לאומי? למה אתה צריך משמר לאומי? חייבים משמר לאומי

נאור שירי: היא לא אמרה את זה

איתמר בן גביר: זה צו השעה משמר לאומי

איתמר בן גביר:  כן, לצד חיזוק התחנות, כפי שראינו

נאור שירי: היא לא אמרה את זה

איתמר בן גביר: לצד חיזוק המשילות

איתמר בן גביר:  לצד הפשיעה הקלאסית

איתמר בן גביר:  חייבים משמר לאומי חזק

איתמר בן גביר:  כי משמר לאומי זה כוח ייעודי

רון כץ: למי הוא כפוף? למי הוא אמור להיות כפוף?     

איתמר בן גביר: חבל שלא היית בסקירה, חבר הכנסת כץ

צביקה פוגל: חבר הכנסת רון כץ

רון כץ: מה קשה לענות? זו שאלה לגיטימית

צביקה פוגל: זו שאלה לגיטימית מאוד, רק שניתנה מקודם התשובה

איתמר בן גביר: אם היית בסקירה, היית שומע את זה

איתמר בן גביר:  אתה לא היית בסקירה

רון כץ: אז אי אפשר זה? הבנתי

רון כץ:  אוקיי

איתמר בן גביר: אתה לא היית בסקירה וחבל

רון כץ: פשוט הייתי בסקירה של שר מקצועי

איתמר בן גביר: תודה

איתמר בן גביר:  אז יופי

איתמר בן גביר:  אז מה אתה רוצה? אז באמת לעשות הצגה?     

רון כץ: לא, באתי לשאול אותך שתי שאלות

צביקה פוגל: חבר הכנסת רון כץ, קריאה שנייה

נאור שירי: אני ארגיע

נאור שירי:  לא, אל תיתן לו שנייה

צביקה פוגל: אז תרגיע אותו

רון כץ: אני אחכה בסבלנות, שאלה אחת

איתמר בן גביר: אני כן אומר, אדוני יושב הראש, יש שינוי

איתמר בן גביר:  ואגב, דיברה כאן חברת הכנסת בן ארי על הפיילוט שהתחיל בתקופתה

איתמר בן גביר:  אנחנו התחלנו את הפיילוט על נשים מאוימות

איתמר בן גביר:  כמה נשים היו במסגרת הפיילוט הזה? שתיים

איתמר בן גביר:  שתי נשים

איתמר בן גביר:  אז אפשר לבוא ולספר דברים

איתמר בן גביר:  אבל לא לספר, איך אומרים? סיפור עליבאבא אלף לילה ולילה

איתמר בן גביר:  אני מעריך את חברת הכנסת בן ארי

איתמר בן גביר:  חברת הכנסת בן ארי עושה הרבה דברים טובים

איתמר בן גביר:  עשתה בתפקידה כיושבת ראש הוועדה הזאת

איתמר בן גביר:  ואני באתי והתלוויתי והייתי שותף לעשייה הזאת

נאור שירי: עליבאבא זה עם השודדים

נאור שירי:  אלף לילה ולילה סיפור אחר

איתמר בן גביר: אבל כשבסוף מביאים שני אנשים, שתי נשים, זה שתי נשים שהם טיפלו בהם

איתמר בן גביר:  אז זה לעג לרש

איתמר בן גביר:  פשוט לעג לרש

איתמר בן גביר:  אני רוצה עוד כמה נקודות

צביקה פוגל: כבוד השר

איתמר בן גביר: אני ממש בקצרה

נאור שירי: לא, מה?     

צביקה פוגל: בוא ניתן לנאור שירי לשאול?     

איתמר בן גביר: אבל אולי בקצרה, אדוני

איתמר בן גביר:  כי בכל זאת, נשאלתי שאלות

נאור שירי: לא, אני צריך ללכת לרוויזיה

נאור שירי:  נו, זה לא בסדר

נאור שירי:  שעתיים

צביקה פוגל: בוא ניתן

איתמר בן גביר: אבל היא שאלה שאלות

נאור שירי: אבל היא לא פה

צביקה פוגל: אני אתן לך לענות גם על השאלות האלה

צביקה פוגל:  בוא רק ניתן לפרוק קצת לחץ

נאור שירי: היא לא פה

נאור שירי:  אתה עונה למישהו שלא נמצא פה

איתמר בן גביר: מה זה קשור

איתמר בן גביר:  היא שאלה, אני רוצה לענות

איתמר בן גביר:  יש ציבור שצופה בנו

צביקה פוגל: חבר הכנסת נאור שירי

נאור שירי: תודה רבה, תודה רבה

צביקה פוגל: אני נותן לך לפרוק

צביקה פוגל:  רק בבקשה, תגיד מה בא עם סימן קריאה ומה בא עם סימן שאלה

צביקה פוגל:  תודה

נאור שירי: תודה רבה

נאור שירי:  קודם כל, תודה רבה על הסקירה, באמת, מדהימה

נאור שירי:  אני רוצה להתחיל ולהודות בטעות שלי

נאור שירי:  אני ישבתי וישבנו ביחד, חבר הכנסת צביקה פוגל, עוד לפני שהיית יו"ר הוועדה לביטחון לאומי

נאור שירי:  עוד לפני שידענו שיש ועדה לביטחון לאומי

נאור שירי:  עוד לפני שבכלל שמענו על הבשורה המתוקה שמשרד הפנים עובר להיות המשרד לביטחון לאומי

איתמר בן גביר: משרד הפנים?     

נאור שירי: משרד לביטחון פנים עובר להיות המשרד לביטחון לאומי

נאור שירי:  מה שעורר אצל שנינו במיוחד הרגשה של העלאה בביטחון האישי

נאור שירי:  ושם אני בדיונים של תיקון פקודת המשטרה, שהיינו חלק מהם, אני רוצה לומר שטעיתי

נאור שירי:  ואני חושב שזה חשוב לומר בבניין הזה מידי פעם שאנחנו טועים

נאור שירי:  אני חשבתי שהשר המיועד דאז והשר הנוכחי היום יהיה שר לא ממש טוב

נאור שירי:  בסדר? אני לא מסתיר את זה

נאור שירי:  אמרתי את זה

נאור שירי:  והטעות שלי הייתה שאני פשוט לא ניחשתי כמה גרוע הוא יהיה

נאור שירי:      עכשיו, הדבר הנוסף שעוד לא ניחשתי זה כמה מהר כל מי שסביב השר ילמד את זה

נאור שירי:  עכשיו, אנחנו באופוזיציה זה בסדר לבוא ולומר אנחנו מאמינים שהשר הזה לא מתפקד טוב

נאור שירי:  או כמו שאני אמרתי 'הגרוע ביותר בתולדות מדינת ישראל'

נאור שירי:  אבל גם הסביבה הקרובה שלו, ראש הממשלה, שר הביטחון, כל הגורמים המקצועיים מבינים את זה

נאור שירי:  ולכן הוא גם מודר מדיונים מאוד מאוד משמעותיים

נאור שירי:       אז קודם כל, אני מודה על הטעות שלי

נאור שירי:  לא ניחשתי שתהיה כזה גרוע

נאור שירי:  עכשיו, אתה דיברת פה רבע שעה, 20 דקות, על פיתות, על מים חמים ועל עוד כל מיני דברים מאוד מאוד משמעותיים

נאור שירי:  עכשיו, אני לא אומר שזה לא חשוב ואני חושב שצריך להגביל

איתמר בן גביר: יש שאלה, אדוני? יש שאלה? זה שאלות?     

נאור שירי: לא, אתה תשמע אותי עד הסוף של מה שאני אומר

נאור שירי:  אתה תשב פה ותשמע אותי

נאור שירי:  זה הכול

נאור שירי:  אם אני יכולתי לשבת במופע, בקרקס שאתה העברת אותנו פה

איתמר בן גביר: לא, אבל זה שאלות

נאור שירי: תאמין לי, אתה תשב פה

איתמר בן גביר: תנצל את הזמן לשאלות, חבר הכנסת שירי, לא להצגות

נאור שירי: עכשיו אדוני היקר, אתה מפריע לי

נאור שירי:  בבקשה, אני מבקש ממך להפסיק להפריע לי

איתמר בן גביר: לא להצגות

נאור שירי: כי קו המחשבה שלי הוא, כפי שהיו"ר יודע, מאוד מאוד דקיק

איתמר בן גביר: גם אני יודע

איתמר בן גביר:  זה גם אני יודע

איתמר בן גביר:  זה גם אני מעיד שאני יודע

איתמר בן גביר:  לא מכיר אותך הרבה זמן

איתמר בן גביר:  מהתרשמות של שעתיים אני יודע

נאור שירי: שעתיים וחצי

נאור שירי:  אז אנחנו התחלנו באמת עם ה-היי לייט של הקריירה המאוד ענפה שלך והניסיון הרב שהבאת לתקציב והבשורה שהבאת למשרד

נאור שירי:  כשדיברת על קו חלוקת הפיתות, דיברת על טמפרטורת המים במקלחות

נאור שירי:  דיברת על מיגור הטרור בדמות של רבת עם היועצת המשפטית לממשלה במהלך השבת

נאור שירי:  ובאמת, על האיטום של חדרי מחבלים

נאור שירי:  שינית לגמרי את תפיסת הביטחון של מדינת ישראל בשלושת הסעיפים האלו

נאור שירי:  ואני רוצה לומר לך תודה

נאור שירי:  כי זה באמת היה מאוד מאוד מהותי לתת רבע שעה נאום על פיתות

נאור שירי:  שאגב, אפשר לשנות את זה

נאור שירי:  אבל אתה מדבר על זה כל כך הרבה, זה רק מעיד על חוסר העשייה שלך

נאור שירי:       דבר נוסף, שקף שהיה חסר לי

נאור שירי:  וישבתי וקראתי וראיתי את כל השקפים, זה על התקדמות של מבצע חומת מגן 2

נאור שירי:  כי זה באמת היה חסר לי

נאור שירי:  הרי הכרזת בקול ותרועה על חומת מגן 2

נאור שירי:  אז היה חסר לי ככה התייחסות לזה

נאור שירי:       דבר נוסף שהיה חסר לי זה המשחקי מי נפרד ממי

נאור שירי:  כשהייתי קטן, חברות שלי אולי היו נפרדות ממני

נאור שירי:  לא אולי, נפרדו ממני

נאור שירי:  ותמיד כשהיו שואלים אותי אז הייתי קצת מרגיש לא נעים, הייתי אומר אני נפרדתי ממנה, נפרדנו ביחד

נאור שירי:  מכירים את זה? כולנו פה מסביב לשולחן מכירים את זה

נאור שירי:  אז גם עכשיו, עם המפכ"ל הגעת למצב שאתה צריך חובה להוציא סרטון אחרי שהוא אומר שהוא לא יכול איתך יותר

נאור שירי:  במילי האלה 'איני יכול עוד'

נאור שירי:  הרגשת חובה מאוד מאוד גדולה הרגשת חובה מאוד גדולה להגיד לא הוא נפרד ממני, אני נפרדתי ממנו

נאור שירי:  כי זה מהותי

נאור שירי:  זה ביטחון הפנים של מדינת ישראל

נאור שירי:  אז המון המון תודה

נאור שירי:       בהמשך לשקפים שלך אני מבין שיש עוד איזה משהו מאוד מאוד מהותי או נוסף

נאור שירי:  זה שינוי שמות

נאור שירי:  שמתם לב לזה? אז דיברנו על ביטחון פנים שהפך לביטחון לאומי

נאור שירי:  המשמר הישראלי הפך למשמר הלאומי

נאור שירי:  ומסלול בטוח, גיליתי עכשיו, הפך למסלול ירוק

נאור שירי:  איזה יופי? הבעיה שאף אחד לא מנהל את האירוע

נאור שירי:  מסלול בטוח או מסלול ירוק

נאור שירי:  אתה לא ברשות המיסים

נאור שירי:  אתה לא בנתב"ג ברשות המיסים, אלא אתה צריך להתרכז בעבודה שלך

נאור שירי:  אז זה עוד דבר

נאור שירי:       ריגש אותי נורא, בהתחלה חבר הכנסת רון כץ לא היה פה

נאור שירי:  ואתה הפסדת את החלק המאוד מאוד מהותי, קיבלנו פה הקרנה של מה שקרה בשומר החומות

רון כץ: מה קרה?     

נאור שירי: או, אני שמח שאתה שואל מה קרה

צביקה פוגל: חבר הכנסת נאור שירי

נאור שירי: לא יכול להיות שאתה בא עכשיו ואומר לי אנא לסיים

צביקה פוגל: מה פתאום

צביקה פוגל:  אני רק אומר לך לעבור לשאלות

איתמר בן גביר: איפה השאלות? השאלות?     

נאור שירי: יש לי מלא שאלות

נאור שירי:  מלא שאלות

נאור שירי:  תכף נגיע גם לשאלות

רון כץ: תדע שלי יש, לי יש שאלה וחצי

איתמר בן גביר: אין שאלות

צביקה פוגל: גם לך אני, חבר הכנסת רון

רון כץ: שאלה וחצי, קצר

צביקה פוגל: אתה רוצה שאני אפסיק את נאור שירי ואתן לך?     

רון כץ: לא, חס ושלום

נאור שירי: אני אגיד לך משהו, אני לא מצפה לתשובות שלך

נאור שירי:  יש לי שאלות, אני לא מצפה לתשובות

צביקה פוגל: חבר הכנסת נאור שירי

נאור שירי: תודה ששוב הפסקתם אותי

צביקה פוגל: אני תמיד מציין את העובדה שאתה באמת שותף אמיתי שלי לעשייה פה בוועדה

צביקה פוגל:  ואני גאה בזה

נאור שירי: זה לא ירגיע אותי

צביקה פוגל: לא, לא, אני לא רוצה להרגיע אותך

צביקה פוגל:  אני רק רוצה לכוון אותך להגיע לסימני השאלה

נאור שירי: בסדר גמור

נאור שירי:  תודה רבה על ההכוונה

נאור שירי:  אז קטעו אותי

נאור שירי:  אז אנחנו קיבלנו סרט, על שומר חומות

נאור שירי:  ובאמת, רק אני פשוט לא זכרתי מי הייתה הממשלה שבמשך 15 שנים או בארבע שנים האחרונות פשוט חירבו את ארגון שנקרא משטרת ישראל

נאור שירי:  אתם במשך שנתיים לא מצאתם לנכון למנות מפקד למשטרה

צביקה פוגל: חבר הכנסת נאור שירי

נאור שירי: סליחה, סליחה

צביקה פוגל: בוא, אתה חייב להיות גם פייר כלפי השר

צביקה פוגל:  השר קם ואמר מלכתחילה שזה לא רק בממשלה האחרונה

נאור שירי: אני ממש מתנגד ליכולת שלי להיות פייר לשר

צביקה פוגל: אני יודע

נאור שירי: אני גם מתנגד לזה שפעם שלישית מפריעים לי

נאור שירי:  בסדר

צביקה פוגל: יושב ראש הוועדה אף פעם לא מפריע

נאור שירי: אתה יושב ראש הוועדה

נאור שירי:  לא

נאור שירי:  אז אני אומר לך אתה מפריע לי

נאור שירי:  כי אני באמצע, מה שנקרא, יו"ר ועדת הפנים והגנת הסביבה אומר? כשאני בעלייה אל תפריעו לי

נאור שירי:  אז אני בעלייה

נאור שירי:  תן לי לעלות

נאור שירי:  גם ככה אתם לא תתייחסו

איתמר בן גביר: אמצע הצגה, אבל איפה השאלות?     

נאור שירי: בסדר

איתמר בן גביר: חבר הכנסת שירי, באתי לענות על שאלות

נאור שירי: אתה תשב פה ותצפה בהצגה שלי

צביקה פוגל: חבר הכנסת שירי, חבל

צביקה פוגל:  חבל

נאור שירי: אני הבהרתי את זה

נאור שירי:  אתה יכול לקום ללכת, אדוני השר, אתה לא מאיים עליי

איתמר בן גביר: אני באתי לענות לשאלות

נאור שירי: בניגוד למה שאתה חושב, אתה לא - - -     

איתמר בן גביר: עומר בר לב היה שעה, אני כאן יושב שלוש שעות

צביקה פוגל: חבר הכנסת נאור שירי

נאור שירי: אתה יכול לקום וללכת

נאור שירי:  אתה יושב פה שעתיים ועשר דקות, שמתוכן אתה דיברת שעה ו-45

איתמר בן גביר: נכון

צביקה פוגל: אתה רוצה לשים סימן שאלה?     

נאור שירי: אני רוצה

נאור שירי:  אז אנחנו קיבלנו, לא, אני רוצה לסיים את הדברים שלי

איתמר בן גביר: מה זה, נאום?     

צביקה פוגל: לא, אתה תשים סימני שאלה

נאור שירי: אני רוצה לסיים

איתמר בן גביר: תנאם בכנסת, אולי אני אבוא

צביקה פוגל: לא הזמנו אותך עכשיו לצאת פה נאום

נאור שירי: קודם כל הזמנתם אותי

צביקה פוגל: לא, הזמנתי אותך לתת שאלות

נאור שירי: חלק מלהיות, אז אני אסיים בשאלות

נאור שירי:  ואתם, עם סבלנות יחסית - - -     

צביקה פוגל: הבנתי את חוות דעתך על השר

צביקה פוגל:  עכשיו בוא נשמע את השאלות

נאור שירי: - - - מאוד גבוהה, אתם תשמעו את השאלות שלי

צביקה פוגל: אז בוא נשמע אותן

נאור שירי: אני יודע

נאור שירי:  אני יודע שזה מעצבן

צביקה פוגל: לא, זה לא מעצבן, זה מיותר

נאור שירי: אני שלא כמנהגי הייתי, בסדר, מיותר בעיניך

נאור שירי:  יש מלא דברים מיותרים שאתם עושים יום יום בחיי מדינת ישראל שזה לא מטריד אתכם שזה מיותר

נאור שירי:  נכון?     

צביקה פוגל: אתה צודק, אבל נבחרנו לעשות את זה, חבר הכנסת נאור שירי

נאור שירי: לא, סליחה

צביקה פוגל: נבחרנו לעשות את זה

נאור שירי: אחלה, אז אני נבחרתי לעשות את זה

צביקה פוגל: מצוין

נאור שירי: אני מכבד אותך, תכבד אותי

צביקה פוגל: אז תשאל שאלות

נאור שירי: תן לי לסיים

נאור שירי:  אתם סתם קוטעים אותי, יכולתי לסיים

צביקה פוגל: אני לא אתן לך לסיים אם לא תתחיל עם השאלות

נאור שירי: אתם תיתנו לי לסיים

צביקה פוגל: לא, רק אם תתחיל עם שאלות

נאור שירי: אני מגיע לשאלות

צביקה פוגל: אתה רוצה לבדוק אותי?     

נאור שירי: מה, אתה רוצה להוציא אותי?     

צביקה פוגל: כן

נאור שירי: אז תוציא אותי, בבקשה תוציא אותי

צביקה פוגל: אני אוציא אותך אם לא תתחיל לשאול שאלות עכשיו

נאור שירי: אני אשאל שאלות, אני אסיים את הדברים שלי

צביקה פוגל: קדימה, אני מחכה לשמוע את השאלות

נאור שירי: ותיאלץ גם אתה, למרות אי נוחות של השר

איתמר בן גביר: מה זה הדיבור הזה אל יושב ראש הוועדה?     

צביקה פוגל: חבר הכנסת נאור שירי

נאור שירי: אתה תיאלץ לתת לי להשלים את דבריי, אין מה לעשות

צביקה פוגל: קריאה שלישית, תוציא אותו החוצה בבקשה

נאור שירי: סבבה

צביקה פוגל: תודה

נאור שירי: תודה רבה, חוסר היכולת שלך

איתמר בן גביר: באת לעשות הצגה

איתמר בן גביר:  זה בסדר, מותר לך לעשות הצגות

נאור שירי: אתה נבנית על הצגות

נאור שירי:  אתה בקושי מלש"ב

נאור שירי:  אתה מבין? אתה לא היית מלש"ב

איתמר בן גביר: מותר לך לעשות הצגות, הכול בסדר

צביקה פוגל: חבר הכנסת נאור שירי

נאור שירי: אני יוצא, לא צריך זה

נאור שירי:  אז אני אמשיך בזה שהבעיה שלך זה חוסר יכולת לשמוע ביקורת

צביקה פוגל: חבר הכנסת רון כץ, רצית לשאול שאלה

נאור שירי: וחבל שאתה מנצל את תפקידך כדי לקבל כפיים אצל השר שלך

צביקה פוגל: חבר הכנסת רון כץ, ביקשת לשאול שאלה

צביקה פוגל:  בבקשה

רון כץ: תודה רבה

רון כץ:  אז אחרי הדברים, אני לא אחזור על הדברים

רון כץ:  אני שותף לתחושות של חברי

רון כץ:  אני חושב שמשהו לא טוב עובר על משטרת ישראל

רון כץ:  אני חושב שעזיבת הניצבים מעידה על הלך רוח מאוד בעייתי

רון כץ:  אני חושב שההתפטרות של המפכ"ל מראה שיש כאן איזה שהיא בעיה

רון כץ:  אבל אני כן רוצה לשאול שאלה ספציפית את השר

רון כץ:  וזה נוגע לאחינו הדרוזים שבצפון ולהוראת חידוש, זאת שאלה

רון כץ:  לא, זאת שאלה, אני רוצה שהוא יקשיב

רון כץ:  אדוני השר, זו שאלה נקודתית

איתמר בן גביר: כן, אדוני, סליחה, כן

רון כץ: שאלה נקודתית עכשיו לגבי חידוש הוראת השעה לטקסטיל הביטחוני של אחינו הדרוזים

רון כץ:  אני מבין ששר הביטחון העביר את האישור שלו והמשרד לביטחון לאומי הוא זה שמעכב את האישור

רון כץ:  אם יש פה מישהו שיכול לענות על זה, אני אשמח

רון כץ:  והייתי רוצה להבין, טוב, בוא נתחיל מהשאלה הראשונה

איתמר בן גביר: לא, זה לא שלנו כנראה

איתמר בן גביר:  תכף אני בודק את זה, אבל למיטב הבנתי זה לא אצלנו, זה אצל משרד האוצר

רון כץ: לפי מה שאמרו שני המשרדים אמורים לאשר את זה

רון כץ:  משרד הביטחון אישר, משרד ביטחון פנים לא הגיב

איתמר בן גביר: לא אצלנו

איתמר בן גביר:  זה אצל משרד האוצר, עד כמה שאני יודע

רון כץ: מבחינתכם אין?     

איתמר בן גביר: בוא, אני לא רוצה לתת סתם תשובות בשלוף

רון כץ: אין בעיה

איתמר בן גביר: נבדוק את הנושא הזה

איתמר בן גביר:  עד כמה שאני יודע, זה במשרד האוצר

רון כץ: אבל אם זה לא במשרד האוצר וזה אצלכם?     

איתמר בן גביר: נבדוק את זה

רון כץ: אוקיי, בסדר גמור

רון כץ:  והייתי רוצה להבין פעם אחת לעומק לגבי חוק האיזוק האלקטרוני

רון כץ:  אני באמת לא רוצה לעשות מזה קרקס פוליטי

רון כץ:  אני רוצה להבין למה הכניסו את ההרשעה הראשונה? כי זה באמת נושא קריטי לנשים במדינת ישראל

איתמר בן גביר: יפה

איתמר בן גביר:  אז קודם כל, אני אגיד כך

צביקה פוגל: תודה רבה חבר הכנסת רון כץ

איתמר בן גביר: אני הייתי סנגור שנים רבות

איתמר בן גביר:  ונלחמתי על זכויות אדם

איתמר בן גביר:  וצריך לומר, ואני אמרתי את זה כמה פעמים ואני אומר את זה כאן בצורה הכי פשוטה

איתמר בן גביר:  גברים שמתעללים בנשים שלהן הם חלאות אדם

איתמר בן גביר:  אבל גם קרו מקרים, ולא מעט, ואני כופר בכך שזה 2%, של תלונות שווא

איתמר בן גביר:  ולכן כשאני ראיתי את החוק חשכו עיניי

איתמר בן גביר:  איך אתה יכול לאזוק מישהו בלי שום קריטריון? סתם, כי באה גברת

איתמר בן גביר:  אגב, זה גם הפוך יכול להיות

איתמר בן גביר:  זה גם יכול להיות גבר לאישה

איתמר בן גביר:  גבר שמתלונן על אישה

איתמר בן גביר:  באים לשופט או לשופטת ואומרים לו התלוננתי

איתמר בן גביר:  זהו

איתמר בן גביר:  אין פרמטר, אין איזה שהוא תהליך, אין קריטריונים, אין כלום

איתמר בן גביר:  ולכן אני הוספתי את הנושאים האלה של או הרשעה, שזה מישהו שהורשע הוא שור מועד

איתמר בן גביר:  או כתב אישום, שזה גם נותן איזה שהוא בסיס

רון כץ: כששקלת את זה ראית - - -     

איתמר בן גביר: או הערכת, ביקשת תשובה, אני משתדל

רון כץ: לא, אני שואל אם הסתכלת על נתונים של ההרשעות הקודמות

רון כץ:  שרובם אין להם הרשעות קודמות

איתמר בן גביר: לא, לא, לא

איתמר בן גביר:  אני אומר לך שזה לא מדויק

איתמר בן גביר:  ודווקא במעשי הרצח הרוב זה כאלה שיש להם עבר

איתמר בן גביר:  אבל להיפך, לפי מה שאתה אומר גם, לא רק אתה אומר, גם אנשי המקצוע אומרים

איתמר בן גביר:  החוק לא היה עוזר לרוב הנשים

איתמר בן גביר:  לרוב הנשים הוא לא היה עוזר

איתמר בן גביר:  אגב, בוא נגיד את האמת, יש מישהו שמתעלה ואומר מה פתאום איזוק אלקטרוני? שיישב בכלא

איתמר בן גביר:  לקחת את המפתח ולסגור אותו

רון כץ: לא, אבל זה לא עובד ככה

איתמר בן גביר: זה מה שאני רוצה

רון כץ: זה לא עובד ככה

רון כץ:  אבל הן מבקשות הגנה - - -     

איתמר בן גביר: כשאנחנו מדברים על עניינים של איזוק, אז כן, הכנסתי את האיזוק הזה, שמדבר על הקריטריונים הללו

איתמר בן גביר:  ועוד משהו, שנקרא הערכת מסוכנות

איתמר בן גביר:  בעיניי אתה לא יכול להגביל חירות למישהו בלי איזה שהיא אינדיקציה שהוא מסוכן

איתמר בן גביר:  עכשיו, גם בנושא הזה הכנסנו חריג, שאומר שאם יש איזה שהוא מקרה שאין הערכת מסוכנות ואין כתב אישום ואין הרשעה ומגיע עם הדברים לשופט, והשופט מתרשם שכלו כל הקיצים

איתמר בן גביר:  אגב, במקרה כזה במקום השופט הייתי שולח למעצר, לא שולח לאיזוק

איתמר בן גביר:  אבל אם השופט מתרשם שכלו כל הקיצים יש לשופט סמכות להצמיד לו איזוק

איתמר בן גביר:  כמובן כמובן לאיזה שהיא תקופה זמנית, כדי לקבל את הערכת המסוכנות, כדי לקבל את הכלים

שרן השכל: אבל זה מה שהיה במקור החוק

איתמר בן גביר: לא

איתמר בן גביר:  לא נכון

איתמר בן גביר:  לא נכון

שרן השכל: בטח

שרן השכל:  היו קריטריונים

איתמר בן גביר: לא נכון

איתמר בן גביר:  לא נכון

שרן השכל: כן

איתמר בן גביר: אני מצטער להגיד, אני גם שמעתי את חבר הכנסת סער אומר את זה

צביקה פוגל: חבריי חברי הכנסת

צביקה פוגל:  לא, לא, רון, השאלה שלך מצוינת

שרן השכל: ברור, תקרא את החוק

איתמר בן גביר: שמעתי את חבר הכנסת סער אומר את זה, על הקריטריונים הללו

צביקה פוגל: חברת הכנסת שרן השכל

שרן השכל: אבל חשוב, חשוב לדייק

איתמר בן גביר: וכשראיתי את החוק - - -     

שרן השכל: כל אחד יכול לקרוא את החוק, זה מופיע שם

צביקה פוגל: שנייה

צביקה פוגל:  אדוני השר

איתמר בן גביר: בוודאי, כל אחד יכול לקרוא את החוק הקודם, לא היה קריטריונים

צביקה פוגל: אני מזכיר לכם, אני רוצה להזכיר לכולכם שעדיין החוק הזה יגיע לוועדה אצלנו ונדון בו

צביקה פוגל:  אתם רוצים להתחיל עכשיו את הדיון? זה לא הזמן

צביקה פוגל:  השאלה שלך הייתה במקום

רון כץ: השאלה הייתה שאלה עקרונית

צביקה פוגל: מצוין

איתמר בן גביר: אני רק רוצה לענות אבל לחברת הכנסת השכל

רון כץ: אני רק רוצה אבל לחדד

איתמר בן גביר: רגע, שנייה, בעקבות ההערה של חברת הכנסת השכל

איתמר בן גביר:  תקראי

איתמר בן גביר:  לא היה בחוק הקודם, בהצעה שהציעו, במה שאישרו בקריאה ראשונה

איתמר בן גביר:  לא הרשעה, לא כתב אישום

איתמר בן גביר:  וגם הערכת המסוכנות לא הייתה חובה

איתמר בן גביר:  וזה בעיניי שערורייה

איתמר בן גביר:  אתה לא יכול להגביל חירות של מישהו בלי שתהיה איזה אינדיקציה להגבלת החירות הזאת

איתמר בן גביר:  זה, ככה אני רואה את הדברים

צביקה פוגל: ויחד עם זאת, אם זיכרוני אינו מטעני, עדיין ניתנה אפשרות לשופט לשבוע ימים כן לשים את האיזוק, עד שתתבצע הערכת מסוכנות

איתמר בן גביר: נכון

צביקה פוגל: זאת אומרת שבאמת נתנו את כל הכלים כן להביא את החוק הזה לידי ביטוי

צביקה פוגל:  עוד משהו חבר הכנסת רון כץ?     

רון כץ: אני כן חושב שצריך לחדד את הפסיכולוגיה מעבר לדבר הזה

רון כץ:  כי ברגע שאישה יודעת שהיא מתלוננת ובאמת ירחיקו אותו – אז היא תתלונן

רון כץ:  ברגע שהיא יודעת שיש הערכת מסוכנות וצריך עבירה ראשונה וצריך את כל, ריקנו מתוכן את החוק

רון כץ:  אני באמת, אתה רואה, אני עושה את זה מקצועית

רון כץ:  אני באמת חושב שצריך לחשוב על זה גם בוועדה, גם במשרד

רון כץ:  אני חושב שאין טעם לחוק הזה במתכונת הנוכחית שלו

צביקה פוגל: חבר הכנסת רון כץ, שנינו חושבים את אותו דבר

צביקה פוגל:  ואני אוביל את החוק הזה ואתה תראה שזה יבוא לידיי ביטוי

רון כץ: תודה רבה

צביקה פוגל: תודה לך

צביקה פוגל:  חברת הכנסת שרן השכל בבקשה

שרן השכל: הוא היה קודם

צביקה פוגל: יאיר, בבקשה

איתמר בן גביר: אלי

צביקה פוגל: אני התרגלתי לאח שלך אתמול

צביקה פוגל:  כן, סליחה

אליהו (אלי) רביבו: תודה רבה

אליהו (אלי) רביבו:  אני מודה לך, אדוני יושב הראש, על הדיון החשוב

אליהו (אלי) רביבו:  אני מבקש לעדכן אותך משהו שלא קשור לדיון, אני רוצה שגם השר ישמע

אליהו (אלי) רביבו:  הצעת החוק שלי שעברה שבוע שעבר בקריאה טרומית ושסיכמנו שהיא מגיעה לטיפול בוועדה שלך, משום מה היום הוחלט בשגגה שהיא עוברת לוועדת חוקה, חוק ומשפט

אליהו (אלי) רביבו:  אני מבקש שתיכנס איתי לנושא הזה, לאופיר, ונטפל בזה

אליהו (אלי) רביבו:  כי זה המקום שאמור לנהל את הדיון על החוק

צביקה פוגל: אני מקבל את ההערה

אליהו (אלי) רביבו: אדוני, אני מודה לך שהגעת לכאן

אליהו (אלי) רביבו:  הארכת מעצרים, שחרור בערובה

איתמר בן גביר: אה, לא על השב"כ

אליהו (אלי) רביבו: לא, לא, תכף

אליהו (אלי) רביבו:  זה, אתה יודע מה? הקדמת

רון כץ: רביבו, אני יכול להפריע לך למשפט?     

אליהו (אלי) רביבו: כן, ודאי

רון כץ: אני רק מתעדכן תוך כדי שהאוצר מחכים להמלצה שלכם

איתמר בן גביר: אני לא מכיר את זה, אני אבדוק את זה, כמו שאמרתי

צביקה פוגל: בבקשה

אליהו (אלי) רביבו: אדוני השר, אתה הקדמת וכיוונת לאן שאני מבקש להגיע

אליהו (אלי) רביבו:  כידוע, אחד הנושאים שאתה הכי מאמין בהם, כדי לשפר את המצב, מצב הפשיעה בארץ

אליהו (אלי) רביבו:  והצלחת בעקשנות הידועה שלך להכניס את זה להסכמים הקואליציוניים זה עדכון פקודת השב"כ

אליהו (אלי) רביבו:  עדכון פקודת השב"כ

אליהו (אלי) רביבו:  חוק השב"כ, אבל זה פקודת העבודה שלו

אליהו (אלי) רביבו:  לעדכן את פקודת עבודתו בחוק השב"כ

אליהו (אלי) רביבו:  ואני כחבר כנסת, אחד החוקים הראשונים שכתבתי נוגע בדיוק בנקודה הזאת

אליהו (אלי) רביבו:  כידוע, הוא נתקל בקשיים

אליהו (אלי) רביבו:  הגשתי בקשה וקיבלתי אישור לקיום דיון מהיר בוועדת חוץ וביטחון

אליהו (אלי) רביבו:  ואף על פי כן זה נתקל בקשיים

אליהו (אלי) רביבו:  אני אשמח בבקשה לדעת איך אתה מתכוון לבטא את המעמד שלך שמגובה בהסכמים קואליציוניים, מתוקף היותך השר לביטחון לאומי

אליהו (אלי) רביבו:  אתה גם שר וגם שר בכיר וזה גם בתחום הפעילות שלך ובסמכויות שלך לטפל בזה ולקדם את זה

אליהו (אלי) רביבו:  אני אשמח לדעת איך אתה מתכוון לסייע לי לחלץ את החוק הזה מהבוץ שגורמי המקצוע הכניסו אותו לתוכו

אליהו (אלי) רביבו:       שאלה נוספת לעניין השב"ס

אליהו (אלי) רביבו:  בביקור, כשעוד היה מותר לי לבקר בשב"ס, ביקור שקיימתי שם, הסתבר שמשפחות של אנשי צוות מאוימים, שמאובטחים, אמורות לקבל ליווי פסיכולוגי

אליהו (אלי) רביבו:  הליווי הזה ממומן מכספי השב"ס, מהתקציב הפנימי שלהם

אליהו (אלי) רביבו:  ויותר מזה, גם הצוות המאוים מקבל ליווי אבטחתי במימון שב"ס

אליהו (אלי) רביבו:  ואז יושבת הנציבה וצריכה לשאול את עצמה איך היא מחלקת את מעט התקציב שיש לה ואם הגורם המאוים הוא מספיק מאוים, עד כדי כך שהוא מצדיק גם ליווי אבטחתי

אליהו (אלי) רביבו:  אני שואל את אדוני השר האם הוא מתכוון להקים ועדה שתדון באופן בלתי לחיץ וללא שום שיקולים תקציביים בנושא המאוימים? ואם כן, אם אתה לא חושב שאותה ועדה צריכה להיות עם תקציב נפרד, שלא מתקציב שב"ס, שאמורה גם לממן את האבטחה וגם את הליווי הפסיכולוגי

איתמר בן גביר: טוב, תודה

צביקה פוגל: תודה רבה

איתמר בן גביר: ככה: קודם כל, לגבי השב"כ העמדה שלי ידועה לך

אליהו (אלי) רביבו: ברור

איתמר בן גביר: ידועה לך כי דיברנו לא פעם ולא פעמיים ואתה יודע בדיוק מה אני חושב וגם מה אני עושה

איתמר בן גביר:  לשיטתי לא צריך לשנות את החוק

איתמר בן גביר:  פקודת, יותר נכון חוק השב"כ, סעיף שמדבר על ייעוד, סעיף קטן (7)(6), 7(ב)(6) קובע מפורשות שניתן באמצעות ועדה בכנסת להקדיש איזה שהוא משהו, הוא בבחינת אינטרס לאומי

איתמר בן גביר:  והשב"כ אפשר להסמיך אותו לפעול בנושא הזה לטעמי

איתמר בן גביר:  יותר מ-100 נרצחים בחברה הערבית זה אינטרס לאומי של כולנו

איתמר בן גביר:  אני חושב שלא צריך לשנות שום חוק

איתמר בן גביר:  אפשר היה, פשוט צריך להגיד שב"כ יקר, אנשים יקרים, אתם נכנסים לעבודה

איתמר בן גביר:  המשמעות למה להכניס את השב"כ לעבודה אני יכול להרחיב מכאן ועד להודעה חדשה

איתמר בן גביר:  אבל רק נגיד בקצרה, לשב"כ יש כלים טכנולוגיים שאין למשטרה

איתמר בן גביר:  יש לו סמכויות בחקירה שאין למשטרה

איתמר בן גביר:  אני חושב שלעת הזאת, כאשר אנחנו כן הגדלנו את המשטרה, הגדלנו תקציב, רוצים להוסיף אלפי תקנים

איתמר בן גביר:  אבל עד שזה קורה זה לוקח זמן

איתמר בן גביר:  ולעת הזאת, לפחות בהוראת שעה, לפחות במשהו מצומצם של חצי שנה-שנה, היה צריך לעשות את זה

איתמר בן גביר:  זה לא קורה לצערי, ולכן יש חוק שלך, שאני מאוד מאוד תומך בו

אליהו (אלי) רביבו: הוא לא מקודם

אליהו (אלי) רביבו:  הוא לא מקודם ואני מבקש גם לחזק את דבריך ולומר - - -     

איתמר בן גביר: כן, אבל שנינו יודעים למה הוא לא מקודם

אליהו (אלי) רביבו: צריך לומר את האמת

איתמר בן גביר: חבר הכנסת רביבו

אליהו (אלי) רביבו: צריך לומר את האמת, ראש הממשלה מחזיק בגישה שלך

איתמר בן גביר: אז אפשר לקדם את זה

אליהו (אלי) רביבו: ויותר מזה, בפקודת השב"כ, השב"כ מתערב באירועים לאומניים, במניעת אירועים לאומניים

אליהו (אלי) רביבו:  ידוע והוכח, בוודאי בעקבות פרעות תשפ"א הזכורים לרעה, שכל נשק בחברה הערבית שנמצא בגזרה הפלילית, בהינף יד הופך להיות כזה פעיל באירוע לאומני

אליהו (אלי) רביבו:  אנחנו לא יכולים לדעת באיזה בוקר אנחנו מתעוררים ומתיחות כזו או אחרת הופכת להיות לאומנית

איתמר בן גביר: ולכן אני מאוד תומך בהצעה שלך ובהצעה של חבר הכנסת פוגל שמציע להסמיך את שר הביטחון

אליהו (אלי) רביבו: אבל אני מבקש לדעת מה אתה מתכוון לעשות עם זה

איתמר בן גביר: אני אומר שוב, אני לא ראש הממשלה

איתמר בן גביר:  אתה יודע את זה מצוין

אליהו (אלי) רביבו: אתה עדיין שר הבל"מ, אדוני

איתמר בן גביר: אני עדיין שר הבל"מ

איתמר בן גביר:  אני יכול להפיל ממשלה כי לא מסכימים לדבר הזה

אליהו (אלי) רביבו: לא, חלילה

אליהו (אלי) רביבו:  חלילה, זה לא צריך להגיע לשם

איתמר בן גביר: אני לא יודע אם זה מה שאתה רוצה

איתמר בן גביר:  אני חושב שדווקא אתה צריך לעשות יותר שיעורי בית אצלכם בליכוד בנושא הזה

איתמר בן גביר:  כי אני, העמדה של כל עוצמה יהודית, כל חברי הכנסת שלנו, זה להצביע בעד החוק הזה

איתמר בן גביר:  ואני לא רוצה כאן לפתוח

איתמר בן גביר:  באמת, אני לא רוצה כאן - - -     

אליהו (אלי) רביבו: אני מזמין את כבוד השר להגיע לוועדת חוץ וביטחון כשהדיון יתקיים

איתמר בן גביר: אני רק אומר, יכול להיות צריך לעבוד יותר מול הליכוד שם

איתמר בן גביר:  כי יש גורמים בליכוד שמאוד רוצים ויש כאלה שפחות רוצים

אליהו (אלי) רביבו: זה לא אירוע ליכודי

אליהו (אלי) רביבו:  זה לא אירוע ליכודי

אליהו (אלי) רביבו:  אז אני אומר לך, אז אני אומר לך באחריות ואני אומר את זה לפרוטוקול

אליהו (אלי) רביבו:  משיחות שאני מקיים עם כל בכירי הליכוד הרלוונטיים אין מי שלא תומך

איתמר בן גביר: אז בוא נעביר את זה

אליהו (אלי) רביבו: אז אני אומר לך שאנחנו נתקלים - - -     

איתמר בן גביר: זה עלה לוועדת שרים, בוא נעביר את זה

אליהו (אלי) רביבו: אז אנחנו נתקלים בקשיים

צביקה פוגל: חבר הכנסת רביבו, תאמין לי, קיימתי על זה דיון מסווג עם הגורמים הרלוונטיים

צביקה פוגל:  ובהזדמנות שתתאפשר אני אסביר לך איפה זה עומד ואיך נצליח לקדם את זה, אם בכלל

איתמר בן גביר: אני מאוד בעד

איתמר בן גביר:  אני רק רוצה שאחרי ששמעתי - - -     

אליהו (אלי) רביבו: אז לסיום הנושא הזה, אני מבקש להזמין את כבוד השר להגיע לוועדה לביטחון לאומי שתעסוק בנושא, בדיון המהיר שביקשתי וקיבלתי לגביו אישור

אליהו (אלי) רביבו:  תשמיע את קולך ותסייע לי

איתמר בן גביר: אני משמיע את קולי כבר כאן עכשיו

איתמר בן גביר:  אני, יושב ראש הוועדה, שמעתי את הדברים של הגורמים הרלוונטיים

איתמר בן גביר:  ואני איתן בדעתי

איתמר בן גביר:  איתן בדעתי

איתמר בן גביר:  גם ההצעה של חבר הכנסת פוגל חייבת לעבור

איתמר בן גביר:  גם ההצעה שלך חייבת לעבור

איתמר בן גביר:  צריך להכניס את השב"כ

איתמר בן גביר:  אני כבר חצי שנה מסביר את זה, אומר את זה מעל כל מקום, בכל פורום שאני זה

אליהו (אלי) רביבו: אז אני אומר שהקשיים שלנו הם קשיים משפטיים מקצועיים

אליהו (אלי) רביבו:  הנה, אני מחלק את זה

איתמר בן גביר: אני מקווה שיהיה שיתוף מאמץ של הקואליציה

אליהו (אלי) רביבו: הנה השר, אני מבהיר

אליהו (אלי) רביבו:  יש שלושה מחוזות: פוליטי, משפטי ומקצועי

אליהו (אלי) רביבו:  פוליטי סיימנו

אליהו (אלי) רביבו:  אני אומר לך את זה בהתחייבות מלאה

אליהו (אלי) רביבו:  ראש הממשלה מצודד, שר המשפטים מצודד

אליהו (אלי) רביבו:  יש לנו אירוע משפטי, של הייעוץ המשפטי, ומקצועי

צביקה פוגל: חבר הכנסת רביבו, הבהרת את העניין בדרך הראויה ביותר

אליהו (אלי) רביבו: אוקיי

אליהו (אלי) רביבו:  אשמח בבקשה להתייחסות על הנושא הנוסף

איתמר בן גביר: אוקיי

איתמר בן גביר:  אני אמרתי את זה, אני אומר את זה עוד פעם בקולי

צביקה פוגל: הוא אומר לך בפירוש שהוא תומך

איתמר בן גביר: כל עוצמה יהודית תומכת בחוקים האלה

איתמר בן גביר:  רק תעלו אותם

צביקה פוגל: חברת הכנסת שרן השכל

אליהו (אלי) רביבו: הנושא הנוסף, לא, אבל שאלתי אותו עוד נושא

אליהו (אלי) רביבו:  מה עם השב"ס?     

צביקה פוגל: כן, סליחה

איתמר בן גביר: הנושא השני אני צריך לבדוק את הדברים האלה, את מה שאתה אומר

אליהו (אלי) רביבו: אני מודה לך

איתמר בן גביר: אני לא רוצה סתם לתת תשובה בשלוף

איתמר בן גביר:  אנחנו נבדוק את הדברים האלה וניתן לך תשובה יותר מבוססת

איתמר בן גביר:  אני כן יכול להגיד לך דבר אחד

איתמר בן גביר:  חבר הכנסת רביבו, שאלת אז אני רוצה לענות

איתמר בן גביר:  אני כן רוצה להגיד לך דבר אחד, מה אני כן עושה ועל מה אנחנו כן על זה במאה אחוז

איתמר בן גביר:  יש תופעות של אנשי צוות מאוימים, כמו שאמרת

איתמר בן גביר:  אני בנושא הזה אין כמעט ישיבה שאני לא בודק עם המשטרה מה עשו, מה פעלו, איך פעלו

איתמר בן גביר:  אני חשוב לי שאנשים שעובדים בשב"ס לא ירגישו מאוימים

איתמר בן גביר:  היום יש כל מיני יוזמות שצריך לבחון אותן בנושא של - - -     

אליהו (אלי) רביבו: יכול להיות שזה זמן מעולה

אליהו (אלי) רביבו:  אם המשטרה תמנה ועדה חיצונית לשב"ס, שתבדוק ובאמת תאבחן ותאפיין את רמת האיום וההצדקה להצמדת אבטחה

אליהו (אלי) רביבו:  ואז לעבור לשלב המימון גם כן

צביקה פוגל: חבר הכנסת רביבו, גם אני רשמתי לעצמי את ההערה הזאת

אליהו (אלי) רביבו: תודה רבה

צביקה פוגל: היא הערה נכונה ואנחנו נבחן אותה גם במסגרת הוועדה

אליהו (אלי) רביבו: תודה רבה

צביקה פוגל: הערה מקובלת מאוד

צביקה פוגל:  חברת הכנסת שרן השכל, בבקשה

שרן השכל: תודה רבה

שרן השכל:  אני לא אאריך, יש לי הרבה מאוד מה לומר

שרן השכל:  אני אדבר על שני דברים בעיקר

שרן השכל:  קודם כל, מה שדיברתם גם על חוק השב"כ

שרן השכל:  תראה אדוני השר, אני חושבת שההתנהלות שלך, בטח מאז שנכנסת למשרד, היא קצת כמו פיל בחנות חרסינה

שרן השכל:  אתה מנסה לעשות משהו אבל בדרך נשברים המון המון דברים בדרך

שרן השכל:  קצת קשה לראות את זה מהצד, כשאתה רואה מה קורה למשטרה, לארגון הזה בחודשים האחרונים

שרן השכל:       באמת, אתה יודע, יכול להיות, יכול להיות שעוד שלוש שנים תסיים את תפקידך כשר לביטחון פנים ועלול להגיע שר אחר

שרן השכל:  לא לנצח אתה עלול להיות בתוך המשרד הזה

אליהו (אלי) רביבו: שר לביטחון לאומי

שרן השכל: שר לביטחון לאומי

שרן השכל:  ונגיד בסיטואציה כזו שהעברתם את חוק השב"כ, הדבר הזה הולך להיות בכייה לדורות

שרן השכל:  עזוב, פעם אחר פעם השתמשו בחקיקות האלה כנגד מתיישבים

שרן השכל:  אתה יודע מה היה בשלוש שנים האחרונות

שרן השכל:  החל מחוות גלעד

אליהו (אלי) רביבו: השב"כ כבר היום לא מנוע לטפל בכאלה נושאים

שרן השכל: בחוות גלעד מעצרים

אליהו (אלי) רביבו: אני לא מחדש כלום

אליהו (אלי) רביבו:  זה לא מחדש כלום

צביקה פוגל: בוא, שמרתי על זכותך לדבר בלי שיפריעו לך

אליהו (אלי) רביבו: לא, אבל חשוב לי

צביקה פוגל: תן לחברת הכנסת שרן השכל לומר את דבריה

צביקה פוגל:  בבקשה

שרן השכל: בסופו של דבר כשאתה מתחיל לערב את השב"כ, והוא אומר בעצמו שהוא לא רוצה להיכנס לתוך האירוע הזה, הראשונים שייפגעו הם המתיישבים

שרן השכל:  והדבר הזה יהיה בכייה לדורות

שרן השכל:  כי אתה יודע מה? יכול להיות בעוד שלוש שנים יהיה איזה שר לביטחון לאומי ממקום אחר, אולי איזה עומר בר לב כזה

שרן השכל:  שעלול להשתמש גם כן בחוק הזה בצורה שהיא שונה מהצורה שאליה אתה כיוונת

שרן השכל:  זה קורה

שרן השכל:  ולכן כשבאים ומחוקקים חוקים כאלה דרמטיים, אתה צריך להסתכל על זה כמכלול ומה זה יעשה גם בעוד 10 שנים

שרן השכל:  ומה זה יעשה בתוך קלחת פוליטית שכל הזמן משתנה

שרן השכל:  שלא תמיד אתה בהכרח תעמוד בראשה

שרן השכל:  הפוליטיזציה של מערכת כזו היא אסון למדינה והיא אסון לארגון

שרן השכל:       ופעם אחר פעם אתה עושה פוליטיזציה לארגון הזה שנקרא משטרה

שרן השכל:  אנחנו רואים את זה במתקפות שלך על המפכ"ל ועל שוטרים שעומדים פשוט בין פטיש לסדן

שרן השכל:  אנחנו במצב מטורף שבו הארגון הזה מתחיל להתפרק מבפנים

שרן השכל:  שוטרים שמרגישים שהם לא מקבלים גיבוי

שרן השכל:  הם מתוחים עד הקצה

שרן השכל:  כל כך הרבה שוטרים התפטרו ניקח את השנה האחרונה

שרן השכל:  במקום לבוא ולחזק אותם, קודם כל, לקחת תקציבים שאתה מביא לתוך המשרד וקודם כל לבוא ולתת את זה לגיוס של שוטרים טובים ואיכותיים

שרן השכל:  לבוא ולהעלות להם את השכר

שרן השכל:  אתם מנסים לבוא ולבנות איזה גוף פוליטי, איזה משמר לאומי כזה, שיסור למרותך

שרן השכל:  הם צריכים את זה

שרן השכל:  הם צריכים את השכר הזה כדי להחזיק את המשפחות שלהם

שרן השכל:       ובין כל המצב המטורף והפוליטי שבו אנחנו נמצאים, הם נמצאים

שרן השכל:  הם מתוחים עד הקצה, בין יהודה ושומרון לבין ההפגנות, לבין מצב הביטחון פנים

שרן השכל:  הם לא יודעים לאן ללכת קודם

שרן השכל:  הם מתוחים עד הקצה

שרן השכל:  עושים משמרות מטורפות

שרן השכל:  ובסוף מה שהם שומעים מהשר שממונה עליהם זה איזה נזיפה, ניסיון לעשות איזה פוליטיזציה, כאילו המשטרה היא פוליטית

שרן השכל:  כאילו היא לא פשוט מנסה לשמור על אזרחי ישראל ולמלא את תפקידה

שרן השכל:  והדבר הזה מפרק את המשטרה מבפנים

שרן השכל:  אתה חייב להפסיק לעשות פוליטיזציה למשטרה, זה מסוכן

שרן השכל:  אתה צריך להסתכל 10 שנים קדימה איפה זה יהיה

שרן השכל:  ואיפה זה יהיה כשאתה לא תהיה שם

שרן השכל:  ואיך מישהו אחר עלול להשתמש בכוח הזה איך שאתה משתמש

שרן השכל:  וזה, הדבר הזה, יהיה בכייה קודם כל לאנשי הימין

שרן השכל:  כי פעם אחר פעם הם אלו שאוכלים את הקש מפוליטיזציה של מערכות כאלו

שרן השכל:       הדבר השני שחשוב לי להעלות זה הצעת חוק שאנחנו דנים בה פה בוועדה כבר מספר פעמים והוא הבטחת בחירות שלך

שרן השכל:  להפסיק את הקייטנות בשב"ס

שרן השכל:  נכון? דנו מספר פעמים

שרן השכל:  קיבלנו גיבוי גם מוועדת שרים כדי להפסיק את הטיפולים שהם, בוא נקרא להם משפרי איכות חיים, לאסירים

שרן השכל:  לא יכול להיות שאנחנו, אזרחי ישראל, נשלם על טיפולים קוסמטיים, על קנאביס רפואי, החל מוויאגרה או כל מיני תרופות הזויות כאלה, למחבלים שהלכו ורצחו

שרן השכל:  ואנחנו מגיעים לפה לוועדה, ובגלל התנגדות של גורמי מקצוע בסוף מפרקים את החקיקה שלנו ולא מצליחים להעביר נוסח משפטי שבעצם לא יתגמל את המחבלים האלו

שרן השכל:  זה נשמע לי דבר הזוי

שרן השכל:  אני חושבת שכמי שהבטיח את זה כהבטחת בחירות אתה צריך לשים את זה על השולחן

שרן השכל:  ובוא, שב איתנו בתוך הוועדה, עם יושב ראש הוועדה, תביאו באמת נוסח משפטי שתמכלל את זה, שדואג שלא תהיה שם קייטנה והם לא יקבלו תגמול רפואי על הדברים האלה

שרן השכל:  נשמע לי הזוי שדווקא בזה לא מתעסקים יותר מהכול

איתמר בן גביר: תודה רבה

צביקה פוגל: תודה רבה לחברת הכנסת שרן השכל על הדברים החשובים האלה

צביקה פוגל:  הם באמת חשובים

אליהו (אלי) רביבו: אני מצטרף לדבריה של חברת הכנסת שרן השכל בעניין חוק הטיפולים הקוסמטיים ומשפרי איכות חיים

צביקה פוגל: תודה רבה לכולכם

צביקה פוגל:  תאמינו לי, אני מכיר את החוק הזה מכל כיוון אפשרי

צביקה פוגל:  וההערה שלך היא הערה נכונה

שרן השכל: כן, אבל הנוסח המשפטי הוא לא נוסח משפטי - - -     

צביקה פוגל: שרן, ההערה שלך היא הערה נכונה ואני מניח שגם השר יתייחס אליה

צביקה פוגל:  כבוד השר, בבקשה

איתמר בן גביר: נכון

איתמר בן גביר:  קודם כל, חברת הכנסת השכל, חבל שלא היית כאן בכל הסקירה

איתמר בן גביר:  כי אם היית בכל הסקירה היית שומעת מה אנחנו עושים

שרן השכל: אנחנו גם מתוחים, יש לנו בוועדת כספים מספר הצעות

שרן השכל:  צפיתי במה שיכולתי

איתמר בן גביר: אני ממליץ שתיקחי את המצגת ותעברי עליה

איתמר בן גביר:  כי תראי מה עשינו במשטרה

איתמר בן גביר:  על זה דיברנו במשך שלוש שעות כאן

איתמר בן גביר:  9 מיליארד שקלים תוספת

איתמר בן גביר:  תוספת בעוד חודש

איתמר בן גביר:  בחודש אוגוסט יותר מ-13,000 שוטרים וסוהרים מקבלים כל אחד יותר מ-1,000 שקלים בפעימה ראשונה של משכורת

איתמר בן גביר:  זה סכומים מטורפים, זה לא היה במגזר הציבורי

איתמר בן גביר:  וזה בדיוק מה שאת אומרת, מה שאת שואלת

איתמר בן גביר:  אני עובד על זה

איתמר בן גביר:  אני עובד על זה, עובד על זה

איתמר בן גביר:  ולהגיד סתם בצורה דמגוגית תיקח את הכסף, תביא משכורות

איתמר בן גביר:  אנחנו עושים את זה

איתמר בן גביר:  ניתנו כאן נתונים, פרטו כאן אנשי המקצוע את הנתונים באמת המדהימים, שלא היו כמותם

איתמר בן גביר:       ורק נקווה דבר אחד, שזה יוכיח את עצמו

איתמר בן גביר:  שהמשכורות, עליית המשכורות למשטרה תוכיח את עצמה

שרן השכל: אבל זה לא יגיע לבד בלי גיבוי של השוטרים בשטח

איתמר בן גביר: חבל שלא היית, גם על זה דיברנו

איתמר בן גביר:  חבל שלא היית כאן כשדיברנו על המתפטרים

איתמר בן גביר:  המגמה נעצרה

איתמר בן גביר:  המתפטרים היו שנה שעברה

איתמר בן גביר:  מתפטרים, פורשים, 1,800

איתמר בן גביר:  1,800 מתפטרים ופורשים ב-2022

איתמר בן גביר:  את צודקת, אבל זה פשוט לא היה במשמרת הזאת

איתמר בן גביר:  אנחנו מנסים לשנות

איתמר בן גביר:       אני כן אשיב לך לגבי גם הנושא הזה של נערי הגבעות שיהיו הראשונים שייפגעו בעניין המנהלי

איתמר בן גביר:  א', הם כבר נפגעים

איתמר בן גביר:  מעצרים מנהליים עושים כלפיהם

איתמר בן גביר:  אבל זה מה שמרתיח לי את הדם

איתמר בן גביר:  שכלפי נערי גבעות שפגעו ברכוש, ואני בז לזה, ואני מתעב את זה שפוגעים ברכוש

איתמר בן גביר:  ואני חושב שזו טעות גדולה

איתמר בן גביר:  אבל כלפיהם עוצרים אותם במעצרים מנהליים

איתמר בן גביר:  ולעומת זאת, כשמדובר על משפחות פשע, על כאלה שרוצחים אנשים, שחיי אדם על הפרק, שם לא עוצרים מעצרים מנהליים

איתמר בן גביר:  וזו הבעיה הכי חמורה בעיניי בנושא הזה של ההתנהלות

איתמר בן גביר:  את שואלת אותי למה אני מבקש סמכויות?      

שרן השכל: אבל הדבר הזה, עם חוק השב"כ אתה הולך להחמיר את זה

איתמר בן גביר: חברת הכנסת השכל

שרן השכל: אתה פשוט תחמיר את זה

איתמר בן גביר: חברת הכנסת השכל, אם המערכת הייתה מתנהלת במינימום של הגינות ויושר

איתמר בן גביר:  צווים מנהליים לאלה שפגעו ברכוש, אז על אחת כמה וכמה צווים מנהליים למי שרצח, למי שאתה יודע שהולך לרצוח

איתמר בן גביר:  אבל כזה לא קורה אז דרושה החקיקה שלנו

איתמר בן גביר:       ודבר אחרון, וזה אפילו טיפ

איתמר בן גביר:  כי אני לא הייתי כאן בדיונים המדהימים שהיו כאן בעניין הטיפולים הקוסמטיים למחבלים

איתמר בן גביר:  ואתם כן יודעים, וגם כאן בסקירה נתתי והובלתי מה אני עושה ואיך אני לאט לאט משנה את המגמות

איתמר בן גביר:  בנושא הזה טיפ קטן לכולכם

איתמר בן גביר:  עם כל הכבוד, אני מעריך את גורמי המקצוע

איתמר בן גביר:  בדרך כלל, תמיד בעצם, קשוב להם כל הזמן

איתמר בן גביר:  אבל בסוף בסוף יש חיים, יש זמן בחיים של פוליטיקאי שהוא צריך לקבל החלטות

איתמר בן גביר:  ואני אומר שוב, אני אומר את זה לכולכם כאן

איתמר בן גביר:  גם אם גורמי המקצוע אומרים אחרת, בנושא הזה של טיפולים קוסמטיים, אני חושב שזו טעות לבוא ולא לקבל, ולא לקבל החלטה שהיא החלטה ברורה וחד משמעית

איתמר בן גביר:       אגב, שאף אחד לא יספר לי

איתמר בן גביר:  יש כאן את אנשי המקצוע כאן הכי טובים שיכולים להיות

איתמר בן גביר:  באמת הכי טובים שיכולים להיות

איתמר בן גביר:  אני רוצה אולי כאן להזכיר את היועצת המשפטית של הוועדה הזאת, מירי פרנקל שור שהיא יועצת משפטית לעילא ולעילא

איתמר בן גביר:  שבאמת אתה בא ומקבל ייעוץ

איתמר בן גביר:  לדעת לא מה לעשות, כמו כל היועצים, או הרבה יועצים, שאומרים תעשה ככה ותעשה ככה

איתמר בן גביר:  אלא לדעת איך לעשות

איתמר בן גביר:  עכשיו, זה נכון, יש דברים שהם קו אדום ויש דברים שהם גבולות

איתמר בן גביר:  אבל אני חושב שבנושא הזה של הצעת החוק שאתם דנתם בה, אני אתן את כל הגיבוי שההצעות האלה יעברו כמות שהן וכן ישנו את המצב בבתי הסוהר

איתמר בן גביר:  ואני אמרתי את זה לחבר הכנסת רביבו, אני אומר לך את זה גם

איתמר בן גביר:  המנדטים, ששת המנדטים של עוצמה יהודית, לכל דבר ועניין, בנושא הזה של אסירים, מחבלים לאומניים, אנחנו רוצים לשנות

איתמר בן גביר:  אני משנה את זה אצלי במשרד

איתמר בן גביר:  אבל אני הייתי רוצה הרבה יותר, בקצב הרבה יותר גדול

איתמר בן גביר:  והאצבעות שלנו כאן בכנסת הם גם לצורך הנושא הזה

צביקה פוגל: אדוני השר, יש לנו עוד שתי שאלות, ברשותך, שהן לא מחברי כנסת

צביקה פוגל:  בבקשה גברתי

צביקה פוגל:  רק שם

צביקה פוגל:  אתה אחרון

מי-טל גרייבר שורץ: שלום, מיטל מפורום מיכל סלה

מי-טל גרייבר שורץ:  במהלך חצי שנה של שנת 2023 נרצחו 17 נשים

מי-טל גרייבר שורץ:  לא ראיתי, זה הוזכר במצגת שלך, הנושא של טיפול באלימות במשפחה

מי-טל גרייבר שורץ:  אבל לא מספיק ברור שם מה ימנע את ה-17 נשים בחצי שנה הבאה

איתמר בן גביר: לא, לא

צביקה פוגל: שנייה, בוא נשמע גם את השאלה השנייה

איתמר בן גביר: אה, אוקיי, בסדר

צביקה פוגל: בבקשה אדוני, שם וכתובת

צביקה פוגל:  לא כתובת מגורים, למי אתה שייך

אורן גבריאלי: שלום, אני מאוד מתרגש

אורן גבריאלי:  שמי אורן גבריאלי

אורן גבריאלי:  כבוד השר, חברי הכנסת

אורן גבריאלי:  אני שייך לעמותה שנקראת "אחים ליוגה", היא מסייעת להלומי קרב בטיפול בעצם באמצעות היוגה, באמצעות כלי היוגה

אורן גבריאלי:  קצת נשימה, גם לא יזיק כאן

צביקה פוגל: יש פה היום יום של השדולה

אורן גבריאלוב: נכון

אורן גבריאלוב:  הוזמנו לכנסת היום בשביל אירוע שנקרא "בראי נפשי"

איתמר בן גביר: כן, כן, חבר הכנסת קרויזר שלנו גם מקדם הצעת חוק בנושא

אורן גבריאלוב: הוא גם תרגל יוגה

אורן גבריאלוב:  אתה גם מוזמן לבוא לתרגל

אורן גבריאלוב:  הוא תרגל עם כל הפמליה שלו היום

אורן גבריאלוב:  זה מקסים

איתמר בן גביר: חנמאל, לך ליוגה

איתמר בן גביר:  כן

אורן גבריאלוב: לא, יעזור

אורן גבריאלוב:  תאמינו לי

אורן גבריאלוב:  ובאמת בקונטקסט הזה, אני אישית מתמודד עם הלם קרב מהתקופה שלי בשירות ברצועת הביטחון

אורן גבריאלוב:  בשנת 1999 המפקד שלי דאז, נועם ברנע ז"ל, נפל בבופור, כשעלינו לטפל במטען

אורן גבריאלוב:  בעמותת "אחים ליוגה" אנחנו מסייעים למעשה להרבה הלומי קרב

אורן גבריאלוב:  ביניהם גם בוגרי משטרה, בוגרי ימ"מ, באמצעות טיפול בתוך היוגה

אורן גבריאלוב:       האמת, באתי במקור כדי להזמין אותך אישית ואת כולכם, לבוא לשיעור יוגה

איתמר בן גביר: תודה

איתמר בן גביר:  תודה רבה

אורן גבריאלוב: אני אוסיף רק שבתוך הסקירה הזאת, אני יכול רק להמליץ, אני חושב שהנושא הזה שלנו במדינת ישראל, של הלומי קרב, בייחוד שעושים את הסקירה הזאת

אורן גבריאלוב:  וגם בהיבט של עזרה בסיוע ומתן סיוע בעצם לאוכלוסייה שמשרתת את המשטרה

אורן גבריאלוב:  יש שחיקה, כמובן יש כסף, בעיות כאלה

אורן גבריאלוב:  ויש גם מצב נפשי, שכל אחד ממי שמשרת יכול לספר

אורן גבריאלוב:  ואני חושב שזה צריך לקבל מקום ותשומת לב

אורן גבריאלוב:  אז הייתי שמח אם תוכל רגע להתייחס לזה

אורן גבריאלוב:  וכמובן, לא התכוונתי לשאול שאלה מתקילה

אורן גבריאלוב:  אני פשוט מזמין אותך לשיעור יוגה

אורן גבריאלוב:  זאת השאלה החשובה, האם תבוא?     

צביקה פוגל: תודה רבה לשניכם

צביקה פוגל:  באמת, אני שמח שנתתי לכם את ההזדמנות לדבר

צביקה פוגל:  בבקשה כבוד השר

איתמר בן גביר: טוב, נתחיל עם השאלה מפורום מיכל סלה

איתמר בן גביר:  קודם כל, את יודעת היטב שאנחנו במיזם משותף אתכם, של המשרד לביטחון לאומי

מי-טל גרייבר שורץ: שמסתיים בסוף החודש, דרך אגב, ועוד לא אושר לשנה נוספת

איתמר בן גביר: נכון

איתמר בן גביר:  בסדר

איתמר בן גביר:  אבל אנחנו, אבל אנחנו, כי לא באתם עדיין עם תוכניות

איתמר בן גביר:  אבל אנחנו כן, ואני אומר את זה בצורה הכי חד משמעית, אתן יודעות היטב שאנחנו פועלים בנושא הזה

איתמר בן גביר:  והזכרתי, חבל שלא, או לא היית כאן או שכן ולא שמת לב

איתמר בן גביר:  במצגת אנחנו כן מדברים על העניין הזה של אלימות במשפחה

איתמר בן גביר:  ושוב, האמת היא שכל הזמן אנחנו מדברים איזוק, צימוד, צימוד

איתמר בן גביר:  יש עוד דברים

איתמר בן גביר:  אנחנו מציעים הצעות חוק שמחמירות את הענישה לגבי גברים שתוקפים, כלפי אלימות במשפחה

איתמר בן גביר:  ואלא דברים שצריך לקחת אותם בחשבון

איתמר בן גביר:  כן, אני אומר עוד פעם, אני מאוד מאוד מדוד, מאוד ברור

איתמר בן גביר:  מאוד מאוד חד משמעי

איתמר בן גביר:  גברים מכים, גברים אלימים הם חלאות אדם

איתמר בן גביר:  ומצד שני, אני לא אהבתי את הדיון שהיה לנו שנינו במשרד, נדמה לי שאת היית שם גם

איתמר בן גביר:  ואחת מכן, אני לא אגיד מי, 'לא, מה קרה? זה בסך הכול צימוד לגבר'

איתמר בן גביר:  מה קרה? נסתובב כאן עם עשרות אלפי גברים עם צימודים? על מה? אם יש אינדיקציה, אם יש סיבה, אני הראשון שבעד

איתמר בן גביר:  אם לא, צר לי, אני הייתי מקבל מחיאות כפיים ומאוד מאוד פופוליסטי

איתמר בן גביר:  אבל אני לא שם

איתמר בן גביר:  אני עושה מה שנכון לעם ישראל

איתמר בן גביר:       לגבי הלומי קרב, זה באמת נכון לעם ישראל לעזור ולפעול

איתמר בן גביר:  וכמו שאתה יודע, חבר עוצמה יהודית יצחק קרויזר לקח על עצמו להוביל את הנושא הזה

איתמר בן גביר:  בדיוק בבוקר כשבאתי גם שמעתי שהוא מדבר על הצעת חוק בנושא ומטפל בזכויות בנושא

איתמר בן גביר:  וזו יוזמה של עוצמה יהודית, שאנחנו לגמרי לגמרי מאחוריו

איתמר בן גביר:  גם יושב ראש הוועדה כאן צביקה, גם אני, גם השר וסרלאוף שהיה כאן

איתמר בן גביר:  גם שרים אחרים בעוצמה, גם חברי כנסת אחרים בעוצמה

איתמר בן גביר:       לגבי שיעורים ביוגה, האמת היא שלא יזיק לי לנשום מידי פעם, וזה נכון

איתמר בן גביר:  ומי שמכיר אותי יודע שאני עובד 16, 17, 18 ו-19 שעות, אפילו קצת יותר לפעמים וצריך את הנשימה הזאת

איתמר בן גביר:  אתה יודע מה? אני אשקול את הדברים

איתמר בן גביר:  תודה רבה

צביקה פוגל: תודה רבה לך אדוני השר, על הזמן שהשקעת בנו

צביקה פוגל:  חבל שלא שמעת בקולי שזה יהיה כמעט שלוש שעות מלכתחילה

איתמר בן גביר: אמרת וצדקת

איתמר בן גביר:  אני רק רוצה להגיד דבר אחד, צביקה

איתמר בן גביר:  אני רק רוצה להגיד דבר אחד, יושב ראש הוועדה

איתמר בן גביר:  אני חושב שאין מחלוקת, צביקה, שאתה ברוך השם מוביל את הוועדה הזאת, מביא אותה להישגים

איתמר בן גביר:  יש עוד הרבה עבודה

איתמר בן גביר:  כמו שאמרתי לך, בתחילת דרכנו, הרבה הרבה עבודה

איתמר בן גביר:  יש לנו חוקים מצילי חיים

איתמר בן גביר:  מצילי חיים

איתמר בן גביר:  ואני יודע ומאמין שאתה תעביר אותם ותעשה אותם כמו שצריך ותפעל בתובנה, בשום שכל, בחוכמה שלך ובנחישות להגיע ולהצליח בדבר הזה

איתמר בן גביר:       אני יותר ממודה לך שאתה שותף נאמן, בן ברית נאמן, אוהב אותך

צביקה פוגל: תודה רבה לכולם

צביקה פוגל:  נתראה במפגש הבא